® SviomenTNuorison lAiforx 



miiiiiiiiiiiiiiiiiiiiiiitiiiiiiitiiiiiiriiiiiiiiiiiiiiiiiiiii, 



R1PSALU0MA ja MÄKI 



NUORISOSEURATYÖN 

OPAS 



TOINEN PAINOS 



WSOY 



WERNER SÖDERSTRÖM 
OSAKEYHTIÖ, PORVOO 

tifiriiifiiiiifiiuriiitrmmiiiiiiiitiiiitiiiiiiiiiiiiiiiii 



NUORISOSEURATYÖN OPAS 



SUOMEN NUORISON UITON KIRJASTO 
N:o 2. 



NUORISOSEURATYÖN 
OPAS 



KIRJOITTANEET 

AUKUSTI RIPSALUOMA 

JA 

M. E. MÄKI 



PORVOO 
WERNER SÖDERSTRÖM OSAKEYHTIÖ 



WERNER SÖDERSTRÖM OSAKEYHTIÖN 
KIRJAPAINOSSA PORVOOSSA I923 



SISÄLLYS: 

Sivu 

SUOMEN NUORISOLLE 7 

1. 

KATSAUS NUORISOSEURALIIKKEEN HISTORIAAN 12 

11. 

NUORISOSEURAJÄRJESTÖ 20 

111. 

NUORISOSEURAT JA NIIDEN TOTM1NTA. 

1. Seuratalot 2 4 

2. Jäsenet ja niiden velvollisuudet 27 

3. Johtokunnat ja niiden tehtävät 30 

4. Kokoukset 4° 

5. Iltamat 44 

6. Luento- ja keskustelutoiminta 47 

7. Kirjallisuuden viljeleminen ja levittäminen 53 

8. Seuralehdet 61 

9. Alaosastot 65 

10. Kyläpiiritoiminta 68 

11. Raittius- ja siveellisyystyö 7° 

12 Kotiseututyö 74 

13. Yhteiskunnallinen ja taloudellinen kasvatustyö 77 

14. Puhujaosastot 82 

15. Liikuntokasvatus 88 

16. Laulu ja soitto 9* 

17. Näytelmäharrastus 94 

18. Käsity^osastot 99 



6 



ig. Huvitukset 108 

20. Täsmällisyys ja järjestyksenpito iii 

21. Nuorisoseurat ja kasvava nuoriso 115 

22. Nuorisoseurat ja kansanopistot 119 

23. Koti ja nuorisoseura ' 122 

IV. 

ALUEPIIRITOIM1NTA 126 

V. 

KESKUSSEURAIN TOIMINTA 130 

VI. 

SUOMEN NUORISON LIITTO 136 

VII. 

TYÖOHJELMAT JA PAIK ALLISSE UR AIN TOIMINTA- 

LISTAT 141 

VIII. 

NEUVONTATYÖ 166 

IX. 

NUORISOSEURATYÖ JA MUUT EDISTYSLIIKKEET 174 

X. 

N UORISOSURALIIKKEEN VASTAISET TEHTÄVÄT 178 

XI. 

NUORISOSEURAMERKKI 187 

XII. 

MUUTAMIA ERI KUUKAUSINA MUISTETTAVIA 

NUORISOSEURATEHTÄVIÄ 192 



SUOMEN NUORISOLLE! 



Suomen Sampo on vielä syntymättä, onnentuoja 
tulematta 

Tosin vuosisatainen unelmamme, Suomen vapaus 
ja itsenäisyys, on toteutunut, tosin suomalainen 
sivistys on meillä jo isiltä peritty todellisuus eikä 
enää kaukainen unelma, tosin tiedoissa ja taidoissa, 
viljelyksessä ja varjeluksessa, eteenpäin kuljemme — 

Mutta paljon on vielä tehtävää. Nuoren val- 
tiomme suojaksi on saatava niin paljon elävää kan- 
sallistuntoa, isänmaanrakkautta ja horjumatonta 
velvollisuuksien ymmärtämystä, etteivät ilkeimmät- 
kään idän ilmat voi sitä vahingoittaa. Ja Suomen 
yhteiskunnallinen taivas, jota kansalaisten keski- 
näinen katkeruus, kateus ja viha pimittävät, on 
saatava seestymään. Puute ja kurjuus on rannoil- 
tamme karkoitettava, Suomen suot pelloiksi perat- 
tava, koskiemme kohina ikuiseksi inehmon kuuliai- 
suudenlauluksi lauhdutettava, ja hehkuvat himot 
Suomen nuorukaisten ja neitosten sydämissä »valon 
varsoiksi valjastettava.» 

Ei liitä se, että vain lasten opetuksesta huolehdi- 
taan, sillä nuoruusikä vasta lopullisesti elämänsuun- 

nan määrää. Mutta kovin pieniä ovat toistaiseksi 
ne tekijät, jotka kansannuorison kansalaiskasvatuk- 
sesta huolehtivat. Tosin yksi vetää nuorisoa yh- 
täälle, toinen toisaalle, väittäen sen^tai sen yhteis- 
kunnallisen ja valtiollisen suunnan olevan ainoan 
oikean. Mutta tätä tällaista toimintaa tuskin voi- 
daan kasvatukseksi nimittää, ainakin se on siksi ko- 
vin yksipuolista. Kasvatus nuorison kes- 
kuudessa ei ole eikä saa olla mitään 
uskonkappaleiden tyrkyttämistä, 
vaan nuorison oman tahdonvoiman 
johtamista etsimään ja pitämään 
sen, mikä hyvä on. Yhteiskunta, jonka 
perustuksia nuoret ihmiset kerran joko tukevat 
tai särkevät, jättää ne useinkin oman onnensa no- 
jaan. 

Valveutuneella nuorisolla on tällaisissakin oloissa 
keino käytettävänä: se kasvattaa itse itseänsä. Se 
tietää, miten monet ihmiskunnan suurimmista ovat 
tarmokkaan itsekasvatuksen kautta vapauttaneet 
henkensä pienistä pyyteistä suuriin tekoihin, se tie- 
tää, miten ahkeruudella, yritteliäisyydellä ja innos- 
tuksella voidaan tässä maailmassa eteenpäin päästä 
ja miten työssä aina voimat varttuvat. Siksi liit- 
tyy se omiin yhdistyksiinsä, nuorisoseuroi- 
hin, siksi kohottaa se itsensä kasvattamisen ihan- 
teeksi, jota se yhteisin voimin yrittää . toteuttaa. 
Tässä työssä tuntee se omat voimansa varsin rajoi- 
tetuiksi, ja siksipä se kokeneempia ja varttuneempia 
opastajikseen ja johtajikseen toivoo. 

Tämä työ kutsuu kaikkia. Jokainen suomalainen, 
jolla eteenpäin pyrkivä sydän povessa piilee, on Suo- 
men nuorisoseuroihin tervetullut. Nuorisoseuroissa 
ei saa olla eroa ylhäisen eikä alhaisen, köyhän eikä 
rikkaan välillä. Yksikään ihminen ei ole kylliksi 
hyvä, yksikään ei kylliksi taitava, yksikään ei 
kylliksi viisas, vaan kaikki tarvitsevat tulla 
paremmiksi, taitavammiksi ja viisaammiksi. Siksi 
nuorisoseuratoiminta sopii myöskin kaikillevihmi- 
sille. 

»Kun nuoret suurta uskaltaa, niin Suomi kukois- 
taa». Kun Suomen nuoriso uskaltaa itse käydä kas- 
vattamaan itseään, kohottamaan henkistä jousta- 
vuuttaan ja siveellistä ryhtiään, silloin se Suomelle 
onnellista tulevaisuutta rakentaa. 

Valveutuneen nuorison olisi tähän työhön saatava 
kaikki mukaan. Mikä ihana päämäärä: koota koko 
Suomen nuoriso saman lipun ympärille ihmisyyttä 
ja kansalaiskuntoa kohottamaan. Kun tällä tavalla 
voitaisiin löytää edes yksi yhteinen harrastus, joka 
kaikkia elähdyttäisi ja innostaisi, olisi se omiansa 
vähentämään sitä ristiriitaa ja katkeruutta eri kan- 
sanryhmien välillä, mitä viime aikojen onnettomat 
tapaukset ovat niin runsaasti kylväneet. Silloin nuo- 
risoseurat varmasti tekisivät siunauksellista työtä. 
Eikä tämä päämäärä saa olla haaveilua, vaan tavoi- 
teltava mahdollisuus. 

Nuorisoseurat eivät luonnollisesti voi antaa kenel- 
lekään mitään suurta ja kokonaista sivistyspääomaa. 
Mutta se ei ole niiden tarkoituskaan. Nuorisoseuro- 

jen työ on aina ollut ja tulee vastakin olemaan hy- 
vien herätteiden synnyttämistä ja sen kautta hy- 
vien harrastusten istuttamista nuorissa ihmisissä. 
Mutta juuri hyvät harrastuksethan ihmisiä johtavat 
tietoja ja taitoja tavoittelemaan, luovat innostusta, 
terästävät tahdon tarmoa j.n. e. 

Itsekasvatusharrastukset nuorisoseuroissa eivät 
kuitenkaan menesty, ellei työtä tehdä järjestelmälli- 
sesti ja johdonmukaisesti tarkkoja suunnitelmia 
noudattaen. Nuorisopolvi vaihtuu aliomaa, koke- 
neet nuorisoseuralaiset siirtyvät alinomaa muita 
elämän asettamia velvollisuuksia täyttämään ja 
alokkaiden on aina alettava alusta. Koskaan ei 
voitaisi päästä alkuvaikeuksia pidemmälle, ellei vä- 
hitellen kokemuksien kautta saavutetut toiminta- 
muodot aina hiukan eteenpäin auttaisi. 

Miten tärkeä tällaisissa oloissa on myöskin kir- 
jallisuuden kautta saavutettu tieto käytännöllisistä 
nuorisoseuratoimintaan kuuluvista tehtävistä! Tä- 
män kirjan tarkoitus onkin olla pienenä ja vaati- 
mattomana oppaana aloitteleville nuorisoseurojen 
toimihenkilöille. Se on syntynyt niiden kokemusten 
perusteella, mitä tähän saakka on maamme nuoriso- 
seuraelämässä saavutettu. Mikään tyhjentävä tieto- 
kirja ei tällainen opas tietysti voi olla, vielä vähem- 
min se viimeistä sanaa voi sanoa nuorisoseura- 
toiminnasta, sillä elinvoimaa ja kehitysmahdollisuuk- 
sia toki liikkeessämme on. Tällaisenakin se kuiten- 
kin tahtoo palvella suurta asiaa. 

»Nuorisoseuratyön opas» tarjoo supistetun kuvan 

siitä, mitä tarkoituksenmukainen nuorisoseuratyö 
on. Kunhan vain itsekäs vatusharrastus pääsee oi- 
keuksiinsa, niin jokainen nuorisoseuralainen oman 
kokemuksensa koulussa tätä kuvaa laajentaa ja 
elävöittää. 

Suomen nuorisolle, Suomen tulevaisuudelle, on 
tämä kirja omistettu. Nuorisoa pyytää se nuoriso- 
seuroihin kasvattamaan Suomeen velvollisuuden- 
tuntoista, voimakasta ja yksimielistä kansaa, kan- 
saa, joka kerran Onnen Sammon Suomelle 
saisi. 



I. 



KATSAUS SUOMEN NUORISOSEURA- 
LIIKKEEN HISTORIAAN. 

Vuosi 1881 oli maassamme kansallisen herätyksen 
vuosi. Silloin ensikerran kansan laajat kerrokset 
juhlivat kansallissankarimme J. V. Snellmanin syn- 
tymäpäivää. Tänä herätyksen vuonna sai nuoriso- 
seuraliike ensimäiset itunsa. Kevättalvella 1881 
julkaisi laihialainen lyseolainen Juho Hietanen 
Vaasan lehdessä kirjoitussarjan »Mietteitä ny- 
kyisyydestä», jossa kuvasi Etelä-Pohjanmaan 
nuorison alhaista kehitystä ja raakaa elämää, sekä 
esitti ylösnousemiskeinoja. Keinona oli nuorisoyhdis- 
tysten perustaminen. »Yhdistysten tarkoituksena on 
edistää kaikkea tosikansallista sivistystä, parantaa 
kansan tapoja ja aineellisuuden tilaa». Nuoriso- 
yhdistykset toimisivat valistavia huvi- ja kokous- 
tilaisuuksia. Kirjallisuuden harrastuksen elvyttä- 
mistä pidetään yhtenä yhdistysten tärkeimpänä 
tehtävänä. 

Hietasen nuorisoyhdistysaatteen käytännöllinen 
toteuttaminen alkoi samana keväänä Kauhavalla. 

Siellä oli toiminnan, alkuunpanijana kaivertaja Matti 
Sippola. Hän oli lukenut Hietasen kirjoitukset ja 
niistä innostuneena ehdottanut Jyväskylässä ja Vaa- 
sassa opinteillä oleville kotiseutunsa nuorukaisille 
suunnitellun nuorisoyhdistyksen perustamista Kau- 
havalle. Nämä innostuvat myöskin asiaan ja päät- 
tävät toteuttaa sen kesälomalle tultuaan. 

Saapui sitten juhannus 1881. Silloin toteutettiin 
koko keväimen mieliä askarruttanut aatos nuoriso- 
yhdistyksen perustamisesta. Koululaiset Yrjö Ala- 
nen, Kustaa Pernaja ja Kustaa Fräntilä kokoontui- 
vat Matti Sippolan asunnolle, josta yhdessä läh- 
dettiin Kalan eli Hahtomaan torppaan, jossa asui 
samaan toveripiiriin kuuluva lyseolainen J. H. Kala. 
Hahtomaassa tehtiinkin samana päivänä suunni- 
telma Kauhavan Nuorisoyhdistykselle. Tämän, Suo- 
men ensimmäisen nuorisoseuran perustivat siellä siis 
seuraavat 5 kansalaista: Matti Sippola, J. H. Kala, 
Yrjö Alanen,- Kustaa Pernaja, ja Kustaa Fräntilä. 
Seuraavana torstaina Näykin talossa pidetyssä ko- 
kouksessa lisääntyi joukko niin, että jäsenluku oli 
32 ja seuraavana sunnuntaina pidetyssä kokouksessa 
kohosi joukko I32:een. 

Puolitoista vuotta oli tämä ensimmäinen nuoriso- 
seura elossa. Seurassa toimi laulu- ja ompeluosastot. 
Kokouksia ja iltamia toimittiin. Samoin luotiin 
noin 600 markan arvoinen kirjasto. 

Toistakin tietä teki nuorisoseuraliike alkurynnä- 
köitään. 10 p:nä heinäkuuta 1882 toimittiin Ylis- 
taron Malkamäellä ensimäinen etelä-pohjalainen 

maakuntajuhla nuorisoseura-aatteen liikkeelle pane- 
mana. Sen puuhasi Juho Hietanen maakunnan 
opiskelevan nuorison y. m. kansalaisten kanssa. 
Siellä saatiin tuhatlukuiselle nuorisolle elävällä sa- 
nalla valaista nuorisoseura-aatetta. Sana vaikutti. 
Juhlan jälkeen melkein kaikissa ympäristön pitä- 
jissä oli nuorisoseurain perustamispuuhia. Jo kohta 
Malkamäen juhlien jälkeen (30. VII. 82.) perustettiin 
Iyäihialle maamme toinen nuorisoseura, joka Hie- 
tasen ja Alkion perustamana muodostui myöskin 
merkitykselliseksi nuorisoseuraliikkeen historiassa. 
Samana vuonna perustettiin jo Satakuntaankin, 
Kauvatsalle, -nuorisoseura. 

Useimmissa pitäjissä ei toistaiseksi kuitenkaan 
päästy tuumaa pitemmälle, mutta sen sijaan tehtiin 
Malkamäen juhlassa päätös perustaa »E t e 1 ä-P o h- 
janmaan Nuorisoseura», joka siitä asti 
on ollut yhtämittaisesti toiminnassa ja jonka toi- 
minta teki vähitellen aatetta tunnetuksi ja laski 
perustusta paikallisten nuorisoseurain syntymiselle. 
Näin kului muutamia vuosia. 1880 luvun lopulla 
perustettiin muutamia nuorisoseuroja, useimmat 
Etelä-Pohjanmaalle, mutta muutamia seuroja jo 
muuallekin. M. m. leimaalle perustettiin nuoriso- 
seura 1886. Se oli E.-P. Nuorisoseuran ensimäinen 
haaraosasto. V. 1890 oK koko maassa vasta 14 
nuorisoseuraa. Tästä / alkaakin itäneen siemenen 
oraan tekoaika. Nuorisoseuroja rupesi nopeasti syn- 
tymään eri puolille maata. Kymmenessä vuodessa 
— v. 1900 — oli nuorisoseurain luku noussut 338, 

joissa oli 17,071 jäsentä, V, 1910 oli 788 nuoriso- 
seuraa ja niissä 36,225 jäsentä, V, 1917 oli tietoja 
antaneita nuorisoseuroja 957 ja niissä 47,816 jäsentä. 
Nykyään- on nuorisoseuroja noin 1 300 ja jäseniä 
niissä suunnilleen 70,000, 

Paikallisten nuorisoseurain synnyttyä eri maa- 
kuntiin on niiden yhdyssiteeksi perustettu maa- 
kuntaliittoja. Edellä on jo mainittu, että E,-P, 
Nuorisoseuran perustus laskettiin 1882, Etelä-Kar- 
jalan Nuorisoseura perustettiin 1890, Keski-Suomen 
Nuorisoseura, joka aluksi oli E,-P, Nuorisoseuran 
haaraosasto, perustettiin jo vähän ennen. Nyt on 18 
maakunnallista keskusseuraa, 1897 perustettiin koko 
maan yhteinen nuorisoseurajärjestö, Suomen Nuori- 
son Liitto, 

Ajan virtaukset ja tapaukset ovat monella tapaa 
nuorisoseuraliikettä koskettaneet, 80-luvulla aate 
tuli tunnetuksi ja sai hiljoilleen toteuttajia yleisen 
valistuksen tehdessä valloitus- ja herätystyötään. 
Routavuosien kynnyksellä kansallinen hätä kan- 
nusti voimakkaaseen valistustyöhön. Se oli nuoriso- 
seuratyöllekin eteenpäin nykäys. Sittemmin sorto- 
vuodet vaikeuttivat liikkeen kasvua ja toimintaa. 
Suurlakon jälkeen henkivä vapauden ja innostuksen 
tuulahdus sytytti nuorisoseuroja. Pian kumminkin 
kuohahtivat puolueintohimot herpauttamaan, ja ha- 
joittamaan nuorisoseurojakin. Kun hajaannus ja 
lamaannus alkoi hellittää, tuli maailmansota, jonka 
aiheuttama hätkähdys ja valistustyön vaino varsin- 
kin muutamin paikoin laimensi työskentelyä. Ja 

kun Venäjän vallankumouksen jälkeen saavutetuissa 
vapaammissa oloissa päästiin työn alkuun, silloin 
alkoi kansalaissota, joka hetkeksi keskeytti kaikki. 
Tämän myrskyn jälkeen on vähitellen päästy uu- 
della innolla työhön käsiksi. 

Vastustajia on nuorisoseuratyöllä ollut koko vael- 
lusajan. Aluksi olivat rintamassa toiselta puolen 
vanhoilliset, jotka uskonnollisessa ahdasmielisyy- 
dessään pitivät nuorisoseuraliikettä epäkristillisenä, 
ja toiselta puolen puukkojunkkarit tuvan tyhjentä- 
mistuumineen. Ensinmainittu rintama yritti papin 
johdolla estää Kauhavan nuorisoseuran ensimmäi- 
sen iltaman pitämisen. Jälkimäisiä arkaillen täy- 
tyi alkuunpanokokous pitää syrjäisessä Hahtomaan 
torpassa. Ja vielä 1890, kun Kauhavan nuoriso- 
seura lähti uudelleen taipaleelle, oli puukkojen y.m. 
sota-aseiden riisuminen ja räyhää jäin putkaan telke- 
minen iltamissa hyvin tärkeänä tehtävänä. 1898 on 
Kauhavan nuorisoseuralla ollut viimeinen käräjä- 
juttu puukkojunkkarien kanssa. Rinnan puukko- 
junkkarien antautumisen kanssa on vahoillisten rin- 
tama myöskin lakannut olemasta »toimivana armei- 
jana». Mutta vaikka esitaistelujen seuduilla alku- 
peräiset vastustajat vaikenivat, on jälestä lähteneiden 
täytynyt vaeltaa saman kiirastulen läpi. Ja väsy- 
neiden vastustajien ja ennakkoluulojen tilalle on kas- 
vanut uusia. V:na 1905 ja 1906 tunnustivat valtio- 
säädyt nuorisoseuraliikkeen myöntämällä sille kum- 
panakin vuotena 25, 000 markan valtioa vun. Mutta 
vrden 1906 — 10 tienoilla oli yleistä syytös, ett& nuo- 

risoseurat määrättyä yhteiskunnallista ohjelmaa 
omaamattomina laitoksina ovat merkityksettömiä 
hapuilijoita, Vain puolueseuroilla oli muka merki- 
tystä, Samalla kumminkin peljättiin, että* nuoriso- 
seurat eivät olisikaan» puolueettomia, vaan palvele- 
vat vastustajain asiaa, Näillä ennakkoluuloilla on 
paljon vaikeutettu nuorisoseuratyötä, jopa osaksi 
hajoitettukin, Porvarillisissa piireissä nämä ennakko- 
luulot ovat nyttemmin kumminkin jotensakin voite- 
tut, Sen sijaan on suurin osa sosialidemokraatteja 
edelleen nuorisoseuraliikettä vastaan vihamielisellä 
tai vierovalla kannalla, Nuorison vallattomuus ja 
henkinen välinpitämättömyys on myöskin yhä edel- 
leen monilla seuroilla vakavana huolena, 

Nuorisoseuraliikkeen tarkoitusperä ja tehtävä! on 
jo ensimäisessä (J, Hietasen) ohjelmakirjoituksessa 
määritelty niin ytimekkäästi ja monipuolisesti, että 
siinä suhteessa ei vuosikymmenten taipaleilla ole 
ollut paljon tarkistettavaa, Sanaa »itsekasvatus» 
y, m, kuvaavia sanantapoja on totuttu käyttämään 
tarkoitusperiä tulkittaessa, mutta sen, minkä me 
tänä päivänä käsitämme nuorisoseuraliikkeen yti- 1 
meksi, sen on Hietanen tuonut julki 1881, Niin moni- 
puolinen on hänen suunnitelmansa, että siinä otetaan 
huomioon yleissivistyksellisen työn ohella myöskiu 
ammattikasvatus ja vanhaa huonoa arvostellessa 
tahdotaan samalla säilytt ää »kansan omia tapoja». 

Mutta vaikka aate jo heti alussa on . esitetty 
monipuolisena, on sen toteuttamisessa kehitytty 
aste asteelta. Aluksi oli työ varsinaisesti keskitet- 

tävä käytöksen ja huvien jalostamiseen ja luku- 
halun virittämiseen. Sitten tulivat järkeilee ät kes- 
kustelut ja taloudelliset sekä yhteiskunnalliset har- 
rastukset. Kotiseutu- kansanopisto-, y. m. harras- 
tukset ovat olleet ohjelmassa heti alusta. Ensi vuo- 
sista asti on m. m. Etelä-Pohjanmaan Nuorisoseura 
näillä aloilla toiminut. 

Työtavatkin ovat* pääasiassa pysyneet samanlai- 
sina. Iltamat ja kokoukset, näytelmät ja esitelmät, 
kirjastot ja lauluseurat, ovat heti alusta olleet vai- 
kutusmuotoina. Alkuperäisten keinojen ohella on 
toki matkan varrella keksitty uusia. Kylä- ja alue- 
piiritoiminta, kotiopinnot ja monenlaiset neuvonta- 
muodot y. m. ovat matkan varrella keksittyjä kei- 
noja. Miten eri työkeinoja nuorisoseuroissa nykyään 
käytetään, siitä saamme selvyyden seuraavista 1916 
vuoden tilastonumeroista: Kokouksia ja iltamia pi- 
dettiin 17807, puheita ja esitelmiä 8096, näytelmiä 
esitettiin 4,438; kirjastoista, joissa oli 98,464 sidosta, 
raha-arvoltaan 198,346 mk, lainasi 18,548 henkilöä 
85,342 kirjaa; seuralehtiä oli 4i6:lla seuralla ja ilmes- 
tyi niitä 1,894 numeroa; Kotiopintoja luki 2o2:ssa 
seurassa 3,681 jäsentä, joista 1,191 suoritti tutkin- 
non; lukurenkaita oli 65 ja niissä jäseniä 1,061; 
lauluseuroja oli 155, jäseniä 4,245; soittokuntia oli 40, 
jäseniä 441. 482 eli runsaasti puolet seuroista toimi 
omassa talossaan. Iyänsi-Suomessa, varsinkin Etelä- 
Pohjanmaalla on melkein kaikilla nuorisoseuroilla 
oma talo. Sisä- ja Itä-Suomessa on talottomia seu- 
roja runsaammin. 

Joka tahtoo perusteellisemmin* tutustua Suomen 
nuorisoseuraliikkeen historiaan, hän tutustukoon 
E.-P. Nuorisoseuran julkaisuihin »Alku ILeen» ja 
»AJku IILeen» sekä Kansanvalistusseuran kustanta- 
maan N. Iyiakan kirjoittamaan »Suomen nuo- 
risoseuraliike» nimiseen kirjaseen. Suomen 
nuorisoseuraliikkeen tilasta saa parhaat ja tuoreim- 
mat tiedot uusimmista S. Nuorison liiton vuosi- 
kirjoista. V. 1890 on alkanut ilmestyä nuorisoliik- 
keen äänenkannattaja Pyrkijä. Vuoden 1917 lop- 
puun asti se ilmestyi Laihialla kirjailija Santeri 
Alkion toimittamana. Vuoden 1918 alusta asti on 
Pyrkijä ilmestynyt Helsingissä Edistysseurojen Kus- 
tannus-Oy:n kustantamana. Tämän liikkeen v. 
1923 lakkautettua toimintansa on Pyrkijä siirty- 
nyt Suomen Nuorison liitolle, joka sitä toimittaa 
ja kustantaa. Pyrkijää seuraamalla tutustuu nuo- 
risoseuraliikkeen päivänkysymyksiin ja pyrintöihin. 



II. 



NUORISOSEURAJÄRJESTÖ. 

Nuorisoseurajärjestön ensimmäinen ja tärkein nivel 
on paikallinen 

NUORISOSEURA. 

Nuorisoseuran muodostavat itsekäs vatustarkoituk- 
sessa yhdistyneet kansalaiset eli seuran jäsenet. 
Seurain toiminta-alue ja jäsenluku on erilainen. 
Tiheissä asutuskeskuksissa ovat seuran jäsenet mo- 
nesti muutaman kilometrin alueella, kun taas toi- 
sissa seuroissa on jäsenistö 15 kilometrinkin pituus- 
etäisyydellä. Laajoilla ja tiheään asutuilla seuduilla 
ovat seurat jäsenlukuisia. 200 jäsentä ei ole vallaij 
harvinaista. Pienemmissä oloissa on nuorisoseuroja, 
joissa on 10 — 20 jäsentä. Keskimääräinen nuoriso- 
seurain jäsenluku on 50. Kovin suurissa seuroissa 
tahtoo paljon jäseniä jäädä toimettomiksi; liian 
pienet ovat taas ulkonaisesti heikkoja. Laajan alueen 
ja runsasjäsenisyyden haittoja on menestyksellä 
torjuttu kyläpiiritoiminnan y. m. alaosastojen kautta, 
joista tuonnempana puhutaan. 

Nuorisoseurain säännöt ja toiminta eivät ole 
aivan samanlaisia. Kun seurain säännöt vain ovat 
sopusoinnussa nuorisoseuratarkoitusten kanssa, on 
kullakin seuralla ollut vapaus yksityiskohdittain 
luoda sääntönsä. Kokemus ja johdon varmistumi- 
nen kehittää kumminkin nuorisoseuratoimintaa yhä 
enemmän yhdenmukaiseksi. Niin on m. m. tullut 
yleiseksi virallisen toimintavuoden alkaminen syk- 
syllä syyskuun i p:nä. 

Nuorisoseuraliikkeen tärkein työpaja on paikalli- 
nen nuorisoseura alaosastoilleen. Kaikki muut jär- 
jestön nivelet ovat ruumiin apu jäseniä, vaikka sel- 
laisina ovatkin korvaamattoman tärkeitä. Paikalli- 
sissa nuorisoseuroissa tapahtuu nuorisoseura-aatetta 
toteuttava harjoittelu ja toiminta. Ylemmät jär- 
jestömuodot ovat olemassa etupäässä vain paikallis- 
seurain työn ohjaamista varten. Tuonnempana tu- 
lemme esittämään, miten nuorisoseurat eri aloilla ja 
tehtävissä työskentelevät ja miten esim. työpaja 
jaetaan eri osastoihin. Edellä olevasta historialli- 
sesta katsauksesta näimme, miten paikallisten nuo- 
risoseurain ohella ovat muodostuneet 

MAAKUNTALIITOT ELI KEvSKUSSEURAT. 

Ensimmäinen nuorisoseuraliikkeen maakuntajär- 
jestö perustettiin, kuten historiallisessa katsauksessa 
mainittiin, Etelä-Pohjanmaalle. Sen perustivat yksi- 
tyiset kansalaiset. Yksityisten henkilöiden ohella 
oli kyllä heti tarkoituksena ottaa jäseneksi myöskin 

paikallisia nuorisoseuroja. Toimintakin suunniteltiin 
aluksi tapahtuvan etupäässä välittömästi maakunta- 
seurana, sekä maakuntaseuran yksityisten jäsenten 
kautta. Vasta myöhemmin on selvennyt maakunta- 
seurain varsinainen tarkoitus: olla paikallisten nuo- 
ruisoserain keskuksena ja johtajana. Paikallisten 
nuorisoseurain ohella, jotka nyt varsinaisesti muo- 
dostavat maakuntaliitot, on niissä useissa edelleen 
yksityisjäseniä. Yksityisjäsenillä ei ole enää kum- 
minkaan muuta kuin kannattava merkitys ja tarkoi- 
tus. Samalla tavalla kuin yksityiset jäsenet muo- 
dostavat nuorisoseuran, muodostavat seurat maa- 
kuntaliiton. Maakuntaliittojen suuruus ja voima 
vaihtelee suuresti riippuen maakuntasuhteista ja 
nuorisoseuraharrastuksen voimakkuudesta seutukun- 
nalla. Suurimmassa keskusseurassa, Etelä-Karjalan 
Nuorisoseurassa, oli. v. 1919 335 haaraosastoa, joissa 
7>9^7 jäsentä. Toiseksi suurin keskusseura on Etelä- 
Pohjanmaan Nuorisoseura, jolla oli 1921 129 haara- 
osastoa, jäseniä 9,758. Pienemmissä maakunta- 
liitoissa on vain alle kaksikymmentä toimivaa haara- 
osastoa. Pienimmät keskusseurat ovat myöskin toi- 
minnassaan heikkoja. Se johtuu kyllä nuorisoseura- 
elämän yleisestä heikkoudesta niiden alueella, mutta 
samalla se johtuu siitä, että muutamien seurain 
yhteenliittyminen ei ole luonut tarpeellista ulko- 
naista voimakkuutta. 

Keskusseurain apuhallintohaaroma esiintyvät 

ALUEPIIRIT. 

Aluepiiri on paikallisseuran ja maakuntaliiton 
välillä oleva järjestöaste, joka järjestää ja johtaa 
nuorisoseurojen alueellista yhteistyötä ja vuoro- 
vaikutusta. Aluepiirin muodostavat piirin alueen 
nuorisoseurat ja toimivat ne oman . johtokuntansa 
kautta. Piirit ovat eri suuria sopivien aluerajain 
mukaan. 10 — 20 seuraa, tavajlisimmin noin 15, 
muodostaa piirin. Suuressa piirissä aina joudutaan 
harjoittamaan laajaperäistä viljelystä. 

PITÄ J ÄTOBIINTA. 

Mikäli aluepiirit ovat useampia pitäjiä käsittäviä, 
ovat nuorisoseurat myöskin pitäjittäni liittyneet yh- 
teen järjestäen pitäjän muiden vaflstusseurain kanssa 
yhteisiä kokouksia, luentotoimintaa y. m. 

SUOMEN NUORISON LIITTO 

on nuorisoseurajärjestömme ylin, koko maata käsit- 
tävä yhdistäjä ja johtaja. Keskusseuransa kautta 
kuuluvat kaikki maakuntaliittoihin liittyneet nuo- 
risoseurat Suomen Nuorison Liittoon. Liitto vai- 
kuttaa suureksi osaksi keskusseurani kautta. 

Kun nuorisoseurajärjestön eri asteiden ja muo- 
tojen toiminnasta tehdään tuonnempana selkoa, 
emme tässä siihen kajoa. 



III. 



NUORISOSEURAT JA NIIDEN TOIMINTA. 

SEURATALOT. 

»Maaseudulla on vielä toistaiseksi verrattain vähän 
yleisiä rakennuksia. Sitä ikävämpi kun monet 
hiistäkin, mitä on, ovat kovin rumia ja epäkäytän- 
nöllisiä. Tämä pitää paikkansa erittäinkin nuoriso- 
seurataloihin nähden». 

Yllämainittu marttyyrina kaataneen nuoren ark- 
kitehdin Väinö Hollon lausunto on liiankin totta. 
Mutta on otettava huomioon, että nuorisoseurojen 
ylläpitäjät ovat kaikkialla olleet vähävaraista väes- 
töä, nuorisoa, jolla ei ole ollut tuhansia uhrata va- 
listusharrastuksilleen. Nuorisoseurat ovat aina saa- 
neet taistella aineellisia vaikeuksia vastaan. Useim- 
miten on saanut olla kiitollinen, jos on jonkinlaista 
suojaa saanut päänsä päälle. Eihän sellaisissa oloissa 
ole rohjennut taiteellisia vaatimuksia huomioon 
ottaa, jos olisi halua ja edellytyksiäkin ollut. 

Mutta eteenpäin täytyy tässäkin suhteessa päästä. 
Sekä siveellisen että esteettisen kasvatuksen kan- 

naita on välttämätöntä, että seuratalot ovat somia 
ja siistejä. Myöskin, ja ennen kaikkea, tulisi niiden' 
olla käytännöllisiä. Seurataloja ei kuitenkaan kyetä 
sellaisiksi saamaan, ellei niiden piirustuksia anneta 
asiaaymmärtävien ja amattitaitoisten arkkitehtien 
tehtäviksi. Siinä suhteessa ei saisi kitsastella. Tosin 
meillä ei vielä ole arkkitehtispesialistia tällä alalla, 
mutta epäilemättä sellaisia syntyy, kun niitä tar- 
vitaan. 

Seuratalopiirustusten tarve on kyllä aiottu tyy- 
dyttää sillä, että hankittaisiin tarkoitusta varten 
mallipiirustuskokoelma. Sekin kyllä auttaisi vähän 
eteenpäin, mutta yleisesti siihen turvautuminen 
johtaisi kaavamaisiin muotoihin ja arveluttavan epä- 
taiteellisiin ilmiöihin. Taiteilija suunnitelmia teh- 
dessään ottaa myöskin ympäristön huomioon. 

Seuratalon paikan määrää olevat olot, sillä koe- 
tetaanhan tavallisesti tehdä »kirkko keskelle kylää». 
Kuitenkin olisi huomioon otettava, että seuratalon 
läheisyyteen voitaisiin saada hyvä ja tilava urheilu- 
ja leikkikenttä, sillä sellaisen - arvo tulevaisuudessa 
tulee varmasti olemaan hyvinkin suuri. Myöskin 
laululavalle musiikki- ja voimisteluesityksiä sekä ulko- 
ilmanäytäntöjä varten on paikka varattava seura- 
huoneen välittömään läheisyyteen. Jos seurahuo- 
neen ympäristö on ikävä ja alaston, tulisi sitä puu- 
istutuksilla somistaa. Varsinaista puutarhaa älköön 
kuitenkaan yritettäkö seurahuoneen ympärille lait- 
taa, ellei sen jatkuvaa kunnossapitoa voida antaa 
vahtimestarin tai jonkun muun yksityisen huoleksi. 



26 



Nuorison oma koti olisi jo ulkopuolelta saata, va 
kunnioitusta ja mielenkiintoa herättäväksi. Mutta 
vielä tärkeämpää olisi saada sen sisustus sekä tar- 
koitustaan vastaavaksi että kasvattavaksi. Arkki- 
tehtuurista riippuu, tulevatko seuratalojen suojat hy- 
viä ja käytännöllisiä. Usein unohdetaan piirustuksia 
laatiessa varata pirtti pienempiä kokouksia ja eri- 
laisia harjoituksia varten. Sellainen, lämmin ja 
kodikas huone pitäisi kuitenkin olla jokaisessa seura- 
talossa. 

Seurahuoneiden sisustukseen on kiinnitettävä eri- 
koista huomiota. Seinissä käytettävät tapeetit eivät 
ole suositeltavia, sillä ne pilaavat kaikupohjan ja 
ovat miltei aina uudistamisen tarpeessa. Jos talo 
on tehty hyvistä hirsistä, voidaan seinät veistää ja 
vernissata, muussa tapauksessa lienee laudoitus pa- 
ras puuseinien somistamiskeino. Pukkipenkit pitäisi 
kaikista seurahuoneista hävittää ja sijaan saada joko 
selkänojalla varustettuja penkkejä tai sitten tuoleja. 
Kaapit, puhujalava ja muut huonekalut pitäisi olla 
yksinkertaisia ja aistikkaita. 

Taidetta älköön koskaan seurahuoneista unoh- 
dettako. {Suurten mestarien tauluista tulisi koettaa 
hankkia jäljennöksiä ja järjestää ne aistikkaasti 
huoneiden seiniä kaunistamaan. Myöskin siistinä 
ja puhtaina ne on pidettävä. 

Seurahuoneiden valaistuksesta monesti myöskin 
riippuu tilaisuuksien onnistuminen. Ikkunat pi- 
tää olla suuret ja iltavalaistus mahdollisimman 
hyvä, niin että huoneiden joka soppi tulee valais- 

tuksi. Pahat ajatukset ja huonot teot syntyvät 
pimeässä. 

Myöskin seurataloon kuuluvien ulkohuoneiden tu- 
lisi olla siistiä ja tarkoitustaan vastaavia. Erityisesti 
on pidettävä huolta, että käymälä on a i n a. puhdas, 
tilaisuuksien aikana iltaisin valaistu ja kaikin puolin 
kunnossa, sillä se on laitos, joka kaikkein useimmin 
joutuu sivistymättömyytemme todistajaksi. 

Selvää on, että seuran kalustosta, niinkuin muus- 
takin omaisuudesta, tulee pitää tarkkaa huolta ja 
kirjanpitoa, joka tehtävä kuuluu seuran talouden- 
hoitajalle. Joka vuosi on myöskin . tarkastus pan- 
tava toimeen ja sitä varten valittava tarkastus- 
miehet, jotka sitten esittävät tarkastuskertomuk- 
sensa seuran vuosikokouksessa. 

Vahtimestari tulee olla jokaisessa seuratalossa. 

JÄSENET NIIDEN VELVOLLISUUDET. 

Nuorisoseuran muodostavat sen jäsenet. Seurain 
jäseniksi pääsee niiden tarkoitukset hyväksyvät 
16 vuotta täyttäneet hyvämaineiset kansalaiset. 
Jäsen on velvollinen toteuttamaan seuran tarkoi- 
tuksia ja suorittamaan annettuja tehtäviä. Seuralla 
on velvollisuus työskennellä jokaisen jäsenensä kas- 
vattamiseksi ja valvoa jäsentensä käytöstä. — Siinä 
lyhyesti sanottuna jäsenyyden merkitys, ehdot ja 
velvollisuudet. 

Kun jäsenistö muodostaa seuran, on siis tärkeätä 
saada seuraan jäseniä. Mitä enempi ihmisiä liittyy 

yhteen, sitä suurempi on voimain keskitys, sitä 
enempi on ohjelmain valmistajia, sitä useampi on 
varoja keräämässä valistustarkoituksim ja sitä suu- 
rempi toverijoukko on toisiansa tukemassa ja innos- 
tamassa. Jäsenten keruu on kumminkin suoritettava 
vain kutsuvalla kasvatuksella. Seuran yleisölle tar- 
koitetuissa tilaisuuksissa tehdään selkoa nuoriso- 
seura-aatteesta ja koetetaan saada se mielenkiinnon 
aiheeksi. Samoin puhuvat seuran jäsenet tovereilleen 
seuransa tarkoituksista ja koettavat saada heitä 
innostumaan nuorisoseuratyöhön . J äsenkerää j ät 
voivat suoraan kehoittaa liittymään. Kun täten 
kutsutaan jäseniä nuorisoseura-aatteella ja toveruu- 
della, tulee jäsenistä oikeita nuorjsoseuralaisia. Väärä 
on se joskus aikaisemmin käytetty keino, että toi- 
mitaan iltamia, joihin pääsee rupeamalla jäseneksi. 
Siten rakentuu jäsenyys iltamahuvin pohjalle ja 
seuraan tulee kuolleita, jopa mahdollisesti kuolemaa 
tartuttavia jäseniä. 

Nuorisoseurain jäseneksi pääsevät kaikki hyvä- 
maineiset 16 vuotta täyttäneet Suomen kansalaiset 
ammattiin, yhteiskunta-asemaan, puolueisiin y. m. 
katsomatta, kansalaiset, jotka hyväksyvät seuran 
tarkoitukset, s. o., jotka tahtovat itsekasvatuksen 
kautta nostaa ihmistä itsessään ja lähimmäisessään.. 
Kompastuneetkin pääsevät mukaan, jos he vain 
tahtovat nousta. Mutta tahtoa vaaditaan. Seuran 
jäsenen velvollisuus on taistella paheita vastaan 
itsessään ja ympäristössään. Välinpitämätön »antaa 
mennä»-elämä on rikos. Hyvän käytöksen ohella on 

jäsen velvollinen käyttämään vapaat aikansa itseänsä 
kehittävään ja tovereita valistavaan harjoitteluun 
ja toimintaan. Tätä jäsenvelvollisuusperiaatetta ei 
ole toistaiseksi puettu määrättyyn lakipykälään tahi 
ponnen muotoon. On vain opetettu nuorisoa käsit- 
tämään, mitä hyvä on ja sitä toteuttamaan seurassa, 
kylällä ja ennen käikkea kotona. 

Kun sotalaitoksemme vaatii nuorukaiset määrä- 
tyksi ajaksi aseharjoituksiin pois kotipaikkakunnalta, 
on tärkeätä, että tänä aikanakin pysytään nuoriso- 
seurain jäsenyydessä ja eletään nuorisoseurain jäsen- 
velvollisuuden mukaisesti. Kotiin jäävien toverien 
velvollisuus on kirjeillä pitää yllä vuorovaikutusta 
asevelvollisten kanssa. Seurain on puristettava ase- 
velvollisina olevia jäseniään lahjakirjoilla' ja aika- 
kauslehdillä y. m. sekä toimimalla heille lomalla olo- 
aikoina toverijuhlia. Asevelvolliset puolestaan voi- 
vat seuraa muistaa esim. seuralehtikirjoituksilla, 
jopa kokonaisilla seuralehtinumeroilla j. n. e. 

Kun jäsenellä on velvollisuus toimittaa seuran 
antamia tehtäviä, siitä itsestään johtuu, että seu- 
ralla on oikeus tällaisten tehtävien antamiseen. 
Mutta seuralla ei ole siihen ainoastaan oikeus, vaan 
lisäksi velvollisuuskin. Seura ei saa jättää jäseniään 
toimettomana kuihtumaan, vaan on jokaiselle jäse- 
nelle annettava kehittävää, tekijäänsä opettavaa 
työtä, sekä järjestettävä sellaista opastusta ja johtoa, 
että jokainen pääsee alkuun. Innostavaan ja jalos- 
tavaan työhön kiinnittämisellä seurat voivat par- 
haiten vetää nuoret jäsenensä myöskin joutavasta 

ja vaarallisesta huvittelusta, sekä kepposten ja 
suoranaisten paheiden harjoituksesta. Mutta jos 
kaikesta huolimatta joku seuran jäsen hairahtuu 
huonoon käyttäytymiseen ja tekoihin, silloin on 
seuran velvollisuus häntä ojentaa. Jos eivät kehoi- 
tukset ja varoitukset auta, on käytettävä kurinpitoa 
ja viimeisenä keinona seurasta pois sulkemista. 
Vaikka seuraan liittyviltä jäseniltä ei vaaditakaan, 
että he liittyessään ovat valmiita, tulee heidän pyr- 
kimystensä kumminkin olla vilpittömät. Jäsen- 
velvollisuutensa — siihen luettuna ennen kaikkea 
myöskin hyvä käytös — laiminlyönyt henkilö on 
toveripiirin ja seuran pahentaja. Jos siis laimin- 
lyöjä on parantumaton, täytyy seuran puhdistaa 
itsensä erottamalla sopimaton jäsen. 

Jäsenvelvollisuuksien ymmärtämistä ja syvälli- 
sempää käsittämistä varten on nuorisoseurojen jäse- 
nille säädetty nuorisoseuramerkkijärjestelmä (kts. 
XII. Nuorisoseuramerkki.) Samalla on se yhdys- 
siteenä kaikkien nuorisoseuratyötä harrastavien kan- 
salaisten kesken. 

Nuorisoseuran muodostavat sen jäsenet. Millaisia 
ovat jäsenet, sellainen on seura ja sen vaikutus. 

JOHTOKUNNAT JA NIIDEN TEHTÄVÄT. 

Nuorisoseuran jäsenet valitsevat keskuudestaan 
johtokunnan, jonka nimensä mukaan tulee johtaa 
seuran toimintaa. Johtokunnan toiminta ei rajoitu 
mihinkään seuran sille antamaan erityiseen tehtä- 

vään, vaan sen on huolehdittava kaikista seuraa 
koskevista asioista samalla kuin se on seuran toi- 
meenpanevana elimenä. Siitäpä syystä onkin johto- 
kunnan tehtävä seurassa tavattoman tärkeä. Jos 
johtokuntaan saadaan tehtävänsä tasalla olevia, 
kasvatuskysymyksiä harrastavia, aloitekykyisiä, täs- 
mällisyyttä ja järjestystä rakastavia henkilöitä, on 
koko seuran toiminta turvattu, mutta päinvastai- 
sessa tapauksessa taas koko seura voi joutua tuuli- 
ajolle. 

Sentähden olisikin erityistä huomiota kiinnitet- 
tävä johtokunnan jäsenten vaaliin. Vaalit olisi 
mieluummin aina toimitettava suljetuilla lipuilla, 
sillä nuorten vaisto sittenkin useimmissa tapauksissa 
johtaa oikeaan. Jos ylimielisyyttä vaalissa ilmenee 
ja tieten tahtoen hulikaaniaineksia tällöin johto- 
kuntaan valitaan, osoittaa se seuran jäsenistöltä 
puuttuvan alkeellisimpiakin edellytyksiä itsekasva- 
tustoimintaan ja keskusseuran johtokunnan olisi 
sekaannuttava seuran asioihin. 

Johtokuntaan olisi saatava mukaan aina myös- 
kin vanhempia ja kokeneempia seuran jäseniä, sillä 
se antaisi sen työlle vakavamman leiman. Johto- 
kuntavaalin tulokseen voitaisiin epäilemättä paljon 
vaikuttaa, jos edeltäpäin sitä varten valittu toimi- 
kunta esittäisi valittavaksi ainakin muutamia henki- 
löitä, joiden valituksi tuleminen pidettäisiin erittäin 
suotavana. 

Johtokuntaa valitessa olisi muistettava, että »po- 
jasta saattaa polvi muuttua», ellei johtokuntaa aina 

uudisteta nuorilla jäsenillä. Nuoria innokkaita tyt- 
töjä ja poikia olisi saatava johtokunnan toimiin 
oppimaan ja kasvamaan, niin että lie tulisivat sitten 
muutamaa vuotta myöhemmin kykeneviksi otta- 
maan seuran toiminnasta vastuun hartioilleen^ oh- 
jaamaan sekä omaansa että muun jäsenistön itse- 
käs vatusharrastuksia . 

Johtokunnan vaalissa on myöskin huomioon otet- 
tava, että seuran alueen eri puolet ja erilaiset harras- 
tussuunnat saavat edustajansa johtokuntaan. 

Valittu johtokunta kokoontuu kerran kuukau- 
dessa määrättynä iltana ja muulloinkin puheenjohta- 
jan kutsumuksesta niin usein kuin on tarpeellista. 
Elinvoimaisessa nuorisoseurassa täytyy johtokunnan 
kokouksia olla verrattain usein, sillä taloudelliset ja 
kasvatukselliset tehtävät, kokousten järjestäminen 
ja valmistaminen, iltamatoiminnan ohjaaminen j.n.e. 
kysyvät johtokunnalta paljon työtä. Että johto- 
kunnan työ onnistuisi, olisi työjako sen keskuudessa 
kaikkialla välttämätön. Kullakin »ministerillä» 
olkoon oma salkkunsa hoidettavana. Jo seuran 
säännöt asettavat yhden johtokunnan jäsenistä pu- 
heenjohtajaksi, toisen kirjuriksi, rahastonhoitajaksi, 
taloudenhoitajaksi j.n.e. Tällaisiin käytännöllisiin 
tehtäviin kuuluu lisäksi puvuston hoitajan, kulissi- 
mestarin, kirjastonhoitajan y. m. semmoisten työt. 
Mutta myöskin kasvatuksellisilla tehtävillä pitäisi 
kullakin olla oma edustajansa johtokunnassa. Niinpä 
yhden johtokunnan jäsenistä pitäisi olla kotiseutu- 
työn etunenässä, toisen raittiustyön, kolmannen 

siveellisyystyön, neljännen voimailun, viidennen mu- 
siikkiharrastusten, kuudennen opiskelun, seitsemän- 
nen maatalousharrastusten, kahdeksannen näytelmä- 
harrastusten j. n. e. kunkin harrastustensa, taipu- 
mustensa ja kykyjensä mukaan. 

Jos johtokunnan toiminta järjestetään edellä- 
mainittuja näkökohtia silmällä pitäen, voidaan toi- 
voa sen työn muodostuvan hedelmälliseksi, kun 
johtokunnan jäsenet vain vilpittömästi pyrkivät 
tehtävänsä täyttämään. 

Johtokunnan edustavimpana henkilönä ansaitsee 
mainitsemista seuran puheenjohtaja. Pu- 
heenjohtaja on seuran tärkein »virkamies, ja siksi 
puheenjohtajan vaaliin kiinnitetään erityistä huo- 
miota. Muut virkailijat valitsee johtokunta usein- 
kin omasta kuskuudestaan, mutta puheenjohtajan 
vaaliin tahtoo seuran jäsenistö kokonaisuudessaan 
ottaa osaa. Puheenjohtajaksi tietysti valitaan hen- 
kilö, johon nuoriso mahdollisimman täydellisesti voi 
luottaa. Monesti on ollut kysymys siitä, onnistuuko 
puheenjohtajana parhaiten nuorison omasta keskuu- 
desta lähtenyt henkilö vaiko vanhempi ja koke- 
neempi tai sitten enemmän oppia saanut henkilö. 
Jokaisessa näissä tapauksissa on tietysti menestymis- 
ja epämenestymismahdollisuuksia. Jos kokeneet, 
suuremman sivistyspääoman omaavat henkilöt ym- 
märtävät nuorisoa ja nuoret heihm täydellisesti 
luottavat, on se tietysti hyvä. Mutta jos nuorten 
omassa joukossa on kehittyneitä, luottamusta ja 
arvoa nauttivia henkilöitä puheenjohtajaksi, on 

sekin hyvä. Nuorison oma vaisto siinäkin valin- 
nassa useimmissa tapauksissa oikeaan osaa. 

Puheenjohtaja ei ainoastaan johda puhetta, vaan 
hänen tulee johtaa koko seuran ja sen johtokunnan 
toimintaa. Hän onkin oikeastaan toimitusjohtaja, 
joka panee koko koneiston käymään ja valvoo, että 
kaikki' täyttävät tehtävänsä.. Mutta puheenjohta- 
jasta ei saa tulla juoksupoikaa, joka kaikki itse suo- 
rittaa, kaikki juoksut juoksee. Päinvastoin. Niin- 
kuin isäntä talossa laittaa väkensä työhön ja toimeen 
ja itse valvoo työn kunnollista suoritusta, niin tulee 
puheenjohtajankin tehdä. 

Puheenjohtajan erikoistehtäviin kuuluu kutsua 
johtokunta kokoon ja seuran jäsenet yleisiin kokouk- 
siin ja toimia niissä puheenjohtajana. Paras johto- 
kunnan kokoonkutsumistapa on lähettää kirjekortti 
johtokunnan jäsenille, ellei puhelinta voi käyttää. 
Johtokunnan kokouksiin on puheenjohtajan laadit- 
tava asialista, jota seuraten kokoukset menevät 
reippaasti ja viivyttelemättä. Parasta olisi johto- 
kunnan kokouksissakin totuttaa nuorisoa säännölli- 
seen keskustelumuotoon, vaikka kokoukset muuten 
olisikin saatava niin haaskoiksi ja toverillisiksi kuin 
mahdollista. Mitä yleisiin kokouksiin (kts. Kokouk- 
set) tulee, on niidenkin onnistumisessa puheenjohta- 
jalla tärkeä merkitys. Hänestä riippuu, tulevatko ko- 
koukset täsmällisesti, asiallisesti ja vilkkaasti johde- 
tuiksi. Kaikki venytteleminen pitäisi olla kiellettyä. 

Erityisesti lienee syytä muistuttaa, että puheen- 
johtajan velvollisuuksiin tavallisesti kuuluu seuran 

kirjeenvaihto. Tästä asiasta olisi paljonkin 
sanomista, mutta sanottakoon nyt vain sen verran, 
että puheenjohtajaasi ei kelpaa ollenkaan henkilö, 
joka ei tätä tehtävää suorita täsmällisesti. Keskus- 
seuran kirjelmät ja muut ulkoapäin tulevat tiedus- 
telut on vastattava viipymättä. Vuosikerto- 
muskaavakkeet on täytettävä aikanaan ja' lähetet- 
tävä keskusseuran sihteerille, samaten kaikki muut- 
kin asiakirjat on ajallansa toimitettava. Koko seuran 
maine kärsii, jos se johtoonsa ottaa velttoja ja huoli- 
mattomia ihmisiä. 

Puheenjohtajan täytyy myöskin aina tuntea, että 
useimmat nuoret ihmiset katsovat häneen kuin 
johtajaansa ainakin. Hänen asemansa on siis vel- 
voittava. Siveellisessä suhteessa hänen 
täytyy kelvata toisten esikuvaksi, samoin täsmäl- 
lisyydessä, kun velvollisuuksien täyttäminen 
on kysymyksessä. Hänen täytyy pitää ankaraa 
kuria ja järjestystä, mutta olla samalla 
toverillinen, ymmärtää nuorten heikkouksia, 
mutta samalla hienotunteisesti joskin tarmok- 
kaasti käydä epäkohtia korjaamaan. Ja ennen- 
kaikkea: puheenjohtajan täytyy olla todellinen nuo- 
risoseuramies, aina valmis käyttämään kaikkia itse- 
kasvatustilaisuuksia hyväkseen, olla esimerkkinä kir- 
jallisuudenviljelyksessä, opiskelussa j.n. e. Ei ole 
välttämätöntä, että puheenjohtajalla olisi erityinen 
esiintymiskyky, mutta vilpitöntä pyrkimystä sen 
saavuttamiseen ainakin kotitarvetta varten hänellä 
pitäisi olla. 

Mitä seuran puheenjohtajasta ihmisenä ja nuoriso- 
seuralaisena on sanottu, se pitää paikkansa seuran 
muihinkin virkailijoihin nähden. Puheenjohtajaa 
lähinnä on seuran kirjuri. 

Kirjuria valitessa tavallisesti pidetään silmällä, 
että saadaan siihen toimeen henkilö, jolla on kir- 
jallisia taipumuksia. Ja totta on, että seuran kirju- 
riksi olisi edes yhden kerran saatava henkilö, joka 
kykenisi sekä asiallisesti että muodollisesti laskemaan 
kirjurin tehtäville hyvän perustuksen. Senjälkeen 
tulevat kirjurit tavallisesti noudattavat edeltäjänsä 
menettelytapaa, ja kirjurina-olo muodostuu heille 
erinomaisen arvokkaaksi kouluksi ja opiskelutilai- 
suudeksi. Siinä saavutettu taito tulee heille sitten 
hyvinkin suureksi hyödyksi elämän varrella. 

Kirjurin tärkein tehtävä on kaiketi pöytäkirjan 
pitäminen johtokunnan ja seuran kokouksista. Tär- 
keintä siinä työssä tietysti on saada ne asiallisesti 
oikein tehdyiksi. Ne muut ominaisuudet, mitä hy- 
vältä pöytäkirjalta vaaditaan (luontevuus, täydelli- 
syys, muotovalmius), antaa kukin kirjuri sille tai- 
tonsa ja kykynsä mukaan. 

Mutta pöytäkirjan pitäjän velvollisuus on myös- 
kin lähettää siitä otteet, silloin kun seuran tai johto- 
kunnan päätökset koskevat seuran jäseniä (joskus 
ei-jäseniäkin) ja niille uskottuja tehtäviä. Ajatel- 
laanpa, että jossakin seuran kokouksessa on valittu 
iltamatoimikunta. Silloin on kirjuri velvollinen 
lähettämään valitun iltamatoimikunnan »päälle» ot- 
teen siitä pöytäkirjan kohdasta, jossa tästä vaalista 

on mainittu, siinäkin tapauksessa, vaikka asian- 
omainen henkilö olisi ollut kokouksessa mukana. 
Pöytäkirjanotteen perusteella hän voi sitten kutsua 
johtamansa toimikunnan koolle. Samoin olisi eri- 
laisiin muihin tehtäviin valittuja henkilöitä pöytä- 
kirjanotteella muistutettava. 

Ellei johtokunta ole seuran työohjelmaa antanut 
joidenkin muidenkin jäsentensä tehtäväksi, kuuluu 
sen laatiminen seuran kirjurille., Siinä tärkeässä 
työssä hän tietysti voi käyttää ennen tehtyä työ- 
suunnitelmaa apunaan, siihen aiotut muutokset 
huomioon ottaen. 

Yksi erityisen tärkeä kirjurille kuuluva tehtävä 
on myöskin päiväkirjan pitäminen, ellei sitä varten 
erityistä henkilöä ole valittu. Sen pitäminen ei ole 
vielä läheskään yleistä, mutta olisi kaikkialla käy- 
täntöön otettava. Päiväkirjaan olisi merkittävä 
päivittäin kaikki seuraa koskevat tapaukset lyhyesti, 
iltamat ja kokoukset ohjelmineen, harjoitukset, 
yleensä kaikki, millä jotakin oleellista yhteyttä on 
seuran ja sen toiminnan kanssa. 
, Kun vielä mainitsemme muutaman sanan arkis- 
tonhoidosta, lieneekin tärkeimmät kirjurin tehtä- 
vät luetellut.. Kullakin seurahuoneella pitäisi olla 
arkistokaappi, jossa jokaisella arkistoonpantavalla 
tavaralla, kuten pöytä- ja päiväkirjoilla, seura- 
lehdillä, vuosikertomuksilla, saapuneilla kirjeillä ja 
lähetettyjen kirjeiden jäljennöksillä, kotiseutukuvilla 
j. n. e. tulisi olla oma paikkansa. Kirjuri huolehti- 
koon, että kaikki tulevat hyvässä järjestyksessä 

paikoilleen pannuksi ja ettei asiattomat pääse ar- 
kistoa penkomaan. Suomen Nuorison Liitto julkaisee 
piakkoin arkistonhoitoa lähemmin selvittävän kir- 
jasen. 

Rahastonhoitajan täytyy ennenkaikkea 
olla rehellinen. Välttämätöntä ei ole, että jokainen 
rahastonhoitajaksi valittu on täysin kirjajipitotai- 
toinen, muttei kirjanpitokykyinen hänen tulisi olla. 

Kunhan vaan kerrankin saadaan toimeen henkilö, 
joka on täysin selvillä täydellisestä kirjanpidosta, 
niin hänen laskemalleen perustalle voivat seuraajat 
rakentaa. Ja samalla heistä kustakin tulee kirjan- 
pitotaitoisia. Siis samalla tavalla kuin hyvä kirjuri 
jättää hyvän perinnön seuraajilleen, tekee sen kun- 
nollinen rahastonhoitajakin — vieläpä muutkin vir- 
kailijat. 

Rahastonhoitajan tehtävänä on hoitaa seuran 
rahavaroja, pitää kirjanpitoa seuran omaisuudesta 
sekä tuloista ja menoista kuitteineen ja reversaa- 
leineen, ottaa vastaan jäsenmaksut ja pitää, jäsen- 
kirjaa, tehdä tilinpäätös ja alistaa se seuran valit- 
semain tilintarkastajien ja seuran vuosikokouksen 
tarkastettavaksi ja hyväksyttäväksi j. n. e. 

Useinkin on rahastonhoito seuroissa vielä sangen 
alkeellinen. Mutta sekä seuran omaisuuden hoidon 
että jäsenten oppimismahdollisuuksien kannalta olisi 
välttämätöntä ottaa joku kaksinkertainen kirjan- 
pitojärjestelmä kaikkialla käytäntöön (vrt. Lauri 
Merikallio,- Edistysseurojen kirjanpito). Keskusjär- 
jestöjen olisi järjestettävä kirjanpitokursseja, että 

yhä useammat kirjanpitoky kyiset tulisivat kirjan- 
pitotaitoisiksi. Taidon merkitys nykyisessä kansa- 
laiselämässä on tavattoman tärkeä. 

Johtokunnan virkailijoista mainittakoon vielä ta- 
loudenhoitajan paljon vaativa toimi. Se työ vaatisi 
huolellisuutta, järjestyksenrakkautta ja käytännölli- 
syyttä. Seuratalossa, jossa kunnollinen talouden- 
hoitaja pitää komentoa, ei mikään paikka »retaja», 
eikä mikään ole epäsiistiä (vrt. Seuratalot.) 1 

Niiden virkailijain, jotka johtokunta keskuudes- 
taan valitsee, tulee myöskin johtokunnalle olla 
vastuunalaisia työstään. Samoin on johtokunta 
yksi kaikkien ja kaikki yhden edestä vastuussa siitä, 
mitä johtokunnan virkailijat tekevät tai tekemättä 
jättävät. Puolueettomat tarkastusmiehet tarkas- 
takoot vuoden lopussa, miten johtokunta on hoi- 
tanut sen haltuun uskotut leiviskät, kuten kaluston, 
kirjaston, puvuston, pöytä-, päivä- ja kirjanpito- 
kirjat j. n. e. Tarkastuksista on kertomukset jätet- 
tävä seuran vuosikokoukselle. 

Johtokunnan toiminnasta nuorisoseurakasvatus- 
laitoksen johtajana ei kuitenkaan mitään yleis- 
pätevää tarkastuskertomusta Voida antaa. Mutta 
aikojen kuluessa hyvin tehty työ siinäkin suhteessa 
tulee näkyviin. 



1 Myöskin n. s. taloudenhoitoa lähemmin selvittelevä kirja- 
nen toivotaan saatavan julkisuuteen. 

KOKOUKSET. 

Nuorisoseuroja velvoitetaan pitämään yleisiä koko- 
uksia noin kerran kuukaudessa. Seurojen taloudel- 
liset y. m. sellaiset asiat eivät suinkaan vaatisi seu- 
rojen jäseniä niin usein kokoontumaan, jonka 
vuoksi kokouksilla täytyy olla toinenkin merkitys. 
Sellainen niillä oijkin. 

Seurustelun tarve ihmisten keskuudessa on eittä- 
mätön. Vallankin nuoret ihmiset hakevat alinomaa 
toistensa seuraa. Seurustelu voi olla joko kasvatta- 
vaa ja jalostavaa tai sitten alaspäin vievää, turme- 
levaa laatua. Saadakseen nuorisolle mahdollisuutta 
kehittävään ja nostattavaan seurusteluun järjestä- 
vät nuorisoseurat yleisiä tilaisuuksia, niinkuin koko- 
uksia, iltamia j. n. e. Näistä kokoukset ovat tar- 
koitetut erityisesti nuorisoseurojen omien jäsenten 
seurustelu- ja kasvatustilaisuuksiksi. 

Että kokoukset muodostuisivat hauskoiksi ja 
tarkoitustaan vastaaviksi, olisi ne tarkasti suunni- 
teltava ja huolellisesti valmistettava edeltäpäin. Se 
tehtävä luonnollisesti kuuluu seuran johtokunnalle. 
Jos yleisessä kokouksessa suunnitellaan seuraavan 
kokouksen ohjelma, ei siinä voida käyttää niin 
perusteellista harkintaa kuin syytä olisi. Jos taas 
kokouksen valmistelu jätetään esim. jonkun kylä- 
kunnan huoleksi, epäonnistutaan useimmissa tapauk- 
sissa. Johtokunnan tehtävänä on jakaa työtä 
seuran jäsenille ja siksi voi se ohjelman suoritta- 
jiksi kokouksiin saada parhaiten soveltuvat jäsenet, 

silmällä pitäen, että niin monet kuin mah- 
dollista saavat tehtäviä. Yleisissä 
kokouksissa valinta kohdistuu tavallisesti muuta- 
miin määrättyihin henkilöihin. Velvoitettuja hen- 
kilöitä on tietysti heille määrättyihin tehtäviin 
pyydettävä, ja seuran kirjurin vielä ennen kysy- 
myksenalaista kokousta heitä (mieluummin kir- 
jeellisesti) muistutettava. Kieltäytymiset ja lai- 
minlyönnit eivät paisi tulla kysymykseen. 

Kokoukset olisi kokoonkutsuttava sanomalehti- 
ilmoituksilla, missä se käy päinsä. Syrjäisimmillä 
seuduilla voidaan tosin tyytyä painattamaan eri- 
tyisiä kokousilmoituksia ja ne hyvissä ajoin aina 
ennen kokousta naulaamaan julkisille paikoille. 
Sanomalehti-ilmoitukset ovat kuitenkin parhaat ny- 
kyajan tietojen levittämiskeinot, vaikka sellaiselle 
puolueiden yläpuolella toimivalle laitokselle kuin 
nuorisoseura tuottaa hankaluuksia se, että ilmoi- 
tukset useimmiten täytyy laittaa aina moneen 
paikkakunnan lehteen. 

Tavallista on, että nuorisoseurojen kokoukset 
pidetään sunnuntai-iltoina. Maaseudulla, jossa kar- 
jan ruokkiminen y. m. jokapäiväiset askareet vaa- 
tivat osan sunnuntaipäivästäkin, ei voida kokouksia 
järjestää iltapäiviksi, vaikka se muuten olisikin 
sopiva kokousaika. Usein venyvät kokoukset aivan 
liian pitkiksi. Silloin nuorten kärsivällisyys hel- 
posti loppuu, sillä nuori mieli vaatii vaihte- 
lua ja omakohtaista toimintaa. Sääntönä sen 
vuoksi onkin pidettävä, ettei k o- 

kouksien ohjelmallinen puoli saisi 
kestää 2 tuntia kauemmin. 

Ohjelma muutenkin pitäisi olla niin valittua, 
ettei se ketään kyllästyttäisi. Taloudelliset y. m. 
sellaiset kysymykset jääkööt suurimmaksi osaksi 
johtokunnalle, niin että kokouksen ohjelma saa- 
daan niin herättäväksi ja kasvattavaksi kuin mah- 
dollista. Ohjelmaa valitessa on muistettava, että 
kokousten tulisi olla samalla nuorten jäsenten 
esiintymisharjoitustilaisuuksia. Sen vuoksi sopisi- 
kin kokouksiin ottaa esim. 15 ' minuuttia tai niille 
vaiheille kestävä harjoitusesitelmä, jolla vasta-alka- 
jakin vedettäisiin vakavaan työhön. Samoin lau- 
sunto-, laulu- ja soittoesitysten tulisi kuulua, aina 
kokousten ohjelmaan, eikä tietysti saa unohtaa 
lyhyttä, mutta pirteää ja sisältörikasta seuraleh- 
teä. Nuorten harrastuspiiriä lähellä olevat keskus* 
telukysymykset lyhyine alustuksineen kuuluvat 
myöskin kokousten ohjelmaan, mutta keskustelua 
ei saa pakottamalla pakottaa esiin, ellei sitä itsestään 
synny. Kun vielä mainitaan ilmapöytäkirjoja, ja 
seuran laulunjohtajan silloin tällöin virittämä rei- 
pas yhteislaulu, joka seisomaan »nousten täysin 
rinnoin lauletaan, lienee tavallisimmat kokousohjel- 
manumerot mainitut. Suurta virkistystä tuottaisi 
myös n. s. huvinumero (joku pikku kuvaelma tai 
muuta semmoista), jos se jossakin välissä kuin yllä- 
tyksenä näyttämöltä esitettäisiin. Kokouksissa 
luonnollisesti pidetään pöytäkirjaa, joka luetaan 
sitten seuraavassa kokouksessa. . 1 , 

Henkisen ohjelman päätyttyä tulee seuran lei- 
kinjohtajan pitää huolta siitä, että seuraa myöskin 
ohjelmaa, johon kaikki voivat ottaa osaa. Piirileikki 
y. m. leikit ovat kokousten oleellisia osia. Idikin- 
johtaja järjestäköön kaikki käymään reippaasti 
ja ripeästi ja rajoittakoon leikkimisajan (i — 1 1 / 2 1.). 
Vähästä hyvä on aina parempaa. Varsinaista tans- 
sia sen kiihottavan ominaisuuden vuoksi ei kokouk- 
sissa olisi suvaittava. 

Kokouksen onnistuminen riippuu paljon siitä, 
miten se johdetaan ja kuinka täsmällisesti se ale- 
taan. Puheenjohtaja huolehtikoon, että kaikki käy 
ripeästi ja säännöllisesti ja viivyttelemättä, ja että 
kokous alkaa määrätyllä minuutilla. Vaikka ei 
kokouksessa olisi muuta kuin puheenjohtaja ja 
kirjuri, on se ehdottomasti. alettava oikealla 
ajalla. Sillä tavalla totutetaan nuorisoa täsmälli- 
syyteen. Tuskin tarvitsisi huomauttaakaan, että 
ohjelman suorittajien on koetettava täyttää teh- 
tävänsä niin hyvin kuin voivat. Velttous ja välin- 
pitämättömyys älkööt pääskö pesimään nuorison 
keskuudessa. 

Lopuksi huomautettakoon, että kokoukset eivät 
saa muodostua kaikki samanlaisiksi, kaavamaisiksi. 
Vaihtelevaisuutta niiden, ohjelmissa olisi aikaan 
saatava. Hyvin hyvä keino siinä suhteessa on antaa 
kokouksille erilainen väritys, niin että yhdessä on 
etualalla kotiseutuasiat, toisessa raittiusasiat, siveel- 
lisyysasiat, maatalousasiat j. n. e. 

Nuorisoseurojen tavallisista kokouksista voidaan 

siis saada tärkeitäkin kasvatustekijöitä ja valistus- 
tilaisuuksia. 

ILTAMAT. 

Pohjaltaan ovat iltamatkin valistustilaisuuksia; 
mutta kun kokousten tarkoitus on vaikuttaa etu- 
päässä seuran jäseniin ja olla niiden seurustelu- ja 
itsekasvatustiläisuuksia, koettaa seura iltamiensa 
kautta ulottaa vaikutuksensa ulospäin, vaikuttaa 
suureen yleisöön. Samalla ovat ne rahankeräys- 
tilaisuuksia, sillä ilman maallista mammonaa ei 
minkäänlainen yhdistyskään voi toimia. 

Kun iltamilla on tällainen ulospäin tähtäävä 
luonne, ja kun iltamissa rahan edestä jotakin ihmi- 
sille esitetään, on itsestään selvää, että iltamissa 
aina täytyy esittää parasta, initä seura voi tarjota. 
Tällä ei suinkaan tahdota sanoa sitä, että samojen 
henkilöiden, »kykyjen», aina täytyisi olla »rem- 
missä», sillä hyväkin kyllästyttää aina kuulla, vaan 
että jokainen tekijä iltamassa tekee minkä voi. 
Hutiloiminen ja velttous on iltamasynti, jota ei 
kyllin ankarasti voi tuomita. 

Edellisestä johtuu, että iltamat olisivat erittäin 
huolellisesti valmistettavat. Joskus valitaan ilta- 
mia toimimaan erityinen huvitoimikunta, joka vuo- 
deksi valittuna huolehtii koko toimintavuoden ilta- 
matoiminnasta. Ja jos tällaiseen huvitoimikuntaan 
saadaan päälliköksi henkilö, joka on kyvykäs, 
innokas ja tarmokas ja jolla on kylliksi aikaa uhrata 

tähän tarkoitukseen, menestyvät iltamahommat var- 
sin loistavasti. Mutta harvoin voidaan sellaista 
henkilöä saada. Ja yhdessä suhteessa on tällainen 
iltamatoimiirta aina yksipuolista, se kun jättää 
suurimman osan jäsenistöä kokonaan syrjään ilta- 
mavalmisteluista j a -suunnitteluista . 

Toisinaan annetaan iltamat eri kyläkuntien toi- 
mittaviksi. Kokemus kuitenkin tödistaa, että ilta- 
mista silloin voimien puutteessa tulee keskinker- 
taista huonompia. 

Paras tapa sittenkin lienee se, että jokaista ilta- 
maa varten johtokunta tafkan harkinnan perus- 
teella valitsee erityisen iltamatoimikunnan, joka 
valinta kuitenkin vasta seuran kokouksessa tehdään 
lopulliseksi. Tällöin täytyy järjestää niin, että 
useimmat seuran jäsenet tulevat tähänkin toimin- 
taan mukaan vedetyiksi, ja että iltamatoimikunnan 
puheenjohtajaksi valitaan varma ja luotettava hen- 
kilö. Näin valittu toimikunta saa vapaat kädet 
iltamasuunnittelnissa, ja sillä on oikeus velvoittaa 
seuran jäseniä niihin tehtäviin, mitkä se katsoo 
tarpeellisiksi. 

Iltamia luonnollisesti voivat järjestää myöskin eri 
alaosastotoimikunnat, kuten kotisAitu-, kotiopinto-, 
kasvatus-, maatalous- ja raittiustoimikunta. Perhe- 
iltamat, kuusijuhlat y. m. sellaiset kuuluvat seuran 
johtokunnan toimintapiiriin. 

Iltamien ilmoittamisessa* olisi kaikkialla päästävä 
siihen, että se tapahtuu sanomalehtien välityksellä. 
Mikä kokouksiin nähden on toivottavaa, on iltama- 

toiminnassa välttämätöntä. Iltamailmoituksissa ei 
koskaan saa olla sellaisia houkuttiskeinoja, jotka 
vetoavat nuorison alhaisempiin huvitteluvaistoihm. 
Puhuminen hyvästä tanssimusiikista y. m. ei ole 
nuorisoseuran arvon mukaista. 

Tavallisimpia ohjelmanumeroita iltamissa ovat 
puheet, esitelmät, soitto-, laulu-, lausunto-, kan- 
santassi-, kuvaelma- ja näytelmäesitykset. Kun 
näistä itsekustakin tullaan myöhemmin lähemmin 
tekemään selvää, voidaan ne tässä sivuuttaa. Huo- 
mautettakoon vain vieläkin, että kaikki mitä ilta- 
massa aiotaan esittää/ valmistettakoon mitä huo- 
lellisimmin. 

Samoinkuin kokoustoiminnassa koetettakoon kart- 
taa sitä, etteivät iltamat muodostu kaikki saman- 
laisiksi, kaavamaisiksi, vaan että vaihtelua iltamien 
ohjelmiin saadaan. Ripeys ja reippaus iltamienkin 
ohjelmansuorituksessa on välttämätöntä. Viivyt- 
telyä ja venyttelyä eivät nuoret kuulijat siedä. 
Varsinkin näytelmävälineet on saatava sellaisiksi 
ja näytelmä valmisteet siksi ajoissa suoritettava, 
ettei tule kiusallista odotusaikaa. Iltaman ohjaaja 
olkoon tehtävänsä tasalla ja katsokoon, että kaikki 
käy täsmällisesti a hyvässä järjestyksessä. 

Sangen ikävä seikka nuorisoseurojen iltamatoi- 
minnassa on niiden alkamisen säännöllinen myö- 
hästyminen. Näyttää siltä kuin nuorisollamme 
ei ollenkaan olisi täsmällisyyskäsitystä. Mitään 
yleispätevää keinoa ei toistaiseksi ole keksitty 
tämän epäkohdan korjaamiseksi, ja kun se on 

meillä jo juurtunut kansallispaheeksi, ei se tietysti 
helposti korjaannukaan. Taisteluun sitä vastaan 
on kuitenkin kaikkialla käytävä ja varsin voimak- 
kaasti juuri nuorisoseuroissa. Ehkäpä rikkaruoho 
lopuksi saadaan pois kitketyksi. 

Kysymystä tanssista iltaman ohjelmassa on pal- 
jon pohdittu, paljon selvitetty, mutta on sittenkin 
selvittämätön. Epäilemättä tehdään vääryyttä toi- 
minta- ja elämänhaluiselle nuorisolle, 
jos ei iltamiin varata tilaisuutta ohjelmalle, johon 
kaikki voivat ottaa osaa. Ja mitään muuta sellaista 
ei ole voitu keksiä tanssin tilalle. Suvaittakoon 
sitä siis tunti ohjelman lopussa, mutta ei rajatto- 
masti (kts. Huvitukset). Sitäpaitsi olisi tanssiakin 
kehitettävä ja jalostettava vastaamaan yhä suu- 
rempia taiteellisiakin vaatimuksia. 

Kaikessa pidettäköön silmällä, että iltamatilai- 
suudetkin palvelevat nuorisoseurojen suurta pää- 
määrää, nuorison kasvatusta. 

IyUENTO- JA KESKUSTEIyUTOIMINTA. 

»Usko tulee kuulemisesta.» Niin herättävä ja 
vakuuttava vaikutus on puhutulla sanalla. Monet 
sellaisetkin ihmiset, jotka eivät viitsi lukea aate- 
ja tietokirjoja, kuuntelevat ja käsittävät^ kun asia 
esitetään suusanallisesta Siksi on puhutun sanan 
käyttäminen nuorisokasvatuksessa niin tärkeä. 

Nuorisoseurat käyttävät puhuttua sanaa puhei- 
den, esitelmäin ja keskustelujen muodossa. ' 

Esitykset on sovitettava tilaisuuden ja yleisön 
mukaan. Tärkeä yleisesti huomioon otettava sääntö 
on, että puheet ja esitelmät eivät saa olla pitkiä. 
Varsinkin iltamissa, joihin tulee paljon kevyttä 
yleisöä, on oltava mahdollisimman lyhytsanaisia. 
On n. s. »iskuesitelmillä» luotava katsaus yhdellä 
kertaa yhteen asian puoleen, toisella kertaa toiseen. 
Kun iltamalla on joku mielenkiintoa synnyttävä 
erikoisleima, silloin voi esitelmä päivän aiheesta 
olla hiukan pitempi. Usein voitaisiin sanottava 
kumminkin paremmalla menestyksellä sanoa kah- 
dessa osassa. Tavallisissa ohjelmakokouksissa on 
asia jotenkin samoin kuin iltamissakin. Sen sijaan 
erityisillä esitelmäpäivillä ja -illoilla, joihin men- 
nään nimenomaan esitelmiä kuulemaan, voivat luen- 
not olla pitempiä ja »kuivempia». Mutta vaikka 
lyhyys ja pirteys luentopäivillä ei ole niin tärkeätä 
kuin iltamissa, on niilläkin aina yritettävä saada 
ohjelma mielenkiintoiseksi ja vaihtelevaksi. Mie- 
lenkiintoisuuden tavottelussa ei kumminkaan saa 
uhrata asiallisuutta. Puhuminen ei saa muodostua 
vain huvittavaksi ajankuluksi. Että esitelmillä 
olisi henkisesti rikastuttava merkitys, on tärkeätä 
suunnitella luentosarjoja, jolloin toinen isku liittyy 
toiseen. Hyvä on tarjota keskustelua esitelmän 
johdosta silloin, kun kyselyt ja huomauttelut voi- 
vat vaikuttaa herättävästi ja vetävät esiin uusia 
asian puolia. Erittäin tärkeätä on esitelmöitsijän 
viitata, mistä kirjasta tai kirjoista voisi kosketel- 
tuun asiaan lähemmin syventyä. Siten sytytetään 

lukuhalua ja pystytetään tienviittoja tiedon po- 
luille. 

Iyuennoitsijain ja kuulijain saamiseksi on hyö- 
dyllistä toimia yhteisiä luentokursseja eri järjestö- 
jen kanssa. ^Luentotilaisuudet on aina suunniteltava 
hyvissä ajoin etukäteen, niin että puhumaan pyy- 
detyt henkilöt ehtivät valmistua ja järjestää aikansa. 
Puhujatoimintaa ei saa milloinkaan nuorisoseuroissa 
jättää ulkopuolisten sanankäyttäjäin varaan, vaan 
on pyydettävä ja velvoitettava seuran omia jäse- 
niä esiintymään. Tämän edellä täytyy seurassa 
tietysti olla käynnissä sellainen puheharjoitustoi- 
minta, joka kasvattaa seuralaisten esiintymiskykyä. 
Kun on kysymys keinoista puhujain saamiseksi, 
on kiinnitettävä huomiota puhujain kohteluun. 
Aina pitäisi puhujalle varata asunto, ja, jos paikka- 
kunta on outo, vastaanotto, sekä suorittaa matka- 
kustannukset. Sillä jos puhujalle ovat matkat 
ikäviä ja aiheuttavat ajan uhrauksen ohella aineel- 
listakin vahinkoa, silloin helposti kyllästytään ja 
lopetetaan puhumistoiminta. 

Keskustelutoiminnasta täytyy vielä puhua erik- 
seen. Onnistunut keskustelu on täysipainoisinta 
puhumista. Kun keskustelussa esiintyy useampia 
puhujia ja asiaa valaistaan eri puolilta, tulee se 
mielenkiintoiseksi ja pakottaa eri väitteitä punnitse- 
vaan ajatteluun. Samalla on keskustelu erinomaista 
puheharjoittelua. Siinä voi muutaman sanan sano- 
misella päästä julkisen puhumisen alkuun ja makuun. 
— Samalla kuin keskustelu on tärkeätä, on se vai- 

keimmin toteutettavia työmuotoja. Lukematto- 
mat nuorisoseurain johtajat huokaavat, ettei hei- 
dän seurassaan saada aikaan keskustelua. Mutta 
toisissa seuroissa keskustelut luistavat ihmeesti. 
On siis vain osattava tempaista oikeasta nuorasta. 
Parhain alkuun pääsy saadaan pienissä harjoitus- 
piireissä, kyläpiireissä, puheharjoitusosaston kokouk- 
sissa j. n. e. Näistä puhutaan eri kappaleissa. Pal- 
jon saadaan aikaan myöskin seuran kokousten 
keskustelutoiminnan sopivalla järjestämisellä. On 
luonnollista, että syvät filosoofiset kysymykset ovat 
vaikeita 1 käsitellä ja keskustella. Alkavissa oloissa 
pitää keskusteluaineet olla yksinkertaisia ja tuttuja, 
mieluimmin jokapäiväistä elämää koskettavia. Maa- 
laisoloissa esim. voidaan kysyä: Mistä terveyden- 
hoito-oloissamme olevista epäkohdista jöhtuu tuber- 
kuloosin y. m. tautien yleisyys paikkakunnallamme? 
Kun näinJjoudutaan arvostelemaan asunto-, ravinto-, 
työ- y. m. oloja paikkakunnalla, on siinä jokaisella 
kotoista, tuttua sanottavaa ja kuultavaa. Kun kysy- 
tään: Mitä huomioonotettavia maatalouden kehi- 
tysmahdollisuuksia on paikkakunnallamme? Miten 
nuorten on valmistauduttava maatalousolojamme 
kehittämään? tai: Miten palkkatyöväestön ja työn- 
antajain tulisi järjestäytyä? j. n. e., niin silloin 
ovat aiheet jokaisen käsityspiiriin kuuluvia. Kes- 
kusteluilla on vauhtiinpääsymahdollisuutta ja sa- 
malla johtaa asiain käsittely kotoiseen parannuk- 
sen tekoon Alkuunpääsyn helpottamiseksi voi- 
daan kysymykset valita niin, että ne etukäteen 

ilmoitetaan. Samoin voivat johtohenkilöt etukäteen 
sopia ja järjestää vastaväittelyä. Asian »väärään 
vääntäjä» tietysti keskusteluni lopulla tunnustaa 
erehdyksensä ja yhtyy oikeana pitämäänsä kantaan 
— Kyselylippujen käyttäminen on sopiva keskus- 
telujen avain. Järjestelmä on seuraava: Johtokunta 
valitsee sopivan helppotaj aisen kysymyksen, esi- 
merkiksi: Onko sivistyneelle naiselle arvoa alenta- 
vaa ottaa osaa karjanhoitotyöhön? Onko köyhyys 
Jumalan kirous, vaiko ihmisen omasta kyvyttö- 
myydestä johtuva, ja ellei kumpaakaan, mistä se 
aiheutuu? tai: Voiko itsekasvattaja leikitellä nau- 
tinnonhimollaan, esim. tupakoida? Valittu Jkysymys 
kirjoitetaan niin monelle paperilapulle kuin seurassa 
on jäseniä. Liput jaetaan kotievääksi pyynnöllä, 
että kysyttyä asiaa kotona ajatellaan, ja lapun toi- 
selle puolelle kirjoitetaan vastaas, joka tuodaan 
sedraavaan kokoukseen. Nimenomaan Imomaute- 
taan, että vain lyhyt vastaus, joka mahtuu lapun 
taa, on laadittava, ja että vastaukseen ei tarvitse 
liittää nimeä. Kokouksessa, johon vastaukset tuo- 
daan, kootaan ne lippaaseen, joku toimihenkilöistä 
lukee ne yksikseen, perehtyäkseen käsialoihin, että 
julkinen lukeminen tapahtuu sujuvasti, ja samalla 
pannaan mahdollisesti löytyvät pilkkakirveiden vas- 
taukset syrjään. Kun julkisen lukemisen jälkeen 
ryhdytään keskusteluun, on alkuunpääsy helppoa. 
Jokainen on ajatellut asiaa ja on kypsä puolusta- 
maan mielipidettään. 
Kun on päästy alkuun, niin että ei tarvitse tuu- 



52 



mia, miteil saataisiin keskustelua, on huolehdittava 
siitä, että keskustelu tulee mahdollisimman hyö- 
dylliseksi, eikä jää vain joutavaksi sanaleikiksi. 
Pääasia tässä on keskusteluaiheiden valinta. Joh- 
tokunta keskuudessaan tai alustajain kanssa rat- 
kaisee tällaiset asiat. Sopiva on kehittyneemmissä 
oloissa järjestää erityisiä sarjakeskusteluja, jolloin 
kukin keskusteluaihe liittyy edelliseen ja jälessä 
tulevaan. Siten voidaan suunnitella esim. yhteis- 
kunnallisia ja siveysopillisia keskustelusarjoja. 

Tässä on ollut puhetta vain seuran kokousten 
keskustelutoiminnasta, mutta samoja näkökohtia 
voidaan soveltaa muihinkin kokousmuotoihin. Kes- 
kustelu oh niin tärkeä kasvatuskeino, että sen pitäisi 
kuulua kaikkien kokoustemme ohjelmistoon. Kylä- 
piirit, alaosastot, aluepiirit, keskusseurat ja Suomen 
Nuorison laitto, kaikki järjestöasteet pitävät koko- 
uksissaan puhuttua sanaa, keskusteluja, puheita 
ja esitelmiä pääohjelmina. Järjestömme alkuasteella 
on tärkeintä saada keskustelua, löytää helppo- 
tajuisia ja mielenkiintoisia keskusteluaiheita. Ylem- 
millä järjestöasteilla ovat tärkeät kysymykset ja 
asialliset tulokset etualalla. 

Puhuttu sana on nuorisoseuratoiminnan liike- 
voima. Missä puhe- ja keskustelutoixninta on jär- 
jestetty, siellä on aina seuroissa aatteellista syvyyttä 
ja käytännöllistä vireyttä. 

KIRJALLISUUDEN VILJELEMINEN JA 
LEVITTÄMINEN. 

Ihmisen elämä on siksi lyhyt ja liikkuu siksi 
ahtaissa rajoissa, ettei hän omien kokemuksiensa 
avulla pitkällekään maailmassa pääsisi, ellei hänellä 
olisi käytettävänä ihmiskunnan kokemukset vuosi- 
tuhansien kuluessa. Nykyajan ihminen tietoineen 
ja taitoineen on tuloksena vuosituhansien ponnis- 
teluista, työstä ja taisteluista. Parhaiten ja selvim- 
pinä kaikkien aikojen saavutukset esiintyvät kir- 
jallisuudessa. 

Kirjallisuuden viljelemisharrastuksen herättämi- 
nen onkin alunpitäin ollut nuorisoseurojen ohjel- 
massa. On toimeenpantu tilaisuuksia, joissa kir- 
jallisuuskysymyksiä on selvitelty, on perustettu 
itsenäisiä kirjastoja ja toimittu yleisten kirjastojen 
hyväksi, on perustettu kotikouluja, levitetty kir* 
jallisuutta j. n. e. x 

Vasta viime vuosina on säännöllinen opiskelu 
saanut jalansijaa seurojen työohjelmassa. Pieniä 
ja vaatimattomia tosin yritykset kotiopinto- 
liikkeen järjestämiseksi nuorisoseuroissa ovat, 
mutta alku on kuitenkin tehty. Kun liike maas- 
samme on vielä yleisesti hyväksyttyä järjestelmää 
vailla, ei käy sen muotoja hahmoitteleminen. Kui- 
tenkin voidaan kotiopintoja jo siksi vakiintuneena 
nuorisoseuratoiminnassa pitää, että ollaan selvillä 
kotiopintotoiminnan ääriviivoista. 

Kun opiskeluhalua nuorisossa ilmenee — ja ellei 

sellaista ilmene, eivät nuorison harrastukset ole 
oikealla pohjalla — on seuran jo syksyllä vuosi- 
kokouksessa, jolloin muitakin virkailijoita valitaan, 
valittava kot iopint otoimikunta. Toimi- 
kuntaan ehdottakoon seuran 'johtokunta jäsenet 
silmällä pitäen, että jokainen seuran alueella oleva 
kylä tulee kotiopintotoimikunnassa edustetuksi, ja 
että toimikuntaan valitaan asiaan innostuneita 
henkilöitä. Samassa kokouksessa päätetään, mikä 
kurssi otetaan luettavaksi. 

Kotiopintotoimikunnan on kaikkein ensimäiseksi 
hankittava lukujen johtaja. Sen puutetta usein 
valitetaan, mutta voittamattomia esteitä ei se 
sentään tubttane. Jos paikkakunnan kansakoulun- 
opettaja toimesta kieltäytyy, täytyy nuorisossa 
itsessä olla siihen syy. Nuorison tulee osata olla 
kiitollisia ja muistaa muinaista käskyä: ' ] »Joka 
sanalla neuvotaan, hän jakakoon kaikkea hyvää 
sille, joka häntä neuvoo.» Tietysti nuoret voivat 
ominpäinsäkin yrittää opiskelua järjestää, mutta 
ilman asianymmärtävää johtoa tulokset övat usein 
heikonlaiset. JotakitL hyötyä siitä kuitenkin aina on. 

Senjälkeen keräävät kotiopintotoimikunnan jäse- 
net kukin kylässään lukijoiksi halukkaat henkilöt, 
tilataan lähimmän kirjakauppiaan kautta oppi- 
kirjat ja aloitetaan opiskelu. Kurssi käydään läpi 
jaksoittain ja lopussa otetaan yleispiirteinen kertaus. 
Miten pitkiä jaksoja kerralla otetaan, se riippuu 
opiskelijain kehityskannasta. Jos aivan aloittelevia 
lukijoita on, olisi oppiaines paloiteltava lyhyihin 

jaksoihin ja kokoonnuttava esim. kerran viikossa 
kuulusteluun. Varttuneempien opiskelijain kanssa 
voi työn suorittaa pitemmissä jaksoissa ja kokoontua 
esim. joka toinen viikko. Tehtävän valmistukseen 
voi lukujen johtaja ryhtyä, jos katsoo sen tarpeelli- 
seksi. Helpommissa aineissa ^i se kuitenkaan ole 
tarpeellista. Kuulustelu voidaan myöskin suorit- 
taa joko suullisesti tai kirjallisesti. Kirjallisia kokeita 
olisi kuitenkin aina silloin tällöin annettava. ' — Koti- 
opintotilaisuuksiin voi järjestää laulu-, lausunto- 
ja leikkiharjoituksia. 

Lukujen päätyttyä olisi pidettävä päättäjäis- 
tilaisuus, jossa jaetaan opintokirjat opiskelijoille. 
Suomen Nuorison Liiton opintokirjoihin voi mer- 
kitä 8 eri suoritusta, joista jokaisen lukujen johtaja 
ja keskusseuran kotiopintosihteeri allekirjoittavat, 
jonka jälkeen se sitten päättäjäisjuhlassa annetaan 
opiskelijalle näkyväksi tunnustukseksi vuoden pon- 
nistelusta. Muutenkin olisi tilaisuus saatava juh- 
lalliseksi ja kohottavaksi. 

Luku- ja opintokerhoissa (kts. , Moi- 
lasen ja Liakan esitelmät S. $T. L. esitelmäsarjassa), 
jotka opiskelumuodot Ruotsissa ovat tulleet ver- 
rattain suosituiksi, järjestetään opintopiiri samaan 
tapaan kuin kotiopinnoissakin. Mieluummin kui- 
tenkin olisi jaettava nuorisoseuran alue useampaan- 
kin opintopiiriin eli -kerhoon. Kukin kerho alkaa 
työskentelynsä helppotajuisen kaunokirjallisuuden 
lukemisella ja jatkaessaan koettaa päästä yhä vai- 
keatajuisempaan tietokirjallisuuteen. Kerran vii- 

kossa tai niin usein kuin kerho päättää kokoonnu- 
taan esim. * kerhon eri jäsenten luona lukemassa, 
keskustelemassa luetun johdosta, ottamassa uusia 
tehtäviä ja suorittamassa muita tilaisuuteen määrät- 
tyjä ohjelmanumeroita. 

Kirjakerhoissa liittyy esim. kymmenkunta 
seuran jäsentä yhteen kirjallisuuden hankkimista 
varten. Jokainen kerhon jäsen maksaa jäsenmak- 
sun (tavallisimmin 5—15 mk), jolla sitten hanki- 
taan hyvää kauno- ja tietokirjallisuutta. Senjälkeen 
kirjat järjestetään kiertämään kerhon toiselta jäse- 
neltä toiselle, kunnes kaikki ovat lukeneet jokaisen 
kirjan. Silloin tällöin, voidaan tietysti, jos^se huvit- 
taa, kokoontua keskustelemaan luetun johdosta ja 
päättämään kerhoa koskevista asioista. 

Luetut kirjat voidaan joko jakaa jäsenten kesken 
tai lahjoittaa yleiselle kirjastolaitokselle, joka ne 
sidottaa ja antaa yleisön käytettäväksi. 

Kirjakerhot sopivat esim. seuran vanhemmalle, var- 
sinaisesta toiminnasta jo syrjässä olevalle jäsenistölle. 

Parhaallakaan tahdolla ei saa kaikkia seuran 
jäseniä mukaan edellämainittuihin opiskelujärj es- 
toihin. Toiset, taas varsinaisen opiskelun ohella 
haluavat käyttää muutakin kirjallisuutta. Sentäh- 
den tulee jokaisessa seurassa olla kirjastolaitos tai 
sitten seuran pitää olla yhteydessä jonkun muun 
yleisen kirjastolaitoksen kanssa. Pääasia on, että 
nuorisoseuran jäsenillä on tilaisuus käyttää niin 
paljon kuin mahdollista ajanmukaisen kansan- 
kirjaston suomia aarteita. 

Viime aikoina onkin pyritty siihen, että jokaiseen 
kuntaan saataisiin hyvä tai ainakin tyydyttävä 
kunnallinen kirjasto kanta- ja piirikirjastojärjes- 
telmineen. Tarkoituksenmukaisimpana niinikään 
pidetään, että nuorisoseurat yhtyvät kunnallista 
kirjastotoimintaa edistämään antaen sille aineellista 
avustusta ja koettaen puolestaan valvoa, että kir- 
jastolaitos kaikin puolin tyydyttää niitä vaatimuk- 
sia, joita nykyään yleiselle kirjastolle voidaan aset- 
taa. 

Tällainen kirjastotoiminta onkin nuorisoseuroissa 
ainoa oikea, sillä yksikään seura ei ole^niin voimakas, 
että se kykenisi itselleen kunnollisen ja täysin ajan- 
mukaisen kirjaston hankkimaan. Ja jos jokainen 
pikku yhdistyskin hankkii itselleen oman pikku kir- 
jastonsa, saattaa kuntaan kerääntyä kymmeniä 
tällaisia pikku laitoksia, jotka kaikki sisältävät 
samoja teoksia. Oikealle terveelle pohjalle ei silloin 
päästä, ellei näitä pikku kirjastoja yhdistetä yhtei- 
sen johdon alaisiksi ja. yhteisin voimin käydä suu- 
ren ja mallikelpoisen kirjastolaitoksen luomiseen. 

Joka tapauksessa täytyy jokaisella seuralla olla 
oma pieni käsikirjasto. Käsikirjastoon pan- 
naan kaikki seuran tarpeeksi hankittu kirjallisuus, 
kuten näytelmäkappaleet, nuorisoseurakirjallisuus 
j. n. e. lisäksi hankittakoon käsikirjastoon nuo- 
risolle erittäin sopivaa tieto- ja ka anokirj alli- 
suutta (esim. Foerster: Osaatko elää, Swet-Marden: 
Pyri eteenpäin, menestys varma, Alkio: Uusi aika). 
Monia eri lajeja ei viimemainittuja kirjoja tarvitse 

hankkia, mutta mieluummin useampi kappale samaa 
lajia. S. N. I/.n toimesta julkaistaan piakkoin eri- 
tyinen käsikirjast o-o p a s. 

Käsikirjaston hoito kuuluu luonnollisesi i seulan 
johtokunnalle, joka antaa sen jonkun jäsenensä 
huoleksi. Mitkään uudenaikaiset lainausjärjestel- 
mät eivät tällaisen kirjaston hoidossa ole välttä- 
mättömiä, kunhan kirjastonhoitaja vain on selvillä, 
missä mikin kirja menee. Järjestys kirjastokaapissa 
niinkuin kaikkialla seuran omaisuuden hoidossa 
tulee vallita. Eri kirjallisuuden lajit eiotettakoon 
toisistaan, ja samaan ryhmään kuuluvat teokset 
asetettakoon tekijän nimen mukaan aakkosjär- 
jestykseen. 

Kirjastotoiminta-asian ollessa edellisessä esitetyllä 
tavalla järjestettynä ei se seuralta varsin suuria 
ponnistuksia vaadi. Sitä enemmän olisi työtä 
lukuhalun ja kirjallisuuden viljelemisharrastuksen 
herättämisessä. Puheiden ja esitelmien, lyhyiden 
ja pirteiden kirjaselostusten, seuralehtien y. m. 
avulla on saatava nuorisossa mielenkiintoa hyviin 
kirjoihin ja halua oppia tuntemaan niiden sisältöä. 
Kun jotakin hyvää kirjaa seuran yleisessä tilaisuu- 
dessa on suositeltu ja jos sen sisällöstä on otettu 
joku mielenkiintoinen kuvaus, on kirjan kysyntä 
kirjastossa lähiaikoina sangen vilkas. Kirjaston 
hoitajan pitäisi aina myöskin hyvin tuntea tava- 
ransa, niin että hän voisi edellämainitunlaisia ku- 
vauksia ja suosituksia tehdä. 

Kirjallisuusharrastuksen herättämiseksi olisi toi- 

mittava myöskin erikoisia tilaisuuksia. Sellaisia 
ovat vanhastaan käytännössä olleet kirjasto- 
ja kirjallisuuspäivät. 

Kirjastopäiväksi on meillä omistettu Aleksis Kiven 
päivä (lokak. 10 p.)'. Nuorisoseuroja velvoitetaan 
silloin toimimaan kirjastolaitoksen hyväksi tilai- 
suuksia, joiden ohjelma on tarkoituksenmukaisesti 
valittu. Kun mainittu päivä useimmiten sattuu 
arkipäiväksi, ei tilaisuus tavallisesti maalaisoloissa 
onnistu. Otettakoon siis sitä päivää lähinnä oleva 
sunnuntai ja pyhitettäköön se kirjasto- ja kirjaili- 
suusasialle. 

Viime aikoina tavaksi tulleilla kirjallisuuspäivillä 
on edellisen lisäksi myöskin erikoisesti kirjallisuu- 
den levittäminen päämääränä. Tilaisuuteen järjes- 
tetään kirjallisuutta myytäväksi samalla kun pide- 
tään sitä selvittäviä puheita ja esitelmiä. Parasta 
on näissä tilaisuuksissa ottaa selvitettäväksi ja 
suositeltavaksi joku erityinen teos tai teossarja, 
jonka levittämistä pidetään hyvin tärkeänä. Kun 
siihen yhteen ainoaan kiinnitetään päähuomio, saa- 
daan yleisön mielenkiinto hereille ja teosta voidaan 
levittää uskomattomia määriä. 

Pidettäköön joka nuorisoseurassa kirjallisuus- 
päivä esim. kerran vuodessa. 

Aikansa tasalla oleva nuorisoseura järjestää myös- 
kin kirjallisuuden myyntiä ainakin huomattavim- 
piin tilaisuuksiinsa. Parasta silloinkin on panna 
näytteille vain muutämia harvoja lajeja, mutta 
aina parasta saatavana olevaa kirjallisuutta. Täi- 

lainen kirjojen myynti voidaan hyvin esim. järjes- 
tää ravintolan yhteyteen. Yleiseksi tavaksi pitäisi 
tulla, että jokainen hankkisi huomattavimpien tapa- 
usten ja tilaisuuksien muistoksi itselleen jonkun 
hyvän kirjan. 

Paras kirjallisuuden levittämiskeino on kuiten- 
kin hyvä asiamiesjärjestelmä. Seura valitsee yhden 
jäsenistään pääasiamieheksi ja hänelle apulaiseksi 
ala-asiamiehen joka kylään. Pääasiamies valvokoon, 
että kyläasiamiehet täyttävät tehtävänsä. Tällaisen 
asiamiesverkon avulla levitetään kaikenlaista nuo- 
risoseurakirjallisuutta ja muutakin hyvää kirjalli- 
suutta suuret määrät. Pääasiamiehen tolee kirjalli- 
suudesta olla siksi selvillä, että osaa erottaa krtllan 
kuonasta. Vain hyviä kirjoja on myytävä. 

Saman seuran järjestämän asiamiesverkon avulla 
on toimittava" myöskin »Pyrkijän» levittämi- 
seksi. Suomen maassa ei saisi löytyä yhtään nuoriso- 
seuratyön kanssa kosketuksissa ollutta perhettä, 
johon ei tulisi liikkeen äänenkannattajaa, Pyrkijää. 
Se on nuorisoseuraväen yhdysside, äänitorvi, se on 
auttaja, opastaja, innostaja. Samalla kun se sel- 
vittää nuorisoseurakysymyksiä ja muita nuorille 
tärkeitä elämänkysymyksiä tuo se myöskin virkis- 
tystä ja huvia itsekasvatustyössä toimijoille. 

Keskusseurojen ja Suomen Nuorison Iyiiton on 
valvottava, että seurat Pyrkijän levittämisessä 
täyttävät tehtävänsä. Vuoden alussa tulisi jokaisen 
seuran antaa tieto, montako Pyrkijää se on levittä- 
nyt. Laiminlyöneitä voidaan silloin muistuttaa. 

Kirjallisuuden viljeleminen muodossa tai toi- 
sessa ön parasta itsekasvatustyötä, mitä voidaan 
tehdä. Sentähd,en harrastusta siihen oji nuoriso- 
seuratoiminnassa pidettävä aina etualalla. Kirjal- 
lisuuden levittäminen on taas nuorisoseuran jäsen- 
ten ulospäin suuntautuvaa toimintaa. Tärkeää 
on tietysti sekin.- Seura ei nuorisdseuran nimeä 
ansaitse, ellei se mitään edellämainituista tehtävistä 
kykene suorittamaan. 

SEURAIvEHDET. 

Nuorisoseurojen jäsenet eivät suinkaan tyydy 
olemaan yksinomaan kirjallisuuden lukijoina ja 
levittäjinä, vaan varsin voimakas pyrkimys on olla 
myöskin sen tekijöinä. 

Nuoruusiällä on mielikuvituksen lento voimak- 
kain, tunne-elämä herkin, ihanteet puhtaimmat — 
kaikki kirjallisen toiminnan edellytykset siis mitä 
parhaimmat. On sen vuoksi luonnollista, että mie- 
telmiä mielellään paperille piirrellään. . Ja kun 
järkeilevää itsekritiikkiä useimmiten puuttuu, pää- 
see mielikuvitus valloilleen ja painaa leimansa 
kirjoitusharjoitelmiin, joita pulppuaa runsaasti kuin 
vettä ehtymättömistä lähteistä. Mutta kun har- 
joituksia yhä jatkuu, tapaavat ne viimein oikean 
pohjan ja luovat yrittäjästä lopuksi kyvykkäänkin 
painetun sanan tekijän. 

Tältä pohjalta on lähdetty, kun käsinkirjoitetut 
seuralehdet on omaksuttu tärkeäksi nuoriso- 
seuratyömuodoksi. 

Seuralehtien toimittamisessa on kuitenkin hyvin 
usein olemassa epäkohtia, jotka vaativat vakavaa 
huomiota. Seuralehdet ovat monesti pitkiä, »kuivia» 
ja väsyttäviä. Ja jos ne lisäksi huonosti esitetään, 
kiusaavat ne nuoria toiminnanhaluisia kuulijoita 
siinä määrin, että ne tulevat kokousten pahimmiksi 
vitsauksiksi. Ja tarkoitus kuitenkin on saada niistä 
opettavia, virkistäviä ja huvittavia. 

Sanomalehden toimittajiksi olisi johtokunnan tar- 
kan harkinnan perusteella esitettävä valittaviksi 
kaksi henkilöä esim. puoleksi vuodeksi kerralla. 
Valinnassa olisi silmällä pidettävä sekä kirjoitta- 
mis- että kuvittamiskykyä. Mitään erikoisia kir- 
jallisia taipumuksia ei tietysti toimittajalta vaadita, 
mutta hyvä käsiala ja oikeinkirjoitustaito /olisi 
suotava. 

Välistä on tapana valita joka sanomalehdelle eri 
toimittajat. Toimitustyö tulee silloin kuitenkin 
kovin hajanaiseksi ja monta kertaa saattaa toimitta- 
jiksi tulla valituksi henkilöitä, jotka koko tehtävän 
laiminlyövät, vaikka sellainen ei tietysti saisi ollen- 
kaan tulla kysymykseen nuorisoseuratoiminnassa. 
Vakinaiset toimittajat sittenkin paljon paremmin 
täyttävät tehtävänsä. 

Useinkin kuulee toimittajien valittavan, että he 
saavat itse kirjoittaa koko lehden saamatta siihen 
avustusta sivultapäin. Se kuitenkin on toimittajien 
oma nolous, jos niin on asian laita. Jokainen sea- 
ran jäsen, jolla vähäsenkin on edellytyksiä kirjoi- 
tuksen laatimiseen, on saatava mukaan tähänkin 

työhön. Se tapahtuu parhaiten siten, että sanoma- 
lehden toimittajat kirjeellisesti pyytävät heiltä 
kirjoitusta joko joltakin määrätyltä alalta tai vapaan 
harkinnan mukaan. Joka tällaisen kirjekortin saa, 
ei henno olla pyyntöä täyttämättä, varsinkin jos 
pyytäessä on mainittu mihin mennessä kirjoituk- 
sen tulee olla valmiina toimittajille lähetettynä. 

Tällaisen pyynnön voivat toimittajat tehdä eri 
alaosastotoimikunnillekin. Sanotaanpa, että koti- 
seututoimikunnan puheenjohtaja saa sanomalehden- 
toimittajilta kirjelmän, jossa he velvoittavat koti- 
seututqimikuntaa siihen ja siihen mennessä laitta- 
maan kotiseutuaiheisen kirjoituksen -sanomalehteen. 
Toimikunnan puheenjohtaja ei kelpaa tehtäväänsä, 
ellei hän tuota kirjoitusta laita järjestämällä asiat 
niin, että esim. toimikunnan jäsenet vuorotellen 
velvoitetaan tuo tehtävä täyttämään. 

Seuralehtikirjoitusten pitää ehdottomasti 
olla lyhyitä ja sattuvia. Jos jollakin on enem- 
män sanottavaa, jakakoon kirjoituksensa useam- 
paan kappaleeseen, jotka muodostavat itsenäisen 
kokonaisuuden kukin, ja julkaiskoon useammassa 
lehdessä. Runot tekevät lehden hauskaksi ja vaih- 
televaksi, jos niitä on sirotella sinne tänne. Ellei 
niitä itsestään synny, älköön kuitenkaan väki- 
pakolla yritettäkö luoda. 

Seuralehti kokonaisuudessaan ei saa tulla liian 
laajaksi. Toimittajille pitäisi aina asettaa uhkavaa- 
timus, ettei seuralehteä milloinkaan 
saa tehdä kahta isoa kirjoitusark- 

kia suuremmaksi, kuvitettu kansilehti sii- 
hen lisäksi. Pitkä sanomalehti ja pitkät kirjoituk- 
set (elleivät ne ole vallan erinomaisia) tulevat useim- 
missa tapauksissa nuoren yleisön kiusaamiseksi. 

Vaikka lehti ei sen suurempi olekaan, on se jaet- 
tava erityisiin osastoihin. Pysyvänä osastona pitäisi 
olla kotiseutuosasto ja kirjallisuus- 
osasto*. Kotiseutu tarjoaa aina mielenkiintoisia 
aiheita, jotka lyhyesti ja pirteästi esitettynä ovat 
virkistäviä. Kirjallisuusosastossa esitettäköön nuo- 
relle kuulijakunnalle joka kerta vain yksi hyvä 
kirja, jonka sisällöstä tehdään lyhyt yhteenveto 
ja pieni kuvaus. Kaikki tämä ei saa ottaa monta 
sivua. — lahden muusta sisällöstä mainittakoon 
lyhyt pääkirjoitus, jossa kosketellaan nuoriso- 
seura-, raittius-, maatalous- y. m. yleisiä asioita, 
lyhyt kaunokirjallinen kertomus ja 
pari kolme pientä runoa välipaloina. Ellei työtä 
tehdä suunnitelmanmukaisesti, voi se muodostua 
minkälaiseksi sattuu. 

lahden kuvituksesta on myöskin huoleh- 
dittava. Toimittajat voisivat vuorotellen olla leh- 
den kuvittajina ja kirjoittajina. Paitsi somistettua 
kansilehteä olisi kirjoituksiinkin saatava kuvia. 
Iyehden kirjoittaja jättäköön tekstiin aina sopiviin 
kohtiin tilaa kuville ja lähettäköön lehden sitten v 
toverilleen, jonka velvollisuus sillä kertaa on olla 
kuvittajana. 

Huonosti luettu seuralehti on nuorisoseuratilai- 
suuksissa kaikkein ikävimpiä ilmiöitä. Lehden 

kirjoittaja opetelkoon sentähden 
lukemaan lehtensä sujuvasti ja ka u~ 
niisti. Kahden arkin suuruinen lehtikin on luet- 
tava kokouksissa kahdessa osassa, ettei ikävysty- 
mistä tapahdu. 

Seuralehdet on säilytettävä tietysti seuran arkis- 
tossa niille määrätyssä paikassa. Sinne pannaan 
ne sidottuina vuosikertoina siinä järjestyksessä kuin 
ne ilmestyvät. Jos lehden kirjoittajat esiintyvät 
salanimellä tai nimikif jaimilla, on lehden takasivulla 
lueteltava kirjoitusten kirjoittajien todelliset nimet 
ennen arkistoon panemista. Vastaisten tutkimus- 
ten vuoksi on tämä välttämätöntä. Tältä kannalta 
olisi myöskin tärkeätä säilyttää alkuperäiset käsi- 
kirjoitukset, ellei ole tapana niistä sellaisenaan 
seuralehteä kokoonpanna. 

Seuralehden arvo nuorisoseuraelämässä on arvaa- 
mattoman suuri, jonka vuoksi se olisi saatava niin 
tarkoitustaan vastaavaksi kuin mahdollista. 

ALAOSASTOT. 

Nuorisoseuratoiminnan syntymisestä asti on nuo- 
risoseuroissa ollut alaosastotoimintaa. Ensimäisen 
nuorisoseuran ensimäinen alaosasto oli laulukunta. 
Matkan varrella on ilmennyt uusia alaosastoteh- 
täviä ja -muotoja. Erikoistaitoja harjoittelevien 
osastojen, kuten laulu- ja soittokuntain, sekä koti- 
opinto- ja voimisteluosastojen rinnalle on muodos- 
tunut toisia tarkoituksia silmällä pitäen perustettuja 

alaosastoja. Nuorten jäsenten mukaan vetämisen, 
työtaakan tasaamisen ja matkavaikeuksien poista- 
misen takia on perustettu kyläpiirejä. Toiminnan 
monipuolistuttamiseksi ja erikoistehtäväin työn- 
jaon kautta voimaperäistyttämiseksi on perustettu 
erikoisharrastuksia ajavia osastoja,- kuten raittius-, 
maatalous-, kansanopisto- ja kotiseutuosastoja. 

Aikaisemmin perustettiin alaosastot siten, että 
määrättyä asiaa harrastavat jäsenet liittyivät ala- 
osaston jäseniksi,, valitsivat toimikunnan ja ryhtyi- 
vät toimimaan valtakuntana valtakunnassa. Talous 
oli kumminkin alaosastoilla ja . seuroilla useim- 
miten yhteinen. Viime aikoina on tässäkin suhteessa 
päästy kiinteämpään ja tarkoituksenmukaisempaan 
toimintaan. Toimintavuoden alussa, järjestettäessä 
vuoden toimintaa, tehdään suunnitelma eri alojen 
työskentelystä ja päätetään mitä alaosastoja perus- 
tetaan. Tällöin m. m. otetaan huomioon, että mi- 
kään alaosasto ei saa seuran kokonaisuutta ja toisia 
tärkeitä työaloja vahingoittavaa voimakkuutta. 
Joskus saattaa käydä niin, että johtajan puutteessa 
ei jotakin tärkeätä harjoitusosastoa voida perustaa 
vuoden alussa. Jos vuoden aikana tämä puute 
poistuu, on luonnollista, että tässä suhteessa vuoden 
mittaan täydennetään työohjelmaa ja työskentelyä^. 
Paitsi sellaisia alaosastoja, jotka harjoitustensa 
takia tarvitsevat määrätyt jäsenet, kuten esim. 
musiikki-, kotiopinto- ja voimisteluosastot, peruste- 
taan alaosastoja, jotka ovat olemassa vain toimi- 
kuntansa kautta. Sellaisia ovat esim. kotiseutu-, 

kansanopisto- ja taloudellisten harrastusten osastot 
y. m. Nämä alat eivät edellytä määrätyn joukon 
säännöllistä harjoittelua, mutta silti on hyvä, että 
on toimikunta, joka johtaa alan työskentelyä. Kum- 
manlaatuisia alaosastot ovatkin, niihin valitaa-n seu- 
ran kokouksessa toimikunnat. Tällöin pidetään 
silmällä sitä, että kunkin- alaosastotoimikunnan 
yksi jäsen kuuluu johtokuntaan. Tämä yhteinen 
jäsen on hermo, joka vie johtokunnan suunnitel- 
mat toimikuntaan ja päinvastoin. Valittu toimi- 
kunta sitten kerää jäsenet, jos työskentely edellyttää 
jäseniä, ja järjestää toiminnan. Poikkeustapauk- 
sissa voidaan harjoitusosastoon ottaa henkilöitä 
jäsenistön ulkopuoleltakin. 

Alaosastot asettavat työnsä näytteille etupäässä 
seuran yhteistilaisuuksissa. I,aulu- ja soittokunta 
esittää musiikkia, voimisteluosasto voimistelua j. n. e. 
Poikkeustapauksessa voidaan kumminkin toimia 
osastojen erikoistilaisuuksiakin. Parhaiten onnistu- 
vat erikoispäivätkin yhteistyön, kautta. Siten esim. 
kotiseutujuhlassa kuoro ja soittokunta esittää koti- 
seudullisia lauluja, raittiustoimikunta esittää jonkun 
raittius- tai ryyppymuiston. Sopiva on järjestää 
alaosastojen yleinen seuratyöskentely siten, että 
ne ovat vuoroonsa tilaisuuksien toimeenpanovelvol- 
lisia. Ohlejmaa saavat kukin lainata toiseltansa. 

Alaosastojen talous pitää olla seuran taloutta. 
Ansiot tulevat seuran kassaan, josta taas maksetaan 
menot. Työohjelman, puitteissa tapahtuvan toi- 
minnan juoksevat menot nostetaan kassasta ilman 



68 

muuta. Ylimääräiset menot alistetaan johtokunnan 
päätettäväksi, joka, jos kysymyksessä on suurempi 
menoerä, esim. torvien, painimaton tai muun sel- 
laisen hankkiminen, esittää asian seuran ratkaista- 
vaksi, Yllämainitunlainen talouden järjestäminen 
ei alkukaan estä seuraa päättämästä, että joku 
alaosasto voi toimia itsenäisiä ansiotilaisuuksia ja 
pitää omaa kassaa. Monta kertaa on menetelty siten, 
että kirjastotoimikunta on saanut luvan toimia ilta- 
man kirjaston hyväksi, kansanopistotoimikunta Opis- 
ton hyväksi, urheiluseura painimaton hankkimiseksi 
j. n. e. Mutta alaosastot eivät saa olla seurasta 
riippumattomia itsevaltiaita. 

Nuorisoseuran on oltava perhe, jossa kukin ala- 
osasto perheen jäsenenä suorittaa tehtävänsä yhteistä 
pesää rakentaen. 

KYIvÄPIIRITOIMINTA. 

Kyläpiiri on määrätyn asutusnurkan käsittävä 
nuorisoseuran lääni paikallista toimintaa ja »itse- 
hallintaa» varten. Alue muodostetaan asutusta ja 
alueen nuorten kanssakäymistä silmällä pitäen, niin 
että piiriin tulee 10 — 30 seuraan kuuluvaa nuorta. 

Tärkeimpänä syynä kyläpiirien perustamiselle on 
ollut varata nuorille tuttavallisessa piiirissä harjoi- 
tustilaisuutta ja siten vetää kaikki nuoret toimintaan. 
Samalla on tahdottu välttää ainaista juoksua seuran 
keskuksen yhteistilaisuuksiin sekä toteuttaa seu- 
rassa kyläkunnittainen velvollisuuksien jako. 

Kyläpiirien tärkeimpänä toimintana on talvisin 
kahdesti kuussa, tavallisesti joka toinen keskiviikko- 
ilta, toimitut harjoituskokoukset, joita pidetään 
vuoroonsa seuran jäsenten kodeissa. Kyläpiiri- 
kokoukset ovat seuran kokousten ja puheharjoitus- 
osastotoiminnan välimuoto. Monesti on ohjelmain 
suoritus sekä puheenjohto ja kirjurinaolo kiertävän^ 
vuorovelvolhsuutena. Joskus, arvostellaankin esi- 
tyksiä. Syrjäisiä ei kumminkaan karteta. Mielel- 
länsä nähdään esim. naapuritalojenkin vanhat nuor- 
ten harjoituspuuhia seuraamassa. Kyläpiirikokous- 
ten varsinainen merkitys on siinä, että pienessä 
tuttavallisessa piirissä saadaan nuoret jäsenet astu* 
maan esiin. Ellei se muuten onnistu, lähentyvät 
kyläpiirin kehittyneemmät jäsenet yksityisesti toi- 
minnasta syrjässä olevia ja pyytävät heitä mukaain. 
Jos pyydetty valittaa kykenemättömyyttään, tar- 
joaa pyytäjä apuaan kotivalmistukseen. Täten taval- 
lisesti päästään alkuun. Ohjelman loputtua, joskus 
lomassakin, on kyläpiirikokouksissa leikkiä, mutta 
ei tanssia. Kyläpiiritoimiktinnan, tavallisesti 3 jä- 
sentä, valitsee seuran kokous. Sisäisen harjoitus- 
toiminnan ohella piirit suorittavat vuoroonsa seuran 
kokousten ja iltamain ohjelmia. Monesti jäävätkin 
kyläpiirit vain viimemainittua tehtävää hoitamaan. 

Kyläpiiritoiminnalla on kaunis menneisyys. Se 
on ollut harjoituspajana Suomen parhaiden nuoriso- 
seurain työväelle. Viimeaikoina on kumminkin 
tuntunut siltä kuin kyläpiiritoiminnan loistokausi 
olisi sen entisillä rynnistysalueilla mennyt. On 

tullut niin paljon uutta repäisevämpää menoa ja 
houkutusta, että kyläpiirikokousten mielenkiintoi- 
suus on loppunut. Nuorten osastot, kotiopintopiirit, 
voimisteluosastot j. n. e. näkyvät nykyisin saavan 
usein nuoret paremmin liikkeelle. Toiselta puolen 
on monissa entisissä kyläpiireissä nyt itsenäisiä 
nuorisoseuroja. — I£i siis ilman muuta enää voida 
rakentaa vanhan kyläpiiritoiminnan kokemuksen 
kalliolle. Monin paikoin on kyläpilritoiminnalla 
kumminkin vieläkin kukoistusedellytyksensä. Aivan 
pienissä nuorisoseuroissa ei kyläpiiritoiminta luon- 
nollisesti tulee kysymykseen. 

RAITTIUS- JA SIVEEIJJSYYSTYÖ. 

Nuorison siveellinen kasvatus on nuorisoseuran 
ydintarkoitus. Raittius on siveellisyyden yksi haara. 
Väkijuomain käyttäminen on itsessään epäsiveelli- 
syyttäja samalla johtaa lankeemaan muihin epä- 
siveelliäyyden muotoihin. 

Siveellistä kasvatustyötä ovat nuorisoseurat aina 
tehneet. Puheet, esitelmät, keskustelut, runot vuo- 
rokeskustelut ' y. m. ovat suurimmaksi osaksi todis- 
taneet siveettömyyden vaaroja ja siveyden siu- 
nausta. Raittiuskysymyksessä on aina tavoteltu 
ehdotonta raittiutta, vaikka silloin kun ehdotto- 
muuden käsitys oli vieras ja kohtuullinen ryyppää- 
minen siivoimpienkin ihmisten tapana, asetuttiin 
sille kannalle, että ehdotok raittius ei ollut jäsenyy- 
den ehtona. Johtohenkilöiltä on verrattain ylei- 

sesti pitkän aikaa vaadittu raittiutta. Raittiutta 
ajamassa on monissa seuroissa ollut erityinen rait- 
tiusQsasto, jonka ovat muodos taipeet ehdottomasti 
raittiit jäsenet. Muutamissa seuroissa ovat kaikki 
jäsenet kuuluneet raittiusosastoon. Väkijuomain 
ohella on taisteltu tupakkaa ja muitakin nautinto- 
aineita vastaan. 

Nyt, kun kieltolaki on astunut voimaan maas- 
samme ja kun väkijuomain nautintoa koskevat 
ennakkoluulot on pääasiassa voitettu, on raittius- 
kysymys myöskin nuorisoseuroissa saanut uuden, 
vaiheen. Nyt ei tule kysymykseen väkijuomaraittii- 
den erottelu, vaan täytyy kaikkien nuorisoseura- 
jäsenten olla ehdottomasti raittiita. Maa$sa v , jossa 
on kieltolaki, on lakia rikkoen hankittujen väkijuo- 
mani nauttiminen sellaista sopimatonta käytöstä, 
jonka tähden siihen langennut seuran jäsen orf pois- 
tettava seurasta. Mutta vaikka raittiusosaston toi- 
minta vanhemmassa muodossa on kuollut, tulee 
raittiutta valvomassa olla oma jaosto. Kun samalle 
jaostolle sopii yleensä siveellisyyden edistäminen, 
nimittäkäämme sitä raittius- ja siveelli- 
syystoimikunnaksi. Raittius- ja siveelli- 
syystoimikunta johtaa seurassa mainittujen alojen 
työskentelyä. Se valvoo, että asiaa ajetaan erilais- 
ten ohjelmaesitysten kautta. Jos paikkakunnalla 
on väkijuomain käyttöä, joka tästälähtien saattaa 
tapahtua vain kieltolain rikkomisen tuloksena, sil- 
loin on valituksen kärki kohdistettava juuri sitä 
rikollisuuden muotoa vastaan, joka paikkakunnalla 

kylvää kirousta, sekä järjestettävä seuran jäsenistpä 
toimintaan lain rikkojain selville saamiseksi ja rikol- 
lisuuden estämiseksi. Vaikka ei väkijuomani käyt- 
töä paikkakunnalla ilmenisikään, on raittiusharras- 
tusta pidettävä vireillä niin, ettei lankeaminen vas- 
takaan ole mahdollista. Väkijuomaraittiuden ohella 
on edelleen ja entistä tarmokkaammin taisteltava 
tupakkaa vastaan. Esitelmäin, keskustelujen, seura- 
lehtikirjoitusten y. m. valistustyön ohella, on huo- 
lehdittava siitä, että tupakoiminen ei ainakaan 
seuran juhlasalissa ja ravintolassa saa tulla kysy- 
mykseen. Hyvä olisi päästä siihen, että tupakoitsi- 
joilla olisi oma »putkansa», tai että koko huoneus- 
tossa olisi tupakoiminen kielletty. Tupakkaraittius- 
taistelussa on hyvä edelleen vaikuttaa yhteislakoilla. 
Vaikkapa jäsenistä on jotenkin kaikki taatusti 
tupakkaraittiita, on nuorten suojelun kannalta yh- 
teislakkoliikkeen vireillä pitäminen tärkeätä. Hyvä 
olisi raittius- ja siveellisyystoimikunnan kutsua 
luotettavimpia raittiuden harrastajia yhteiseen neu- 
votteluun, jossa suunniteltaisiin työskentelyä toveri- 
piireihin. Tupakan vastustamistyössä on tällainen 
persoonallinen toverivaikutus tärkeätä. 

Sukupuolisiveellisyyden teroittaminen ja lujitta- 
minen on toimikunnan työskentelyssä tärkeä. On 
olemassa paheita, jotka täytyy julistaa erityisen 
vainon alaiseksi. Sellainen on esimerkiksi öitsimi- 
nen, missä se on käytännössä. Näitä maakunta- 
paheita vastaan on taisteltava erityisesti puhumalla 
juuri nuoruuden kynnyksen yli astuville. Sillä niitä, 

jotka ovat ehtineet taipua tapojen orjuuteen, oia 
yleensä vaikea enää pelastaa. Sukupuolisiveyden 
tunnetta voidaan kasvattaa ja lujittaa kauniilla 
runoilla, lauluilla, kertomuksilla, puheilla j.n. e., 
vaikkapa ne ovatkin niin yleispiirteisiä, että ne 
suoraan eivät koske sukupuolikysymyksiä. Mutta 
yksinomaan tunteisiin perustuvan siveellisen hen- 
gen kasvattamiseen emme saa tyytyä. Tietämättö- 
myys ei ole puhtauden äiti. On hankittava nuori- 
solle tietoa sukuelämän ja ennen kaikkea perinnölli- 
syyskysymyksen alalta. Se estää tietämättömyy- 
dessä kompastumasta ja nostaa vastuuntuntoa. 
Tässä tarkoituksessa on sopivina keinoina päteväin 
esitelmöitsijäin hankkiminen, sekä alaa koskevan 
kirjallisuuden levittäminen. Varsinaiset sukupuoli- 
elämää koskevat esitelmät on parasta järjestää 
kummallekin sukupuolelle erikseen. Jos toveri- 
piirissä on joku, joka osoittaa horjuvaisuutta, silloin 
on toverien asetuttava tukemaan ja varjelemaan. 
Kun seisotaan silminnähtävän vaaran edessä, silloin 
on nousseille nuorille osoitettava toverivarjelua, 
vaikka ei häilyväisyyttä huomatakaan. Niin on 
esim. öitsimista^an alueella vanhempain toverien 
varottaen puhuttava houkutusikään ehtineille nuo- 
rille. 

Raittius- ja sukupuolisiveellisyyden ajamisen 
ohella on nuorisoseuran ja siis tätä alaa johtavan 
toimikunnan kiinnitettävä huomiota myöskin mui- 
hin siveyskäsitysten ja tapojen horjuvaisuuksiin. 
Esimerkkien esittäminen, mitä tässä tulee kysy- 

mykseen, veisi liian pitkän tilan. — Lopetamme 
tämän kappaleen samalla lauseella kuin aloimmekin: 
Nuorison siveellinen kasvatus on 
nuorisoseurain ydin tarkoitus. 

KOTISEUTUTYÖ. 

Kotiseututyö on alunpitäen kuulunut nuorisoseu- 
rain ohjelmistoon. Jo /v. 1886 oli Etelä-Pohjanmaan 
Nuorisoseuran vuosikokouksessa keskusteltavana 
kysymys: »Olisiko syytä E-P. Nuorisoseuran ryhtyä 
yleiseen kansansatujen, sananlaskujen, tapoja kuvaa- 
vien kertomusten y. m. kansassa löytyvien muisto- 
merkkien keräämiseen?» Kyseessä olevilla koti- 
seutukeräyksen aloilla julkaistiin kilpailu, joka ei 
kumminkaan tuottanut mitään. 

Paitsi pyrkimystä saada kansan oloja valaisevat 
ainekset kerätyksi tutkimuksen käytettäväksi, on 
kotiseututyön kautta tahdottu saada nuorisolle 
toimintaa ja herättää nuorissa ihmisissä rakkautta 
kotiseutuun. 

Vaikka vuoden 1886 kotiseutukeräysyritys ei 
onnistunut, on viimeaikojen keräystyö antanut 
sellaisia tuloksia, jotka osoittavat, että nuorisoseu- 
rat voivat monilla aloilla menestyksellisesti toimia. 
Varsinkin Satakunnan nuorisoseuroilla on suuren- 
moisia kotiseutukeräyssaavutuksia. Valokuvia, puu- 
merkkejä, työkaluja, koriste-esineitä, taruja, tai- 
koja, sananlaskuja, lauluja, asutuskertomuksia, 
maanraatajain, kansanopettajain y. m. merkkihen- 

kilöiden elämäkertoja y. m. on kerätty arvokkaita 
kokoelmia. On saavutettu myöskin työskentelyssä 
opiksi käytettävää kokemusta. Se kehoittaa m. m., 
keskittämään kotiseututyön vuosittain määrätyille 
erikoisaloille. Sillä silloin voivat keskusseurat parem- 
min antaa ohjeita ja kehoituksia ja työ tulee innos- 
tavaksi joukkotoiminnaksi. Missä kotiseututyöhön 
on erittäin syvennytty, siellä voidaan tehdä vuosi- 
ohjelman sivulla ylityötä. Välttämätötntä on työ- 
innon herättämiseksi järjestää keräysten näyte- 
tilaisuuksia. Tämä tapahtuu siten, että esm. syk- 
syisin työohjelmaa laadittaessa määrätään kevät- 
puoleen pidettäväksi kotiseutupäivä ja laaditaan 
siihen pääpiirteinen ohjelma. Silloin koko talvi 
valmistutaan aivan kuin kinkerille. Kotiseutupäivä 
taas antaa virikettä eteenpäintyöskentelylle. Saman 
suuntainen vaikutus on seuralehtien kotiseutuosas- 
toilla, joissa kerätyt tarut, taiat, sanansutkaukset 
y. m. " esitettynä antavat pontta samanlaisten saa- 
liiden jatkuvaan pyydystämiseen. Aluepiirien ja 
maakuntain yhteiset kilpailut ja näytetilaisuudet 
ovat tärkeitä innostajia. 

Kotiseututyössä voivat nuorisoseurat menestyk- 
sellä olla yhteistyössä toisten paikkakunnan yhdis- 
tysten kanssa. Esim. pitäjäktivastojen keräilyssä 
voidaan toimia siten, että maamiesseurat hankkivat 
maatalousalaa koskevia kuvia, hevosyhdistykset 
hevos jalostus ta koskevia kuvia j. n. e. Samoin voi- 
daan kotiseutupäiville pyytää maamiesseuralta joku 
maataloudellinen tutkielma j. n. e. 

Kotiseututyön onnistumiselle on tärkeätä, että 
keskusseurat toistaiseksi antavat tällä alalla seu- 
roille seikkaperäistä ohjausta. Mallikyselyjen ja 
kehoitusten julkaiseminen veisi tässä liian pitkän 
tilan. 

Paikallaan on huomauttaa, että kotiseutukeräys 
ei tarkoita vain vanhaa, vaan esim. kuvituksessa 
ikuistetaan mahdollisimman selväpiirteisesti myös- 
kin nykyisyys. Siten vapautetaan vastaisuus men- 
neisyyden murenaisesta tutkimisesta. Tärkeätä on 
seurain omasta elämästänsä koota sellainen tieto- 
arkisto, että siinä ei jää mitään hämärään. Pöytä- 
kirjan ohella on seurasta pidettävä tarkkaa päivä- 
kirjaa, johon merkitään kaikki se, mikä ei näy pöy- 
täkirjasta. Päiväkirjaan liitetään kaikki seuraa 
koskevat sanomalehtitiedot y. m. Seuran tärkeim- 
mistä tilaisuuksista, toimihenkilöistä, harjoitusjouk- 
kueista y. m< pitäisi saada kuvat seuran arkistoon. 
Kirjoitetut esitelmät ja puheet, alkuperäiset seu- 
ran tilaisuuksissa esitetyt runot y. m. ovat tärkeätä 
arkistot a vara a. Kirjeenvaihdossa olisi käytettävä 
kirjeiden jäljentäjää, mutta jos niin ei tehdä, oa 
tärkeimmät kirjeet joka tapauksessa jäljennettävä. 
Selvää on, että kaikki arkistoon kuuluva lajitellaan 
ja. järjestetään. Seuralehdet, kirjeet, erilaiset koti- 
seutukeräykset j. n. e. muodostavat kukin helposti 
käsiteltävät omat niteensä. Olisi ehkä sopivin, että 
keskusseuran kiertokirjeet pantaisiin erilleen muista 
saapuneista kirjeistä. Siten niihin olisi tarpeen tul- 
len mukavampi palata. 

Nuorisoseurain kotiseututyön kautta kerätään 
ainehistoa paikallishistorioihin ja elämän kuvauk- 
siin. Samalla on tällainen työskentely arvokas 
itsekasvatuskeino. 

YHTEISKUNNALLINEN JA TALOUDELLINEN 
KASVATUSTYÖ. 

Nuorisoseurat ovat ihmisen eikä minkään 
eri ammattikunnan kasvattajia. Mutta hyvän ihmi- 
sen pitää olla myöskin käytännöllinen. Taloudel- 
linen hyvinvointi on myöskin henkisen kasvatuksen 
perustus. Siksi on tärkeätä, että nuorisoseurat 
herättävät jäsenistössään myöskin harrastusta ja 
kuntoa käytännöllisiin elämän tehtäviin. Tämä 
näkökanta ilmenee jo 1881 julaistussa Hietasen 
ohjelmakirjoituksessa. 

Taloudellisen kasvatuksen alalla on nuorisoseu- 
roilla ollut käytännössä monia tehoisia vaikutus- 
keinoja. Ensimäinen tehtävä tässäkin on yleis- 
keinomme tilaisuuksien ohjelmistossa sytyttää har- 
rastusta arkielämään ja sen tehtäviin. Tärkeätä 
on varsinkin työn ja säästäväisyyden kunnioituksen 
sekä ammattisivistyksen kohottaminen. Paitsi pu- 
heita, esitelmiä, keskusteluja, kotiopintoja j.n. e. 
voidaan työn kunnioitusta kohottaa myöskin kou- 
raantuntuvammilla keinoilla. Sellaisia oval^ työn 
sankarien juhlat, ammattikilpailut ja retkeilyt. Toi- 
minta näillä aloilla tapahtuu seuraavasti: 

Työn sankarien juhlia toimitaan jon- 

kun toimekkaan kansalaisen täyttäessä määrätty 
ikätaite, esim. 60 vuotta. Työn sankari voi olla nai- 
nen tai mies; palkkalainen tai oman työn tekijä. 
Joka jollakin alalla on ollut keskinkertaisuuden ylä- 
puolella oleva toimen ihminen, hän on tunnustuksen 
ja seuraamisen arvoinen juhlan aihe. Työn sanka- 
rien juhlaa toimittaessa ottaa joku seuralainen lähem- 
min selkoa juhlijan elämästä ja- toiminnasta esit- 
tääkseen niistä selostuksen raatajajuhlassa. Muuta 
sopivaa ohjelmaa varataan myös. Päivän san- 
kari kutsutaan kunniavieraaksi ja hänelle anne- 
taan joku .muisto. Täten toteutuu kahtalainen 
tarkoitus. Ensimäinen on se, että kunnon työihmi- 
nten saa julkisen tunnustuksen, ehkä ensi kertaa elä- 
mässään, toinen on juhlaan saapuvan nuorison kun- 
nioittavan mielenkiinnon johtaminen työelämään. 

Toisenlainen työnjuhla on raivauspäivä, - jossa 
nuoret ovat yhteisessä työssä. Jos seuran talon 
tienoo on epäkunnossa, otetaan se ensimäiseksi rai- 
vauksen aiheeksi. Myöhemmin järjestetään kuo- 
kan heilutuspäivä jonkun vähävaraisen uutta kotia 
luovan seuralaisen pellon perkaamiseksi. Raivaus- 
päivä on toimittava syksyllä kiireiden mentyä-. Päi- 
vän ilta voi olla vielä yhteinen levähdyshetki pienine 
ohjelmamuruineen. 

Kilpailuja on menestyksellä toimittu käsiteolli- 
suuden, kasvitarhonhoidon y. m. taloudellisen työs- 
kentelyn alalla. Henkisen työn . tekijäin keskuu- 
dessa voidaan toimia otteluja esim, kirjanpidossa, 
kaunokirjoituksessa y. m., jossa etevyys on myös- 

kia työetevyytt t ä. Kirjanpito on tärkeä myöskin 
maataloudessa, käsityöliikkeessä ja perhetaloudessa, 
joten se on kaikissa piireissä luettava ammattikil- 
pailuksi. Näitä nuorisoseurain taloudellisia kilpa ; - 
luja ei saa jättää toimimatta muistellen, että esim. 
maatalousseurat toimivat samanlaisia kilpailuja. On 
aivan toinen merkitys, kun nuöret itse seuransa 
kautta kilpailut järjestävät. Silloin ne synnyttävät 
innostusta ja yrittelyä. 

On järjestetty myöskin nuorisoseuroille yhteinen 
kasvitarha, jota jäsenet ovat johtajan valvomana 
hoitaneet. Siten on kasvitarhaviljelysharrastus ja 
-taito saatu pesimään yksityisiin koteihin. 

Retkeilyjä on toimittu kahdenlaisia. Toinen ret- 
keilytapa on. ollut käydä katsomassa ja oppimassa 
hyvin hoidettuja talouksia. Toinen ja etualalle 
asetettava muoto on seuralaisten toveriretkeilyt. Se 
tapahtuu siten, että seuran jäsenet tekevät keväi- 
sin ja kesäisin retkeilyjä toistensa työmaille. Kevät- 
talvella voidaan tehdä hiihtoretkiä lähellä oleville 
metsäh^kkauksille, savetuille soille, peltojen lanta- 
pattereille j. n. e. sekä navettoihin ja talleihin. 
Kesällä retkeillään kasvitarhoissa, kesanto- ja vil- 
jelysmailla j.n. e. liikealalla olevien työtä tietysti 
tarkastetaan heidän omalla alallaan, jos ei se ole 
sitä laatua, kuten esim. myymälöissä, eiftä se on 
aina näytteillä. Näilläkin retkeilyillä voidaan oppia 
viljelys- ja työmenetelmiä, mutta ennenkaikkea 
niiden kautta johdetaan nuorten omanarvontunto 
arkityön liikevoimaksi. 

Taloudellista kasvatustyötä johtamassa pitää nuo- 
risoseuroissa olla toimikunta. Että toiminta ei liiaksi 
pirstoutuisi, on katsottu sopivaksi, että taloudel- 
listen ja yhteiskunnallisten harrastusten toimikunta 
on yhteinen, koska tehtävät ovat varsin lähellä 
toisiaan. Toimikuntaan tavataan valita pari van- 
hempaa ja yksi nuorempi jäsen. Tietysti ei toimi- 
kunnan valinnassa saa noudattaa kuivia kaavoja. 
Se on vain otettava huomioon, että siinä tulee edus- 
tetuksi käytännöllisen elämän tuntemus ja että se 
pääsee elimelliseen yhteyteen kasvatettavan nuo- 
rison kanssa. 

Yhteiskunnallinen kasvatustyö on tärkeä. Kun 
kansamme kohtalot nyt riippuvat siitä, millaiseksi 
me kykenemme ne muodostamaan, on tärkeätä, 
että kansalaistemme katse terästyy ja vastuun tunto 
nousee. Keinoja on monia. Tärkeä yhteiskunnalli- 
nen kasvatustekijä on jo eri kansalaispiirien yhtei- 
nen kosketus nuorisoseurassa. Seurustelun kautta 
kaatuu väärinymmärrykseen perustuvat epäluulot. 
Toimintamuotojen kautta on ajettava sankaa asiaa. 
Siellä, missä yleiset kirjastot eivät ole kunnossa, 
on nuorisoseurain hankittava jäsentensä saatavaksi 
yhteiskunnallista kirjallisuutta. Kaikkialla on herä- 
tettävä yhteiskunnallisen kirjallisuuden lukuhar- 
rastusta* Lyhyet esitelmät, joissa lopuksi viitataan 
lisäselvityksen lähteisiin, sekä kirjaselostukset sytyt- 
tävät lukuhalua. Kotiopintöina on yhteiskunta- ja 
kansantalouslukuja toimittu menestyksellä. — Kun- 
kin hetken ratkaistavana oleviin yhteiskunnallisiin 

kysymyksiin ja eri ryhmäin kantaan on mukava 
tutustua siten, että kukin toimikunnan jäsen ottaa 
tarkoin seuratakseen yhden ryhmän kantaa. Jos- 
sakin kokouksessa voidaan sitten esittää selostukset 
seuran jäsenistölle. Ansaitsee huomauttafy. että 
jäsenistönsä yhteiseen työskentelyyn totuitajana 
nuorisoseurat suorittavat tärkeän kasvatustyön. Nyt 
jo on monin paikoin kuntien ja osuuskuntain joh* 
tajat melkein "järjestään entisiä nuorisoseurain kas- 
vatteja. 

Yhteiskunnallisessa kasvatustyössä on tärkeätä 
muistaa, että nuorisoseura on yhteiskunnallisten 
oppisuuntain yläpuolella oleva kasvatusliike, joka 
ei tavottele määrättyjä yhteiskunnallisia muotoja, 
eikä siis tahdo tyrkyttää määrättyjä käsityksiä, 
vaan tahtoo tutustaa jäsenistöään yhteiskunnallisiin 
kysymyksiin ja aatesuuntiin* jättäen kunkin kansa- 
laisen itsensä ratkaistavaksi, minkä katsantokannan 
omaksuu. Minkään puolueen oppien tyrkyttäjäksi 
ei nuorisoseura saa ryhtyä. — Nuorisoseurain sisäi- 
sistä kasvatusperiaatteista kumminkin johtuu, että 
meidän yhteiskunnallisen kasvatustyömme pohjana 
on kaikkien ihmisten yhdenvertaisuutta ja menes- 
tystä harrastava henki. Itsekäs, oikeudesta välittä- 
mätön ryhmä- ja luokkaetujen harrastus ei voi 
johtaa hyväksi ihmiseksi ja kunnon kansalaiseksi 
pyrkivää nuorisoseuralaista. Mutta mikä tie on 
parhäin yhteiskunnalliseen hyvinvointiin ja tasa- 
arvoon, sen valitsemisen me jätämme kunkin kan- 
salaisen yksityiseksi asiaksi. 

PUHUJAOSASTOT. 
Puhuminen ja lausunto. 

Nykyajan yhteiskunnallinen elämä vaatii, että 
jokainen kansalainen julkisissa tilaisuuksissa kyke- 
nee lausumaan ajatuksensa selvästi ilmi silloin, kun 
ne sisältävät jotakin uutta ja huomioonotettavaa. 
On sen vuoksi välttämätöntä saavuttaa rohkeus 
ja taito siihen. 

Tätä tarvetta silmällä pitäen perustetaan nuoriso- 
seurojen yhteyteen puhujaosastoja. Puhuja- 
osaston syntymisen edellytyksenä on, että seuran 
jäsenistön keskuudessa on harrastusta puhumis- ja 
lausuntoharjoituksiin. Ellei sellaista ole huomat- 
tavissa, on turhaa yrittää tätä toimintaa vireille. 

Puhujaosaston aikaansaaminen on varsin yksin- 
kertainen asia. Asianharrastajat esittävät kysy- 
myksen sen perustamisesta seuran kokouksessa. 
Jos silloin kymmenkuntakm halukasta ilmenee, 
valitsevat nämä keskuudestaan toimikunnan hoi- 
tamaan puhujaosaston asioita, järjestämään sen 
kokouksia ja suunnittelemaan niihin ohjelmaa. Toi- 
mikuntaan kuuluu tavallisesti puheenjohtaja ja 
pari jäsentä. \ 

Puhujaosaston kokoukset sopisivat parhaiten pi- 
dettäviksi seuran »pirtissä», pienemmässä kokous - 
ja harjoitushuoneessa, jos sellainen on seurataloon 
varattu. Muussa tapauksessa täytyy käyttää jota- 
kin muuta huoneustoa tarkoitusta varten, sillä seu- 
ran suuri juhlasali varsinkaan talvi-iltasin ei oikein 

tarkoitukseen sovellu. Kokoukset pidetään mää- 
rättynä iltana viikossa, esim. joka toinen (tai joka) 
viikko. 

Jokaiseen puhujaosaston kokoukseen valitaan aina 
puheenjohtaja ja kirjuri, jotka valitaan jo edelli- 
sessä kokouksessa. Ensimäisen kokouksen avaa 
toimikunnan puheenjohtaja. Kokouksen puheen- 
johtaja johtaa puhetta siinä osaston kokouksessa, 
johon hänet on puheenjohtajaksi valittu, kirjuri 
pitää pöytäkirjaa. Puheenjohtajan pitäisi oppia 
reippaasti ja huolellisesti kokouksen menoa ohjaa- 
maan. Miten hän tehtävässään onnistuu, siitä anne- 
taan kohta kokouksen lopussa arvostelu. Arvoste- 
lun aikana johtaa puhetta seuraavan kokouksen 
puheenjohtajaksi valittu osaston jäsen. Pöytäkirjan 
asiallisuus, kokoonpano ja muoto myöskin arvos- 
tellaan, mutta vasta seuraavan kokouksen alussa, 
jolloin pöytäkirjan tekijä sen itse esittää. 

Kokouksien ohjelmistossa on puheita, esitelmiä, 
kaunolukua, runonlausuntoa, laulua, satuja j.ri. e. 
Jokaisen ohjelmanumeron päätyttyä seuraa yleinen 
arvostelu. Puheita, esitelmiä, satuja y. m. arvos- 
tellaan aiheen, kokoonpanon ja esityksen puolesta, 
lausuntoa ja laulua aiheen valintaan ja esitykseen 
nähden. Arvostelun täytyy olla vakavaa ja harkit- 
tua. Jos saadaan mukaan joku pätevä henkilö 
antamaan loppuarvostelua, niin sitä parempi. Toi- 
mikunnan jäsenet valvokoot, ettei arvostelu muutu 
viisasteluksi. — Kokouksen lopulla esitetään toimi- 
kunnan tekemä suufmitelma seuraavan kokouksen 

ohjelmaa varten. Reipas yhteislaulu ohjelmanume- 
rojen välissä tekee virkistävän vaikutuksen. Voi- 
daanpa toimeenpanna erityisiä yhteislauluharjoi- 
tuksiakin siten, että edellisessä kokouksessa otetaan 
läksyksi sanojen ulkoaoppiminen ja seuraavassa 
kokouksessa opetellaan yhteisesti sävel! Seuran 
»lukkari* huolehtikoon tästä puolesta. 

Puhujaosastot ovat tärkeitä siitä syystä, että 
niissä herätetään harrastusta tähän tärkeään alaan, 
ja että niissä saavutetaan jos ei muuta niin ainakin 
rohkeutta tuoda esiin, mitä on sydämellä. Jos on 
intoa ja tarmoa jatkaa, voidaan päästä pitkällekin 
puhuja ja lausuntotaidon alalla. 

Huonoillakin puhujalahjoilla varustettu voi vart- 
tua eteväksi puhujaksi, jos vain on oikein luja 
tahto, kuten Demosteneen esimerkki historiassa 
osoittaa. Puhujaksi pyrkijöitä vaaditaan kuitenkin 
jotakin, jota ilman ei tarvitse yrittääkään. Täy- 
tyy olla mitä puhuu, toisin sanoen hänellä 
täytyy sydämellään olla asioita, joita hän ei voi olla 
toisille sanomatta, joita hän ei voi olla maailmalle 
huutamatta, vaan ne suorastaan pakottavat häntä 
nousemaan puhujan paikalle. 

Kun on tällainen polttava tuli rinnassa, on eteen- 
päin pääseminen tällä alalla helppoa. Mutta jos 
tahtoo varttua hyväksi puhujaksi, pitää oppia 
puheensa edeltäpäin tarkoin suunnittelemaan. Sa- 
moin kuin kirjailija laatii suunnitelman teostansa 
varten, rakentaja rakennustansa varten ja maan- 
viljelijä viljelyksiänsä varten, pitää puhujankin 

laatia jäsennys puhettansa varten. Kansanpuhu- 
jilta tämä tehtävä usein jää tekemättä ja hyvätkin 
sanat silloin saavat helposti sangen sekavan järjes- 
tyksen. / 

Puhujan, joka vapaasti, siis edeltäpäin sitä kir- 
joittamatta, esittää puheensa, tulee sen pääkohdat 
merkitä muistiin edeltäpäin. Jos siis tahtoisi pitää 
puheen vaikkapa tupakkakysymyksestä, saattaisi 
jäsennys muodostua esim. tämäntapaiseksi: 

I. Alkulause. 

1. Ihmisen nautintoaineet. 

2. Tupakka nautintoaineena. 

II. Tupakan historiaa. 

1. Tupakan kotimaa. 

2. Tupakan käytön leviäminen. 

a) sen kiihottavan myrkyn vuoksi 

b) tavan vuoksi. 

III. Onko tupakan käyttäminen pahe. 

1. Terveydelliset syyt 

a) tupakan nauttijan oma terveys 

b) jälkeläisten terveys ja tupakkaftiyrkytys 

c) tautien leviäminen tupakansavun mukana 

2. Siisteyden kannalta katsottuna 

a) Tupakan vaikutus huoneisiin, vaattei- 
hin y. m. 

3. Taloudelliset seikat huomioon ottaen 

a) yksityistalous 

b) kansantalous. 

IV. Paheen vastustaminen. 

1. Vaikuttaminen yleiseen mielipiteeseen 

a. puhutun sanan kautta yleisissä tilaisuuk- 
sissa ja yksityiskeskusteluissa 
b) kirjallisuuden avulla. 

2. Poistamalla paheen harjoittajien julkiset 

oikeudet. 

a) seurataloilta 

b) rautateiltä j. n. e. 

3. Itsekukin omalla esimerkillä. 

4. Ijästen tupakankäytön ehkäiseminen 

a) myyntikielto 

b) valvominen kotona ja koulussa. 
V. loppulause. 

1. Naiset tup^kkakysymyksen ratkaisijoiksi. 

2. Suomen kansan kasvaminen terveeksi, rait- 

tiiksi ja voimakkaaksi.* 

Tällainen jäsennys on kuin luurankö, johon 
puhuja puhuessaan luo muut ainekset kokonaisuu- 
den aikaansaamiseksi. Havainnolliset esimerkit olisi 
hyvä miettiä valmiiksi jo jäsennystä tehdessä. 
Sitten silmäyskin siihen palauttaa ne mieleen eivätkä 
vertaukset tule ontuvia. 

Suunnitelman laatiminen on siitäkin syystä hyvä, 
että puhe tai esitelmä tulee siten edeltäkäsin hyvin 
harkituksi ja esittäjä pysyy asiassa. Muuten voi 
helposti käydä, että lasten kasvatuksesta aiottu 
esitelmä käsitteleekin pääasiassa kananhoidon jaloa 
taitoa. 

Jos puhuja käyttää kirjallisuudesta tai muualta 
saatuja aineksia, on hänen aina ilmoitettava lai- 
natut ainekset, aiheet, lausunnot j. n. e. 

Puheiden ja esitelmien merkityksestä nuoriso- 
seuratoiminnassa on jo ennen puhuttu (kts. Luen- 
not ja keskustelutoiminta). Varsin huomattava osa 
nuorisoseuratilaisuuksien ohjelmassa on myöskin 
lausunnolla. Se on kuitenkin taidetta, jota vain 
harvat kykenevät esittämään oikein kunnollisesti. 
Sentähden kuuleekin alinomaa esitettävän lausun- 
toa, jota tuskin voi kunnon lukemiseksi nimittää. 

Toisilla ihmisillä on suurempi luontainen taipu- 
mus lausuntoonkin kuin toisilla, mutta jokaisesta 
voi tyydyttävä esittäjä tulla, kun vain on harras- 
tusta ja intoa. Hutiloimista ei tämäkään tehtävä 
siedä. Olkoonpa kysymyksessä runo tai suora- 
sanainen esitettävä, tulee lausujan valmistua teh- 
tävään huolellisesti. Parasta on opetella se ensin 
ulkoa ja sitten harjoitella lausuntoa. Mitä kauem- 
min sitä harjoittelee, sen paremmin siihen syventyy, 
ja aina siinä löytää uutta varteenotettavaa. Yhä 
paremmin sen myös kykenee esittämään muille 
samalla kuin itse siitä nauttii enemmän. — Ilman 
tällaista valmistusta, ilman innostusta ja tehtävään 
syventymistä ei oikeastaan mitään saisi mennä 
julkisesti esittämään. 

Monia ulkonaisia keinoja on olemassa esiintymis- 
taidon kasvattamiseksi ja kehittämiseksi, ja monen 
monet oppikirjat, kurssit y. m. tarpovat siinä suh- 
teessa apuaan. Mutta ilman sisäistä lämpöä ja 
voimaa on sittenkin puhujan ja lausujan esitykset 
kuin »helisevä vaski ja kilisevä kulkunen». »Sydä- 
mestä lähteneet sanat sattuvat sydämeen,» Tämä 

tosiasia 1 olisi puhujaosastoissa harjoittajain muis- 
tettava, se olisi itsekseen harjoittajien mielessä 
pidettävä. Samalla tulee kuitenkin tietää, että 
perinpohjainen tehtävään syventyminen ainoastaan 
luo intoa ja lämpöä. 

IvIIKUNTOKASVATUS. 

Nuorisoseuran tarkoitus ei suinkaan ole kehittyä 
yksinomaan ihmisen henkisiä ominaisuuksia, vaan 
koko ihmistä. Sentähden ovat ruumiilliset harjoi- 
tukset alunpitäin kuuluneet nuorisoseurojen ohjel- 
mistoon. 

Ruumiinharjoituksissa, joissa nuoret kasvattavat 
itselleen voimakkaita lihaksia, tervettä elimistöä, 
ryhtiä, reippautta j. n. e., kasvaa myöskin ihmisen 
henkiset kyvyt, vieläpä huomattavan suuressa mää- 
rässä. Mikä on sen parempaa päättäväisyyden, 
muistin ja huomiokyvyn terottamista kuin voimis- 
telu. Samalla kysyy se ehdotonta tarkkaavaisuutta. 
Pieninkin ajatushairahdus estää liikkeen täsmälli- 
sen suorituksen ja pilaa sen. Urheiluissa niinikään 
kysytään tarmoa, rohkeutta, kestävyyttä ja päät- 
täväisyyttä. Ilman näitä jokaiselle ihmiselle vält- 
tämättömiä ominaisuuksia ei yhdestäkään ihmi- 
sestä tule urheilijaa. 

Vahinko vain, että urheiluelämä maassamme 
maaseudullakin on pyrkinyt siinä määrässä eris- 
täytymään henkisistä harrastuksista kuin nyt on 
tapahtunut. Ainakin maaseudun — ja miksei kau- 

punkienkin — nuorison pyrinnössä niiden tulisi 
käydä rinnakkain. Syy tähän eristäytymiseen on 
epäilemättä haettava puolelta ja toiselta. On ollut 
liian yksipuolisia henkisten harrastusten ja liian 
yksipuolisia ruumiillisten harrastusten ihmisiä ja 
siksi on toiminta järjestynyt kahteen leiriin. 

Ja kuitenkaan ei nuorisoseura olekaan nuoriso- 
seura, ellei se mitään toimi voimistelun ja urheilun 
älalla. Siitä huolimatta vaikka paikkakunnalla olisi 
itsenäisiä urheiluseurojakin, on nuorisoseurojen huo- 
lehdittava jäsentensä ruumiillisten harrastusten oh- 
jaamisesta ja johtamisesta. 

Varsinkin nuorisoseuran kesäisen toiminnan kes- 
kuksena täytyy olla ruumiilliset harrastukset. Ensi 
kädessä tulee silloin kysymykseen erilaiset pallo- 
leikit. Jokaisella seuralla tulee olla urheilu- ja pallo- 
kenttä, johon nuoret voivat kerääntyä kesäiltoja 
viettämään kyläraittien asemesta. Seuran leikin- 
johtaja, jonka pitää olla täysin perehtynyt kaiken- 
laisiin palloleikkeihin, pitäköön huolta siitä, että 
kaikille tulee toimintaa. Kunhan amerikkalaismalli- 
set palloleikkijärjestelmät opitaan täälläkin tunte- 
maan, tempaavat ne varmasti nuorison mukaansa 
täällä niinkuin muuallakin. Ja palloleikeillä on 
erinomaisia ominaisuuksia nuorison henkisten ja 
ruumiillisten voimain kehittäjiksi. 

.luonnollisesti kuuluvat kaikki muutkin urheilu- 
ja voimailulajit leikkikenttäohjelmaan. Pääasia on, 
että kaikki saadaan mukaan. Kun sitten tulevat 
pimeät syksyiset illat ja tjflven pakkaset, siirrytään 

seuran suojiin, joissa monen monet tehtävät taas 
nuoria odottavat. Silloin tulee nuorten myöskin 
voimistelulla itseänsä kehittää ja kasvattaa. Muu- 
tamissa maissa voimisteluharjoitukset ovat pakol- 
lisia. Ja siveellisiä velvollisuuksia voivat nuorisoseu- 
ratkin asettaa jäsenilleen erikoisesti voimistelu- 
harjoituksiin nähden. 

Mutta ulkoilmaurheilua ei talvisinkaan sovi unoh- 
taa. Kun peilikirkas jää kattaa järvet ja joet, niin 
silloin luistimet jalkaan ja nuolen nopeudella kiitä- 
mään pitkin kiiltävää, kumisevaa siltaa. Ja kun 
valkoinen lumi sitten peittää maat ja metsät, niin 
silloin suksilla liukuen halki maiden ja metsien joko 
yksinään, parittain tai joukolla retkeilyjä tehden. 
Ja voihan nuorisoseura pitää kunnossa lumisenakin 
aikana luistinrataa jäällä järjestäen siten jäsenillen 
nautintorikkaita hetkiä ulkona talvisen luonnon 
helmassa. Siellä ne posket tulevat punaisiksi ja 
silmät kirkkaiksi. Ja kun rullaluistelu-urheilu meillä- 
kin tulee tunnetuksi, saa seurojen juhlasalit var- 
masti nähdä lattioillaan riemukkaasti ja taidok- 
kaasti kaarittelevia lapsiaan kesät talvet. 

Erityisiä urheiluosastoja perustettakoon nuoriso- 
seuroihin vain siellä, missä varsinaisia urheiluseuroja 
ei ole. Kaikissa tapauksissa on jokainen nuo- 
risoseuran nuori jäsen velvollinen 
huolehtimaan myöskin ruumiilli- 
sesta kasvatuksestaan ja ottamaan 
osaa leikki-, voimistelu- ja urheilu- 
harjoituksiin. Pirteä ja työkykyinen ur- 

heilutoimikunta pitää sentähden olla joka 
seurassa valvomassa edellämainittujen tehtävien 
toteuttamista, johtamassa ruumiillista kasvatusta, 
järjestämässä kilpailuja j. n. e. Tämä työ on nuo- 
risoseurojen kaikkein tärkeimpiä toimintamuotoja 
eikä milloinkaan saa sitä laiminlyödä. 

IyAUIyU JA SOITTO. 

»Ihannetaiteet, jotka ilahuttavat ja sivistävät 
ihmissydäntä, ovat viimeisenä asteena jokaisen 
kansan kehityksessä ja osoittavat sen kehkeytymistä 
totuuden tiellä», sanoo runoilija Z. Topelius. Tämän 
huomioon ottaen koettavat nuorisoseurat parhaansa 
mukaan edistää myöskin taiteellisia harrastuksia. 
Niistä lähinnä nuorison harrastuspiiriä on kaikkina 
aikoma ollut laulu ja soitto. 

»Soitto on suruista tehty, murehista muovaeltu», 
sanoivat esi-isämme. Ja onhan sitä nuorijla ihmi- 
silläkin omat surunsa, joita he soitolla ja laululla 
tulkitsevat, kaihomielisiin säveliin pukevat. Kai- 
paus ja kaiho ovat kuitenkin vähän toista kuin suru, 
mutta enimmän ehkä sittenkin juuri ne tulevat 
esiin nuorten lauluissa. Myöskin ihanteiden ja 
aatteiden tulkki on laulu aina ollut, ja sellaisena 
sillä nuonsoseuraelämässä on suuri merkitys. 

Laulun tärkein muoto nuorisoseuratoiminnassa 
on yhteislaulu. Jo se että yhteislaulussa kokouk- 
sien, iltamien y. m. ohjelmassa kaikki saavat teki- 
jöinä olla mukana, antaa sille merkityksellisen arvon 

nuorison tilaisuuksissa. »Laulu syömet aukaisee». 
Reippaasti ja innostuneesti viritetty laulu, jonka 
kaikki osaavat ja johon kaikki sydä- 
mensä pohjasta yhtyvät, synnyttää 
joukkotunnelman, joka tekee ihmisen vastaanotta- 
vaisemmaksi ja vilpittömämmäksi kaikelle sille, 
mitä tilaisuuden ohjelmassa tarjotaan. Kun laulu 
esitetään, tulee sen tapahtua aina sei- 
somaan nousten, ryhdikkäästi. Sil- 
loin tuo se myqskin vaihtelua ja virkistystä. 

Yhteislaulua varten täytyy jokaisessa seurassa 
olla laulunjohtaja, »lukkari», joka valitsee sopivat 
laulut ja esittää ne laulettavaksi sekä aloittaa ne 
reippaasti ja kursailematta. Jos laulu on kaikille 
tuttu, on varsin sopiva alkaa se repäisevästi, esit- 
telemättä, esim. innostavan puheen tai esitelmän 
jälkeen. Laulunjohtajan tulisi myöskin huolehtia, 
että paljon lauluja sanoineen ja sävelineen opittai- 
siin. Niinkuin ennen on jo mainittu, tarjoutuu siihen 
hyvä tilaisuus kotiopintojeii, puhujaosastojen y. m. 
toiminnan yhteydessä. 

Laulunjohtajaksi sopii kuka hyvänsä laulutaitoi- 
nen seuran jäsen. Tarpeellisen rohkeuden ja auktori- 
teetin saavuttamiseksi olisi hyvä . laulunjohtajien 
käydä erityisen järjestön niitä varten toimeenpane- 
man kurssin. 

Suurempaa perehtymistä laulutaitoon vaaditaan 
laulukuoron johtajalta. Innokkaita kuorolaulun 
harjoittajia kyllä olisi miltei jokaisessa nuorisoseu- 
rassa, mutta johtajista useinkin on puute. Useim- 

mat henkisen työn tekijät, vaikka heillä ohsi kykyä 
ja harrastustakin lauluun, eivät voi tätä paljotöistä 
ja ; usein kiittämättömyydellä palkittua tehtävää 
ottaa suorittaakseen. Voimat eivät riitä. Sivistys 
on toistaiseksi ainakin maaseudulla vielä siksi alhai- 
nen; että toimeen kykeneviä henkilöitä, on harvassa. 
Mutta kun sivistys kohoaa, tulee laulunjohtajapuute 
itsestään poistetuksi. Ja miksei nuorisoseurat voisi 
omassa keskuudessaan puutetta poistaa kasvat- 
tamalla laulunjohtajistaan myöskin kuorolaulun joh- 
toon kykeneviä henkilöitä. 

Kuorolaulu seuran tilaisuuksissa muodostaa san- 
gen arvokkaan ohjelmanosan, jota aina ja kaikkialla 
suurella nautinnolla kuunnellaan. 

Soitto seurojen toiminnassa rajoittuu hyvin ueissa 
tapauksissa rämisevään, harmonikalla esitettyyn 
tanssimusiikkiin. Harvoin saadaan kuulla edes 
vaatimattomia kantele-, viulu- ja pianokappaleita 
— sekin alhaisen sivistystasomme todistaja. Ja 
kuitenkin pitäisi, soittoa olla aina iltamien ohjelman 
rikastuttajana. 

Nuorisoseuratoiminnan alkuaikoina perustettiin 
soittokuntiakin varsin runsaasti, mutta harvassa 
niitä enää tapaa. Syyn siihen hyvin ymmärtää. 
Soittokunnan toiminta tapaan harrastuksen varassa 
on oikeastaan liian paljon vaativa. Sitäpaitsi siinä- 
kin johtajakysymys tuottaa vaikeuksia. Siihen 
pitäisi kuitenkin voida päästä, että joka kunnassa 
ohsi tyydyttävä soittokunta, jota edistysseurat ja 
kunta yhteisin voimin ylläpitäisivät. Johtajia voi- 

täisiin myöskin kasvattaa samoinkuin laulunjohta- 
jia. Nuoria soiton harjoittelijoita tulisi olla suuri 
joukko, niin että pisimmälle ehtinyt astuisi aina 
soittokunnnasta poistuvan tilalle. Siihen halukkaita 
varmasti myöskin olisi, kunhan vam olisi soitto- 
väline ja opastaja. 

Työtä tietysti taiteen poluille lähtijältä vaaditaan. 
Mutta nuorisoseurojenhan pitäisikin saada joka 
jäsenensä työhön ja toimeen siliiällä pitäen sekä 
jäsentensä kaikinpuolista kehitystä että heidän 
yksilöllisiä luontaisia lahjojaan ja taipumuksiaan. 

NÄYTELMÄHARRASTUS . 

Koko suomalainen sivistyshän on oikeastaan 
vasta aivan nuorta, alkavaa. Mutta vielä nuorem- 
paa on suomalainen näytelmätaide. Eihän ole vasta 
kulunut kuin vähän yli puolen sataa vuotta siitä 
kun ensi kerran suomalaiset sanat näyttämöltä 
kaikuivat. Ja kuitenkin on näytelmätaiteesta jo 
ehtinyt tulla kansamme lempilapsi. 

Nuorisoseurat tuskin uskaltavat ajatellakaan ilta- 
man toimeenpanemista, ellei sitä varten ole näy- 
telmää harjoitettu. Ja kun näytelmä edes joten- 
kuten saadaan menemään,* ei sen katselemiseen 
väsytä. Mutta hyvin usein näytelmän esittäminen 
on kaikkea muuta kum näyttelemistä. Itse näytel- 
mäkappaleet, joita nykyään jo suomenkielelläkin 
on jos jonkinlaisia, ovat monesti kaikkea muuta 
kuin kasvattavia ja kohottavia. 

Näytelmän valitsemiseen onkin ensi kädessä kiin- 
nitettävä huomiota. Hyvän näytelmän pitää olla 
siveellisesti opettava, vaikka opetus ei saakaan olla 
silmäänpistävä eikä tyrkyttävä. Se pitää näytel- 
män muun sisällyksen ohessa tulla ikäänkuin kau- 
pan päälliseksi. Tärkeätä on myöskin näytelmää 
valitessa ottaa huomioon, mihin voimat riittävät, 
vaikka liian pieni itseluottamuskin on ihmisen kehi- 
tykselle vaarallinen. Ylimyspiireissä liikkuvat salon- 
kikappaleet ovat maalaisoloissa yleensä mahdot- 
tomia esittää, mutta mis^ä vain siihen mahdolli- 
suuksia on, tehtäköön tällä tavalla maalaisnuori- 
sollekin tutuksi niiden piirien usein sangen vähän 
ihanteellista elämää. Historialliset näytelmät sit- 
tenkin onnistuvat maalaisoloissa paremmin ja ovat 
tärkeitä ja arvokkaita. Jos on toiveita ulkomaalais- 
ten " kappaleiden menestymisestä, olisi suotavaa 
saada näytelmien kautta pilkistää muidenkin mai- 
den kansanelämään. 

Suuria kappaleita nuorisoseuroissa on usein vai- 
kea senkin vuoksi esittää, että näyttämövarustuk- 
set ovat puutteellisia. Näyttämökin tulee varatuksi 
poikkeuksetta liian pieni, niin että kulissiakaan ei 
voi mielensä mukaan järjestää. Epäkäytännölliset 
kulissilaitteet vievät suunnattomasti aikaa ja koko 
näyttelemishomma muodostuu ikävystyttäväksi 
venyttelemiseksi. Kun sitten lisäksi puuttuu alkeel- 
lisimpiakin tietoja näyttämö- ja kulissijärjestelystä, 
ei tulos suinkaan voi olla loistava. Perusteellista 
opastusta tälläkin alalla kipeästi kaivattaisiin. 

Maaseutuoloissa toistaiseksi on opittu tyytymään 
hyvinkin puutteellisiin näyttämövälineisiin. Ja 
nuorten mielikuvitus ne kyllä täydentää, kunhan 
vain kappale muuten saadaan sujuvasti ja reip- 
paasti menemään. Mutta valitettavasti se vain 
harvoin onnistuu sillä tavalla. 

Syy näytelmäin epäonnistumiseen on jokseenkin 
jokaisessa tapauksessa harjoituksen kelvottomuus. 
Harjoitukset aletaan aina liian myöhään. Toisi- 
naan ne kyllä pannaan alulle kuukausia ennen 
näyttelemispäivää, mutta tosissaan käydään työ- 
hön käsiksi vasta viikkoa paria ennen esiintymistä. 
Ja sitten ne harjoitustilaisuudet! Samalla kun 
näyttämöllä joku pari roolit käsissä soutaa edesta- 
kaisin, istuu suuri joukko kamiinin luona huvitel- 
len omalla tavallaan, ja toiset meluavat pukuhuo- 
neessa minkä kerkiävät. Kun sitten näyttämöllä 
olijat tavaavat kohtauksensa loppuun, hälyytetään 
uusia osastoja lavalle, ja saadaan ne vastenmieli- 
sesti jättämään puuhansa ja jatkamaän tankkaa- 
mista näyttämöllä. Omatunto ei ole ollenkaan kipeä, 
vaikka ollaan poissakin harjoituksista, kun satttiu 
olemaan »laiskalla päällä». Ensimäinen todellinen 
harjoitustilaisuus on silloin kun kappale esitetään. 
Ja joka kappaleessa annetaan tietysti päärooli 
kuiskaajalle. 

Nuorten teatteria pelaavien tulisi näytelmähar- 
joituksissa niinkuin muissakin tehtävissään aina 
muistaa kultaista lausetta: »Kaikki, mikä ansaitsee 
tulla tehdyksi, ansaitsee tulla hyvin tehdyksi». 

Pidettäköön pari kertaa n. s. »pöytäharjoitukset», 
joissa kukin lukee osansa roolistaan. Tällä tavalla 
päästään tutustumaan näytelmän sisältöön ja voi- 
daan korjata rooleihin mahdollisesti pujahtaneet 
virheet. Suotavaa olisi, että kaikkia pääroolien 
esittäjiä varten hankittaisiin painetut kirjat, sillä 
ne 'tulevat halvemmaksi ja ovat käytännöllisempiä 
kuin kirjoitetut roolit. Pöytäharjoituksissa käy 
erinomaisesti myöskin lausuntoharjoitus. 

Senjälkeen otetaan pitempi harjoitusten väliaika, 
jolla ajalla jokainen opettelee roolinsa niin, että 
ehdottomasti osaa sen ulkoa. Kun tämän 
jälkeen kokoonnutaan, voidaan hyvällä menestyk- 
sellä alkaa liikkeiden harjoittelu. Sen pitää käydä 
täsmällisesti, aivankuin yleisön edessä jokaikinen 
liike tehtäisiin ja jokainen puheenvuoro käytettäi- 
siin. Jokainen liike, jokainen asento ja jokainen 
pieninkin toiminta on edeltäpäin tarkasti määrättävä 
ja harjoitettava. Koskaan ei ole luotettava siihen, 
että esim. hyväily- y. m. sellaiset kohtaukset kyllä 
menevät sitten näytellessä. Jos ei niihin harjoituk- 
sissa totu, menevät ne tavallisesti hyvin hullunku- 
risesti niitä yleisölle esitettäessä. Samoin näyttämö 
pitää harjoituksissa olla likipitäin siinä kunnossa 
kuin sitten kappaletta esitettäessäkin. 

Harjoitukset on alettava täsmällisesti eikä kukaan 
saa pettää toveriaan olemalla poissa harjoituksista. 
. Myöhästyminen ja laiminlyönti ilmoittamatta, ilman 
laillista estettä, ovat rikoksia, jotka oikeastaan 
saisivat tulla rangaistuiksi. 

Jokaisessa seurassa tulisi olla myöskin näy- 
telmänjohtaja, joka tämäri työmuodon hoi- 
taisi kunnollisesti. Ilman sitä ei toiminta tällä 
alalla johda toivottuihin tuloksiin. Työmiehiä näy- 
telmätoimintaa varten onkin liikkeemme koettanut 
ryhtyä kasvattamaan järjestämällä i — 2 viikkoisia 
opastuskursseja seuranäyttelijöitä varten, joissa 
sekä teoreettisesti että käytännöllisesti näytelmä- 
toimintaa selvitellään. Toisissa pitempiaikaisissa 
kursseissa taas opastetaan näytelmän johtajia. 

Näytelmäin merkitys nuorison kasvattajana on 
eittämätön. Edellä on jo viitattu niihin havainnol- 
lisiin kuviin, joita näytelmien avulla voidaan tar- 
jota ammoin kuluneilta ajoilta, eri kansanluokkien 
ja eri kansojen elämästä. Hyvässä näytelmässä 
esiintyy aina syyn ja seurauksen laki pannen kat- 
sojat arvostelemaan ja punnitsemaan myöskin omia 
edesottamisiaan. Suuret, jalot persoonallisuudet 
herättävät aina myötätuntoa, vaikkapa kohtalo 
joskus pitäisikin heitä leikkikaluinaan. Itsetiedotto- 
mastikin pakottavat näytelmistä saadut vaikutukset 
nuorisoa pyrkimään parempaa ja täydellisempää 
kohti. 

Huomattava merkitys on näytelmillä myöskin 
harjoittajilleen ja esittäjilleni. Ihmiselämän eri- 
laiset ilmiöt vaativat heitä syventymään erilaisiin 
luonteihin huonoine ja hyvine puolineen, heidän 
näköpiirinsä laajenee ja huomiokykynsä selvenee 
— sanalla sanoen: he itse kasvavat kasvattaessaan 
muita,. 

Kunnollinen työ näytelmäharrastuksissakin teki- 
jänsä palkitsee. 

KÄSITYÖOSASTOT. 

Jo Suomen ensimäisessä nuorisoseurassa työs- 
kenteli ompeluseura. Sen tarkoituksena oli 
valmistaa arpajaisvoittoja seuran toimeenpanemia 
arpajaisia varten. Tämäntapaiset ompeluseurat ovat 
myöhemminkin olleet verrattain yleisiä nuoriso- 
seurojen keskuudessa. Milloin oman talon aikaan- 
saamiseksi, milloin kirjaston perustamiseksi, milloin 
minkin hyvän tarkoituksen toteuttamiseksi ovat 
sadat ahkerat naiskädet innokkaasti valipistaneet 
aistikkaita käsitöitä, joilla aina askel on päästy 
päämäärää lähemmäksi. Miesten »ompeluseurat» 
sen sijaan lienevät olleet harvinaisia. 

Viime aikoina on näistä vaatimattomista ompelu- 
seuroista alettu kehittää nuorisoseuroihin erityisiä 
käsityöosastoja, joiden tarkoituksena on ensi sijassa 
jäsentensä Käsityötaidon kehittäminen. Tällaisten- 
kin käsityöosastojen tehtävänä saattaa olla sen tai 
tämän pyrkimyksen taloudellinen tukeminen, mutta 
useimmiten kuitenkin osaston jäsenet saavat teke- 
mänsä työt itselleen. 

Jos nuorisoseura haluaa perustaa keskuuteensa 
käsityöosaston, käy se seuraavaan tapaan: 

Jossakin nuorisoseuran kokouksessa pidetään 
asianharrastajain toimesta esitelmä käsityöosastosta, 
sen tarkoituksesta ja toimintamuodoista. .Tämän 

jälkeen viritetään asiasta keskustein. Joa sen tulok- 
sena on käsityöosaston perustammen, kirjoittautu- 
vat halukkaat sen jäseniksi ja hankkivat osastolle 
säännöt, jotka alistetaan nuorisoseuran johtokun- 
nan hyväksyttäviksi. Tämän jälkeen valitsee osasto 
itsellensä johtokunnan ja puheenjohtajan sekä nais- 
ja mieskäsitöiden johtajat ja laatii työsuunnitelman. 
Näin on toiminta saatettu pian alulle. 

Käsityöosaston toiminta voi muodostua hyvinkin 
monipuoliseksi riippuen — niinkuin kaikki muutkin 
harrastukset — osaston johtajista ja jäsenistä. Osas- 
ton työsuunnitelmassa määrätään, mitkä tehtä- 
vät kunakin vuotena on suoritettava, tietysti erik- 
seen nais- ja erikseen miesjäsenille. Kurssit voivat 
olla erisuuruisiakin, että erilaisella kehitysasteella 
olevat saavat kykynsä mukaisia tehtäviä. Tehtävä- 
sarjaan kuuluvia töitä valmistetaan osittain yhtei- 
sinä käsityöiltoina, osittain kotitöinä. Voidaanpa 
järjestää kuukauden, kaksi jopa kolmekin kuukautta 
kestäviä säännöllisiä käsityökursseja. 

Yhteisiä käsityöiltoja järjestetään joko kerran 
viikossa tai joka toinen viikko seuratalolle, kansa- 
koululle tai johonkin muuhun sopivaan paikkaan. 
Osa illasta käytetään käsitöiden tekemiseen, niiden 
suunnitteluun ja kotitehtävien valmisteluun, jolloin 
tietysti käsitöiden johtajat näyttelevät tärkeintä 
osaa. Illan ohjelmaan kuuluu sitäpaitsi ainakin yksi 
luento kotiteollisuuden alalta joko osaston johtajien, 
jäsenten tai sitä varten hankitun luennoitsijan pitä- 
mänä, keskustelua tai muuta ohjelmaa. Mitä tar- 

joiluun, leikkiin y. m. sellaisiin tulee, riippukoon 
niiden ohjelmaanottaminen osaston johtokunnan tar- 
kasta harkinnasta. Joka tapauksessa on katsottava, 
etteivät ne muodostu pääasioiksi. 

Keväällä pidetään käsityöosaston työkauden pää- 
tökseksi käsityönäyttely, jossa asetetaan näytteille 
koko vuoden työt. Näyttelyn yhteyteen järjeste- 
tään päättäjäisjuhla, jossa parhaiten kunnostautu- 
neille osaston jäsenille jaetaan palkinnot osaston 
päättämällä ja palkintolautakunnan määräämällä 
tavalla. 

I/iitämme tähän näytteeksi Satakunnan keskus- 
seuran käsityöosastojansa varten valmistamat malli- 
säännöt. 

Karhusaaren n. s. käsityöosaston 
SÄÄNNÖ T. 

1 §. 

Karhusaaren nuorisoseuran käsityöosaston tar- 
koituksena on jäsentensä ja ympäristönsä herättä- 
minen ja kehittäminen tietoisiksi omaperäisen koti- 
teollisuuden arvosta ja siitä johtuvista kansallis vel- 
vollisuuksista kodeissa ja kotien ulkopuolella, 

2 §• 

Ollen vuorovaikutuksessa kotiseutu-yhdistysten 
kanssa, pyrkii osasto saavuttamaan tarkoitustaan 
kahdella tavalla, nimittäin sisäisellä, jäsentensä 

kehittämisellä säännöllisten kurssi-iltojen, kokousten, 
luentopäivien, retkeilyjen, näyttelyjen ja työnjuh- 
lien järjestämisellä, sekä voimiensa mukaan toi- 
mimalla ulospäin, kotiteollisuuden arvonantoa herät- 
tämällä. 

3 §• 

Osasto, jonka muodostavat Karhusaaren nuoriso- 
seuran jäsenet, kuuluu tili- ja toimintakertomus- 
velvollisuudella Karhusaaren nuorisoseuran alaosas- 
toksi ja ovat osaston johtokunta ja virkailijat toi- 
minnastaan vastuussa seuralle, minkä johtokunnassa 
osaston puheenjohtajalla olkoon puhevalta. 

Osaston säännöt hyväksyy seuran johtokunta. 

4 §. 

Osaston jäseneksi liittyvä sitoutuu, omakätisellä 
nimikirjoituksellaan osaston jäsenkirjaan nimensä 
merkittyään, noudattamaan osaston sääntöjä ja 
päätöksiä, sekä suorittamaan vuosittain osaston 
syyskokouksessa hyväksytyt maksut ja työkaudeksi 
hyväksytty kotiteollisuuskurssi. 

5 §• 

Osaston hallintoa ja toimintaa johtaa syyskokouk- 
sessa valittu 5 henkinen, (3 henkisenä päätösvaltai- 
nen) johtokunta, josta vuosittain 2 ja 3 jäsentä 
vuorotellen eroo, 2 johtokunnassa äänioikeutettua 
käsityönjohtajaa, toinen mies- ja toinen naistöiden 
opastusta varten, sekä muut tarpeelliset toimikun- 

lkt ja virkailijat. Johtokunnan puheenjohtaja vali- 
tian johtokunnan jäsenistä syyskokouksessa, muut 
johtokunnan* virkailijat johtokunnan kokouksessa. 

6§. 

Osaston syyskokous pidetään elokuun 15 päi- 
vänä johtokunnan sillätavalla ilmoittamana aikana 
ja paikassa kuin nuorisoseuran ilmotuksisfa on pää- 
tetty ja käsitellään ja päätetään kokouksessa seu- 
raavat asiat: 

1: Laaditaan ja noudatettavaksi hyväksytään 
alkavan työkauden työohjelma johtokunnan ehdo- 
tuksen pohjalla; 

2: Tarkastetaan ja hyväksytään johtokunnan laa- 
tima alkavan työkauden tulo- ja menoarvio; 

3: Päätetään käsityöosaston jäsen-vuosimaksusta; 

4: Valitaan seuraavan toimintavuoden alusta 2 
vuotiskaudeksi jäsenet johtokunnasta erovien tilalle 
sekä 1 vuodeksi osaston puheenjohtaja johtokunnan 
jäsenistä; 

5: Valitaan tai valtuutetaan johtokunta valitse- 
maan mies- ja naistöiden johtajat ja päätetään hei- 
dän palkastaan; 

6: Käsitellään muut osastoa koskevat, kokous- 
ilmoituksessa mainitut asiat. 1 

Osaston vuosikokous pidetään tilivuoden loputtua 
niin ajoissa, että sen päätökset ja tilastot ehtivät 
seuran vuosikertomukseen. Vuosikokouksessa esi- 
tetään vuosikertomus ja tilikertomus, sekä pääte- 
tään johtokunnan vastuuvapauden myöntämi- 

sestä ja toukokuun käsityönäyttelyjen ja työ 
juhlien järjestelystä. 

7 §• 

Osasto kokoontuu kurssi-iltoihin syyskokouksen 
hyväksymässä paikassa , ja aikana säännöllisesti 
samana viikonpäivänä kerta viikossa, tai joka toinen 
viikko, 4 tunnin ajaksi, josta 2 tuntia käytetään 
varsinaisen käsityön tekemiseen, i tunti kotiteolli- 
suusluentoihin ja i tunti keskusteluun luentojen 
pohjalla tai muun ohjelman suoritukseen. 

8§. 

Kurssi-iltojen vuotisen työsuunnitelman kanssa 
sopusoinnussa oleva ohjelma on kullakin kerralla 
julkaistava työhuoneen seinällä, mainitsemalla siinä 
myös ohjelmansuorittajat, jotka aina valitaan seu- 
raavaa kurssi-iltaa varten jäsenistön keskuudesta. 

Kurssi-iltojen luennoitsijoiksi voidaan kutsua päte- 
viä kotiteollisuusluennoitsijoita osaston ulkopuo- 
leltakin, ei kuitenkaan itsekasvatustyölle vieraita 
henkilöitä, mutta muuten on osaston jäsenten vuo- 
ronsa, jälkeen . ammattikirjallisuuden pohjalla suo- 
ritettava luennot, joita kussakin kurssi-illassa tulee 
olla kaksi, vähintäin puolen tunnin kestäviä. 

Osaston jäsenet tekevät kufsseilla omia töitään, 
joita kotitöinä on oikeus kehittää, mutta on kukin 
jäsen velvollinen yhden keskiarvoisen tai 2 vähem- 
pää kurssikauden työtään antamaan osaston hyväksi. 

f " 9 §• 

Toukokuussa, johtokunnan lähemmin määrää- 
mänä (mieluummin' J i) päivänä, toimeenpannaan 
osaston käsityöhäyttely (mieluummin myös työn- 
juhla), jossa kunkin osaston jäsenen työt tulee 
olla näytteillä, kukin työ varustettuna luettelo- 
numerolla, tekijänsä nimellä sekä aineen ja mallin 
alkuperäistiedolla . 

Näyttelyssä tulee olla nähtävänä myös johtajain 
laatimat luettelot, työ- ja päiväkirjat. 

Näyttelyssä jaetaan vähintäin 3 palkintoa miesten 
ja 3 naisten töistä. Palkintoina käytetään koti- 
teollisuuskirjallisuutta ja tulee alimman palkinnon 
olla vähintäin 10 markan arvoinen. 

Palkintolautakuntaan itseoikeutettuina kuuluvat 
mies- ja naistöiden johtajat, osaston ja nuoriso- 
seuran puheenjohtaja sekä 4 osaston kokouksessa 
valittua asiantuntijaa, jotka osaston pöytäkirjaan, 
allekirjoituksillaan varustettuna, merkitsevät arvos- 
telunsa ja palkintojen jaon. 

10 §. 

Osaston näyttelyn arvostelun perusteena käyte- 
tään seuraavan kaavan mukaista pistejärjestelmää, 
jossa lasketaan: 

1. töiden käytännöllisyys ja tarkoituksen- 

mukaisuus korkeintaan 30 pist. 

2. aineen alkuperäisyys ja sen kehittäminen 20 » 

3. mallin tarkoituksenmukaisuus 20 » 



io6 



4. mallin kotimainen puhtaus (valinta) .... 20 pist^ 

5. mallin omaperäisyys 30 » ? 

6. työn hyvyys * 20 » 

7. työn määrä 20 » 

8. pidetyt luennot 20 » 

9. omaperäiset keksinnöt tai tutkimusten 

kautta saadut työtavat ja muut seikat. 20 » 
Ollen korkein pistemäärä 200 pist. 



11 §■ 

Osaston puheenjohtaja kutsuu osaston ja sen joh- 
tokunnan kokoukset päätöksenmukaisella tavalla 
kokoon, johtaa niissä keskustelut sekä valvoo 
päätösten toteuttamista ja tilastojen antamista 
seuralle ja edustaa osastoa johtokunnan sekä 
muissa osaston edustusta vaadittavissa kokouksissa. 
Puheenjohtajan esteellisenä ollessa täyttää vara- 
puheenjohtaja tai joku sitä varten valittu hänen 
paikkansa. 

Sihteeri, joka samalla on rahastonhoitaja, pitää 
osaston pöytä- ja jäsenkirjat, hoitaa osaston kirjan- 
pidon ja raha-aasiat ja antaa säädetyt tilastot 
seuralle sekä toimii muut sihteerille määrätyt teh- 
tävät. Sihteerin esteellisenä ollessa hoitaa silloin 
varasihteeri hänen tehtävänsä paitsi rahastonhoi- 
dollisia tehtäviä, joista pääsihteeri yksin on johto- 
kunnalle vastuussa. 

Käsityöosaston töiden johtajat huolehtivat kurssi- 
iltojen järjestelyn johtokunnan hyväksymien ohjei- 

den mukaan, johtavat opinnot ja pitävät tarkkaa 
päiväkirjaa loinkin työillan osanottajista, töistä, 
ohjelmasta, esiintyjistä ja luentojen aineesta, sekä 
yleistä työluetteloa missä kullakin osanottajalla on 
avattu osastonsa asianmukaisine työn laatua, alka- 
mista, lopettamista, sekä näyttelyarvostelqn 2, 4, 5 
ja 8 kohtaa valaise vine tiedonantosarekkeineen. 

12 §. 

Erimielisyydet osaston kaikissa tilaisuuksissa rat- 
kaistaan yksinkertaisella äänten enemmistöllä ja 
äänten tasan sattuessa ratkaisee arpa. 

13 §• 

Jos osasto tahtoo lakkauttaa toimintansa on 
päätös siitä tehtävä 2:ssa osaston laillisesti ilmoite- 
tussa kokouksessa peräkkäin ja lopullisesta pää- 
töksestä seuralle ilmoitettava. Lopetetun osaston 
arkisto ja omaisuus talletetaan seuran valvon- 
nan alaisena 10 vuotta, minkä kuluttua, jos ei 
osasto uudelleen herää,, omaisuus rahaksi muutet- 
tuna liitettäköön seuran rahastoon ja arkisto sekä 
kirjasto säilytettäköön seuran arkistossa. 

Nuorisoseurojen olisi tarkasti valvottava, ettei 
yksikään sen jäsenistä jää ulkopuolelle alaosasto- 
toiminnan. Epäilemättä käsityöosasto on tärkeä 
täydentäjä seurassa, joka tahtoo kaikille jäsenilleen 
saada harrastuksellista toimintaa ja on senvuoksi 

kipeän tarpeen vaatima. Olemme vakuutettuja 
siitä, että nuorissa piilee isiltä peritty harrastus 
myöskin käsiteollisuudessamme ilmenevään kansan- 
taiteeseen, joka avartaa sydäntä ja terästää silmää. 
Siksi tämäkään työmuoto ei jääne nuorisoseuroil- 
lemme vieraaksi. 

HUVITUKSET. 

Kuka voi estää lintua laulamasta, kuka voi estää 
ihmislasta iloitsemasta. Huvin ja leikin tarve on 
ihmisessä luontainen. Varsinkin nuorella iällä se 
on huomattavissa. Estä nuorilta omakohtaiset tilai- 
suudet huvitteluun ja sinä teet heille vääryyttä, 
joka kerran kostaa itse itsensä. 

Mitä alhaisemmalla sivistysasteella jokin kansa 
on, sen alkuperäisempiä ovat sen huvittelumuödot. 
Kun vertaa intiaanipitojen hillitöntä hyppimistä, 
espanjalaisia härkätaisteluja ja maailman kristil- 
listen yhdistysten järjestämiä illanviettoja toisiinsa, 
niin onhan niissä tuntuva ero. Ihmisen täytyy 
kasvaa sellaiseksi, että hän saa tyydytyksensä 
huvitteliihalulleen kasvattavista, henkisesti kohot- 
tavista huvittelumuodoista . 

Tältä pohjalta on oikeastaan Suomen nuoriso- 
seuraliike lähtenyt (vrt. Historiallinen katsaus). Sen 
ensimäisenä tehtävänä oh ollut saada nuorisolle 
sivistäviä huvitilaisuuksia. Ja epäilemättä on tämä 
tehtävä vieläkin etualalla pidettävä. 

Yleisin huvitteluhalun ilmaus Suomen nuorisossa 



on tanssi. Luuva-, silta- ja lavatanssit olivat 
aivan yleisiä ennen nuorisoseurojen perustamista. 
Tanssilla on muutamia ominaisuuksia, jotka tekevät 
sen niin suosituksi. Se on helppoa oppia, niin ettei 
se ketään estä siihen osaa ottamasta. Siinä saavat 
kaikki olla mukana, eikä kenenkään ilman omaa 
haluaan tarvitse olla syrjästäkatsojana. Se antaa 
nuorison toimintahalulle tyydytystä ja tarjoo seu- 
rustelutilaisuuksia . 

Kuitenkin on tanssilla huonojakin ominaisuuksia, 
jotka täytyy ottaa vakavasti huomioon. Monen 
ihmisen terveys on hukkunut tanssin pyörteisiin. 
Kun hiestyneenä mennään talvipakkasessa ulos, 
vilustutaan helposti, ja silloin tanssipaikan tomu- 
pilvessä saadut bakteerit helposti pääsevät teke- 
mään tuhotyötänsä ihmisruumiissa. Tämän lisäksi 
on tanssilla sellainen kiihottava voima (samoinkuin 
korttipelillä y. m.), että se helposti tukahduttaa 
kaikki muut paremmat harrastukset. Nuori ihmi- 
nen joutuu tanssin orjaksi. 

Näistä syistä on tanssia yleensä nuorisoseura- 
piireissä vastustettu. Mutta niin kauan kuin ei 
mitään sellaista huvittelumuotoa, johon kaikki voi- 
vat ottaa osaa ja joka antaa nuorisolle toimintaa 
sekä sopii väkirikkaiden iltamien ohjelman lisäksi, 
voida keksiä, on tanssia rajoitetussa muodossa nuo- 
risoseuratilaisuuksissa suvaittava. Mutta seuratalot 
on pidettävä siisteinä ja niiden lattiat laitettava niin, 
etteivät terveydelliset vaarat pääse suuriksi. Ellei 
näin tehdä, on kuntien terveyshoitolautakuntien 

sekaannuttava seuran asioihin. Sekä terveyssyistä 
että varsinkin tanssin kiihoittavan vaikutuksen 
vuoksi on tanssiaikaa annettava ainoastaan i tunti 
ohjelman loputtua eikä kokoustilaisuuksissa ollen- 
kaan (kts. Kokoukset). 

Tanssia on myös koetettava jalostaa ja kehittää, 
niin että se olisi siistiä ja vaikuttaisi voimistelun 
tapaan. Hyvä viulun- tai pianonsoittaja, orkesteri 
tai soittokunta tulisi olla tanssimusiikkia antamassa. 
Harmonikka muuttaa kisat remutansseiksi. 

Terveydelliset vaarat ovat piirileikissä epäi- 
lemättä .pienemmät, mutta siveelliset vaarat ehkä 
suuremmat, ellei oteta huomioon tanssin suurempaa 
kiihoittamisvoimaa. Siveellisesti alentavia ovat 
rumat ja kaksimieliset piirileikkilaulut. Mutta jos 
seuralla on tehtävänsä tasalla oleva leikinjohtaja, 
joka aina aloittaa laulut ja siten estää huonojen 
sellaisten valtaan pääsyä, on reipas piirileikki erin- 
omainen , kokouksien y. m. sellaisten tilaisuuksien, 
joissa on pienempi yleisömäärä, ohjelman jatkaja. 

Kansantansseja ja laululeikkejä 
on yritetty kotiuttaa meidänkin maassamme, mutta 
kuitenkaan ei siinä ole sanottavia tuloksia saatu. 
Nuorisoseuraelämässä on niillä merkityksensä ja 
huomattava tilansa iltamien ohjelman rikastutta- 
jana näyttämöltä esitettynä, mutta suurien joukko- 
jen huvittelumuodoiksi eivät ne yleensä sovi. 

Myöskin taikalyhtykuvat ja elävätkuvat voisivat 
nuorisoseurat ottaa palvelukseensa tarjoomalla nii- 
täkin vaihteen vuoksi tilaisuuksissaan muun ohjel- 

man ohella, mutta silloin pitiäisi olla kyky erottaa 
kulta kuonasta. Varsinkin elävissäkuvissa on niin 
kovin paljon huonoa ja siveellisesti turmelevaa, että 
niissä oleva hyvä helposti hukkuu kaiken saastan 
paljouteen. Valitsemalla voisi niistäkin kuitenkin 
poimia kultajyväsiä. Yksinomaiset elävienkuvien 
näytännöt älkööt tulko nuorisoseuroissa kysymyk- 
seen. 

Ihmisen kehittyessä tuo kaikenlainen henkinen 
viljelys hänelle tyydytystä s. o. muuttuu huviksi. 
Helppotajuisimpia sellaisista huveista ovat näytel- 
mät ja kuvaelmat, jonka vuoksi nfe saavatkin niin 
yleisen suosion osakseen (vrt. Näytelmäharrastus). 
Mutta myöskin taide-esitykset, vieläpä puheiden 
ja esitfelmien kuuleminen sekä kirjallisuuden viljele- 
minen muuttuu huviksi. Tällaisiin henkevämpiin, 
kohottaviin ja jalostaviin huvitteluihin tahtoo nuo- 
risoseuraliike Suomen nuorisoa johdattaa. 

Paljon on tälläkin alalla vielä tekemätöntä työtä. 

TÄSMÄLLISYYS JA JÄRJESTYKSENPITO. 

Hyvä järjestys, jossa täsmällisyys on tärkeimpänä 
kulmakivenä, on nuorisoseuratyön ensi ehto. Jos 
puuttuu täsmällisyyttä ja käytöksessä on epäjärjes- 
tystä, silloin ei juuri muusta kasvatuksesta voi pu- 
huakaan. Jos annettujen tehtäväin hoitaminen 
lyödään laimin, silloin hyviksi suunnitelluista tilai- 
tuuksista tulee huonoja, yleisön ja toimijat valtaa 
kyllästyminen ja laiminlyöjät totuttavat itseään 

holtittomuuteen. Jos harjoitustilaisu uksiin, joissa 
kaikkien jäsenten läsnäolo on välttämätöntä, muu- 
tamat saapuvat vasta pitkän odotuksen jälkeen, 
se on toisille katkeroittavaa ja väsyttävää. Ja jos 
yleiset tilaisuudet eivät ala määrälleen, silloin totu- 
taan sellaiseen venyttelyyn, että alkaminen on 
lopuksi ihan sattuman varassa. Jos taas puuttuu 
järjestystä, jos yleisö ohjelman aikana liikkuu ja 
puhelee, tai ohjelmoitsijat häiritsevät toisiaan, esim. 
paukuttamalla näyttämöllä esiintyjäin selän takana, 
silloin ohjelman suorittajat eivät voi eläytyä esi- 
tykseensä ja tarkkaava yleisö tulee häirityksi. Hyvä 
järjestys on siis nuorisoseurassa kaiken muun hyvyy- 
den pohja. 

Mitä on sitten tehtävä hyvän järjestyksen aikaan- 
saamiseksi? 

I/aimiolyöntipaheen poistamiseks; on joksikin ai- 
kaa otettava ohjelman suoritus ja toimet »varmoi- 
hin käsiin», joita toivottavasti joka seurassa on 
muutamia. Kun ydinjoukko valitsee ulkopuolel- 
taan puuhaajia, tapahtuu se asianomaisen kanssa 
aikaisemmin tapahtuneen yksityisen neuvottelun 
pohjalla, jossa valittu on antanut lupauksensa. Kun 
täten joitakin aikoja annetaan esimerkkiä, että 
kaikki annetut tehtävät suoritetaan, voidaan vähän 
ajan kuluttua alkaa valita ilman ennakkolupausta- 
kin ja yleinen tapa ja käsitys annettujen tehtäväen 
pyhyydestä vaatii jokaisen seurassa suorittamaan 
tehtävänsä. laiminlyöntien merkitseminen päivä- 
kiqaan ja laiminlyöntien käsittely jäsentikoksina 

ovat sopivia kannustajia. Tässä on asetettava sa- 
malle tasolle myöhästymiset ja poissaolot niinhyvin 
harjoituskokouksista kuin yleisistäkin tilaisuuksista. 

Täsmällisyyden aikaansaamiseksi on tilaisuuksille 
määrättävä sopiva alkamisaika, jolloin hyvällä tah- 
dolla harjoittajat tai yleisö voivat saapua. Iltamat 
ja kokoukset aletaan täsmälleen määrättynä aikana. 
Ohjelmain aikana ei yleisöä, lasketa sisään, vaan on 
myöhästyneen odotettava ohjelmanumeron väliaikaa. 

Järjestyksen pidossa on nuorisoseuroille asetet- 
tava ainakin seuraavat vaatimukset: 

1. Juhlasalissa ja ravintoloissa ei saa tupakoida eikä 
esiintyä lakki päässä. ' * 

2. Ohjelman aikana ei saa salissa liikkua eikä supa- 
tella. 

3. Iyeikissä ja tanssissa ei suvaita rivoja lauluja eikä 
käytöstä. 

4. Jokaisesta tilaisuudesta poistutaan viimeistään 
• klo 12 yöllä. 

Järjestyksen luomisessa ja valvonnassa ovat seu- 
raavat keinot varteenotettavia; 

Ohjelman edellä ei suvaita tanssia. Se saattaa 
kehittymättömän yleisön levottomaksi ja kehitty- 
neissä oloissa ei tanssilla alkamistapaa ole katsottu 
sopivaksi edes kokeilla. 

Tarjoilu on käynnissä vain väliajoilla. Ohjelman 
ajan ovat ravintolan ja salin ovet suljetut, missä ei 
yleisö ole niin kehittynyttä, että vapaaehtoisesti 
on ohjelman ajan paikoillaan. 

Kunkin tilaisuuden ohjelma järjestetään etukäteen 
yksityiskohtaisesti. Samoin on joka tilaisuudessa 
ohjelman johtaja. Jos näyttämöllä täytyy iltaman 
aikana »kollastaa», on sitävarten järjestettävä väli- 
aika. 

Ohjelmanumerojen välillä ei saa olla mitään 
odotusta, ellei ole yleisölle ilmoitettu väliaikaa. 
Väliaikoja onkin järjestettävä tarpeeksi tiheään. 
Koskaan eivät nuorison tilaisuuksien ohjelmat saa 
olla kovin pitkiä, iltamissa eivät mitenkään yli 
kolme tuntia kestäviä. Väliaika pitäisi olla noin joka 
tunnin päästä. 

Järjestystä valvomaan on valittava erityinen 
toimikunta. Jos järjestyksen aikaansaamisessa on 
vaikeuksia, on toimikunta valittava mahdollisim- 
man runsasjäseninen. Edellä mainittujen toimen- 
piteiden valvomisen lisäksi järjestystoimikunta pi- 
tää kussakin tilaisuudessa järjestystä, hajautuen 
yleisön sekaan, taajimpaan salin perälle ja parvek- 
keelle. — Tavallisesti ei järjestyksen valvojain näin 
hajauduttuaan tarvitse käyttää muuta kuin kuis-, 
kaavaa huomautusta. Järjestystoimikunta pitää 
vuosittain muutamia kokouksia jäsentensä ammatti- 
innostuksen ja taidon kasvattamiseksi. 

Edellä jo viitattiin päiväkirjaan. Sitä pitää johto- 
kunnan jäsen, joka on tehtäväänsä valittu vuodeksi. 
Päiväkirjassa annetaan mainetodistus kustakin tilai- 
suudesta ja jos on ollut muistutettavia, merkitään 
ne nimeltään. Samaan päiväkirjaan merkitään myös 
kin harjoitteli jäin myöhästymiset tai kokonaan pois- 

j äämiset . Päiväkirj a luetaan seuran kuukausikokouk- 
sissa. Muistutettujen ja harjoituksista myöhästy- 
neiden nimet luetaan kumminkin vasta sitten, jos 
he samalla toimintavuodella esiintyvät toisen kerran 
muistutettavina . 

Tärkeätä on järjestysmuistutuksissa ja rangais- 
tuksissa noudattaa ehdotonta puolueettomuutta. 
Siten tulee laki pyhitetyksi ja saa arvovaltaa. 

Hyvä järjestys on nuorisoseuratyön tärkein kulma- 
kivi. Ja hyvä käyttäytyminen on nuorisoseuralaisten 
itsekasvatustyön ensi hedelmä, jota ei saa mistään 
nuorisoseurasta puuttua. 

NUORISOSEURAT JA KASVAVA NUORISO. 

Nuorisoseuratoimintaan kasvaa aina uusia työn- 
tekijöitä. Iyuonto itse suurin piirtein katsottuna 
pysyy muuttumattomana, mutta luonnon eläjät 
alinomaa vaihtuvat. Sadan vuoden kuluttua asuu 
kokonaan uusi sukupolvi Suomenniemelläkin. Sama 
on laita nuorisoseuraelämässäkin sillä eroituksella, 
että sukupolvet siinä vaihtuvat tavattoman nopeaan . 
Vain muutama vuosi, ja seurojen toimivan jäse- 
nistön muodostavat kokonaan toiset henkilöt. 

Jo seurojen itsensä kannalta on senvuoksi tär- 
keää, että nuorisoseurat kiinnittävät myöskin nou- 
sevan nuorison kasvatukseen huomiota. Seurojen 
täytyy koettaa hankkia itselleen kunnollisia vastai- 
sia työntekijöitä. Mutta myöskin tällaisen nuorison 
oman kasvatuksen kannalta on se välttämätöntä. 

Kansakoulusta päässeet lapset jäävät hyvin usein 
oman onnensa nojaan itse huolehtimaan kasvatuk- 
sestaan. Ja tämä ikäkausi on kuitenkin kaikkein 
tärkein ihmiselämässä, sillä silloin vasta lopullisesti 
vakaantuu se siveellinen pohja, jolle ihmiselämän 
perustus lasketaan. Omat huonot taipumukset ja 
usein myöskin ympäristö vetävät alaspäin. Täytyy 
olla myöskin kasvattavia ja kohottavia voimia. 

Nuorisoseurojen on varsin helppo järjestää joka 
Vuosi erityisiä tilaisuuksia lapsia varten, lasten- 
iltamia. Sensijaan tavallisiin iltamiin ei lapsia 
(alle 15 vuoden) tulisi oikeastaan laskea yksinään. 
Silloin kun vanhemmat tai sisarukset heitä iltamiin 
tuovat, tapahtuu se tietysti heidän vastuullaan, ja 
he myöskin valvovat lasten käytöstä tilaisuuksissa. 
Yksinään tulevat lapset hyvin usein joutuvat siellä 
kaikenlaisten — ei suinkaan sivistävien — nurkka- 
keskustelujen kuulijoiksi ja saattavat niihin häiriin- 
tyä itsekin. Ohjelmassa on aina kohtia, joita lapset 
eivät ymmärrä ja joista niiden mielikuvitus luo 
kaikkea muuta kuin kauniita kuvia. Sitäpaitsi 
lasten yörauha häiriintyy ja se estää heidän ruu- 
miinsa säännöllisen kehityksen. Ja jos lasten ilta- 
missakäynti jatkuu, tulee siitä heille turmiolliset 
seuraukset ja nuorisoseura menettää heidän mielen- 
kiintonsa. 

Kun lapset kuitenkin haluavat aikaihmisten ta- 
paista huvittelua, tulisi se lasteniltamien kautta 
tyydytetyksi. Samalla, niistä saataisiin erinomaisia 
kas vatustilaisuuksia . 

I/asteniltamien toimeenpanijana on luonnollisesti 
seuran vuosikokouksessaan valitsema kasvavan 
nuorison toimikunta, joka olisi joka seu- 
raan järjestettävä erityisesti kasvavan nuorison ke- 
hityksestä huolehtimaan. Tähän toimikuntaan pi- 
täisi saada ainakin joku paikkakunnan opettajista 
sekä pari kolme seuran vanhempia jäseniä ja lisäksi 
muutamia nuoria jäseniä toimikunnan käytännöllisiä 
tehtäviä suorittamaan. Seuran leikinjohtajalla on 
itsestään paikkansa toimikunnassa. 

Iyasteniltamien ohjelmana saa tietysti olla samoja 
ohjelmanumeroita kuin* aikuistenkin illanvietoissa, 
kunhan vain huolehditaan, että kaikki ohjelmaan 
kuuluvat esitykset, ovat lyhyitä ja lastentajuisia. 
Puheet ja esitelmät valittakoon lasten ajatus-, koke- 
mus- ja tietopiiriä lähellä olevista asioista, kuten 
kotiseutumuistoista, suurten ihmisten laspuus- ja 
nuoruuskuvauksista, yksit yispiirteitä muiden kan- 
sojen, esim. luonnonkansojen elämästä j. n. e. Seu- 
ran parhaat näyttelijät esittäkööt jonkun hyvä- 
sisältöisen, lapsille sopivan näytelmän. Mutta myös- 
kin lasten itsensä pitää saada silloin esiintyä. Runo, 
lyhyt kertomus, laululeikki, kuvaelma ja lastennäy- 
telmä sekä voimistelu ovat lasten esitettäviksi sopi- 
via ohjelmanosia. — Iltama on alettava tarpeeksi 
aikaisin, että lapset pääsevät ajoissa nukkumaan. 

Jokaisen nuorisoseuran olisi saatava aikaan edes 
yksi tälläinen iltama vuodessa. Kasvavalle polvelle 
muodostuvat lasteniltamat juhlahetkiksi, joita ei 
hevillä unohdeta ja joiden vaikutus ulottuu vuosi- 

kymmenien taakse. Samalla ne tekevät nuoriso- 
seuratalot lapsille paikoiksi, joita kohtaan heillä on 
kunnioitus, ja nuorisoseuratoiminnan heille työksi, 
johon he suurella innolla kerran toivovat pääsevänsä 
osallisiksi. 

Kansakoulusta päässyt nuoriso kyllä mielellään 
ottaa osaa kaikenlaisiin itsekasvatusharrastuksiin, 
kunhan sille vain järjestetään siihen tilaisuutta. 
Erityisesti pallo- ja urheiluleikit saavat juuri siitä 
ikäluokasta innokkaimmat osanottajansa, kunhan 
seuran leikinjohtaja vain voi niitä järjestää (kts. 
Iyiikuntokasvatus). Samoin kotiopintotyössä ovat 
tähänastisten kokemusten perusteella olleet kaik- 
kein innokkaimpia 15 — 18 ikävuosien välillä ole- 
vat nuoret, kun vain kurssit eivät ole ylivoimai- 
sia. Myöskin kotiseututyössä, voidaan tätä ikäluok- 
kaa käyttää kerääjinä, piirtäjinä j. n. e. 

Varsinainen itsenäinen työskentely ei luonnolli- 
sesti voi menestyä tällä ikäkaudella — eikä vielä 
vähän myöhemminkään. Sentähden pitäisikin seu- 
rojen johtohenkilöiden jakaa tehtävät, ohjata ja 
järjestää työtä niin, että jokainen tietää hänellä 
olevan oman peltosarkansa kynnettävänä. 

Erinomaisen tärkeä työmuoto kasvavan nuorison 
kasvatuksessa tarjoutuu nuorisoseuroille partioliik- 
keen kotiuttamisessa nuorisoseuroihin. Se tapahtuu 
parhaiten siten, että Suomen Nuorison liitto ryhtyy 
yhteistoimintaan Suomen Partio-liiton kanssa joh- 
tajien kasvattamiseksi liikkeeseen. Kun nuoriso- 
seurojen nuorimmista, tehtävään sopivista jäsenistä 

saadaan partiopojille ja -tytöille johtajia, saadaan 
toiminta kaikkialla alkuun. Osanottajia tuskin tulee 
puuttumaan. 

Työhön ja toimintaan — se olkoon nuorisoseura- 
Iäisten tunnussana,. Kun kasvavalle polvellekin saa- 
daan luonteen ja voimien mukaista toimintaa, sääs- 
tyy se monista viettelyksistä ja kiusauksista. Ja 
työssä aina voimat varttuvat. Huoletta, pelkää- 
mättä voidaan silloin yhtyä Topeliuksen sanoihin: 

»Maa armas, lastes hoimahan, 
sydänten nuorten voimahan 
saat heittää onnes vaalinnan 
ja vastaisuuden Suomen!» 

NUORISOSEURAT JA KANSANOPISTOT. 

Kansanopistot ovat nuorisoseurahengessä toimi- 
via oppilaitoksia, joissa erikoista ammattivalmistusta 
silmämääränä pitämättä kasvatetaan ihmisiä ja kan- 
salaisia ja joissa samoin kuin nuorisoseuroissakin 
pannaan pääpaino oppilaan itsekasvatusharrastuk- 
sen herättämiseen ja ohjaamiseen. 

Siten onkin kansanopistotyö nuorisoseuraelämää 
ja -työtä täydellisimmässä muodossa. Nuorisoseura- 
Iäinen, joka on jo nuorisoseurassa herännyt itse- 
kasvatuspyrkimyksille, saa kansanopistossa näille 
pyrkimyksilleen tarkoituksenmukaista ohjausta ja 
harjoitusaikaa. Täten saadun järjestetyn opiskelun 
ja ihanteellisen toverielämän vieton jälkeen saattaa 

kotoinen ja nuorisoseuroissa harjoitettu itsekasvatus- 
työkin muodostua hedelmällisemmäksi. 

Kansanopistotyön kannalta on asia saman laatui- 
nen. Oppilaat, jotka tulevat kansanopistoihin huo- 
risoseuraherätyksen saaneina, ovat,vastaanottohalui- 
sia ja usein myöskin henkiseen ponnisteluun tottu- 
neita. Mutta jos nuorisoseuroilla on jo kansanopis- 
toon valmistavina kouluina merkitystä, niin vielä 
tärkeämpää on, että nuorisoseurat voivat toimia 
kansanopistojen jatkokouluina, joissa kansanopis- 
tosta päässeille tarjoutuu ohjausta ja yllykettä jat- 
kuvaan itsekehitykseen ja jossa hyvä toveripiiii 
antaa siveellistä tukea ihmisyystaistelussa. — Toi- 
sellakin tavalla on nuorisoseuratoiminta kansan- 
opistoille tärkeä. Nuorisoseurat kasvattavat laa- 
joissa kansalaispiireissä valistusjanoa ja valistuksen 
arvon tajuamista. Siten yleinen mielipide kasvaa 
paremmin ymmärtämään kansanopistojenkin työtä. 
Tämä ymmärtämys esiihtyy ei vain periaatteellisena 
myötätuntona, mutta myöskin valmiutena aineelli- 
seen opiston tukemiseen. 

Ei kumminkaan riitä, että nuorisoseurat ja 
kansanopistot tuntevat luontaista sukulaisuutta ja 
»itsestään» vaikuttavat toisensa työtä tukien, vaan 
on näiden kaksoissisarusten oltava suunnitelman- 
mukaisessa vuorovaikutuksessa. Tässä vuorovaiku- 
tuksessa voidaan ottaa huomioon m. m. seuraavia 
toimenpiteitä: 

Nuorisoseurain on muodostettava kansanopisto- 
toimikuntia ajamaan seurain keskuudessa kansan- 

opistoasiaa. Tämä toimikunta huolehtikoon siitä, 
että seuran ohjelmistossa muistetaan kansanopisto- 
asiaa. Useissa seuroissa on tapana toimia vuosittain 
yksi iltama, jonka ohjelma on omistettu kansan- 
opistoasian selvittelylle ja tulot annetaan alueen 
kansanopistolle. 

Varsin yleinen ja suositeltava toimenpide on nuo- 
risoseurain liittyminen kansanopistojen kannatus- 
yhdistyksiin säännöllisillä vuosimaksuilla. Samoin 
on toivottavaa, että nuorisoseurat antavat apu- 
rahoja kansanopistoon pyrkiville vähävaraisille nuo- 
rille. — Keskusseurat ovat menestyksellä toimineet 
kansanopistoilla nuorososeuraluentoja ja opastus- 
tilaisuuksia. 

Myöskin kansanopistojen puolelta on osoitettu 
huomiota nuorisoseuratyölle. Muutamissa opistoissa 
on käyty läpi miorisoseuraoppi käyttäen tätä 
opasta kurssikirjana. Samoin on kansanopistoissa 
kotiopintolukuja järjestäen sekä kirjanpito-opetuk- 
sella ja esiintymisharjoituksilla kasvatettu työn- 
tekijöitä nuorisoseuroille. Nuorisoseurapäivän jär- 
jestämisen kautta ovat kansanopistot myöskin kiin- 
nittäneet oppilaiden huomiota nuorisoseura-asialle. 
Kun .kansanopiston opettajia on käynyt puhumassa 
nuorisoseuratilaisuuksissa, on sen kautta nuoriso- 
seuraa ja kansanopistoa lähennetty ja johdettu yh- 
teisymmärrykseen. Siten onkin kansanopistoväki 
monessa maakunnassa nuorisoseuratyön johdossa 
ja nuorisoseurat tukevat puolesitaan kansanopis- 
toja. 

Se mitä edellä on sanottu kansanopiston ja nuo- 
soseuran suhteesta pitää suureksi osaksi paikkansa 
myöskin muihin kansalaiskasvatusta varten oleviin 
kouluihin nähden. 

KOTI JA NUORISOSEURA. 

Koti on tärkein kasvatuspesä, jonka paikkaa ei 
mikään muu kasvatuslaitos kykene täyttämään. 
Kaikkien muiden kas vatta jäin edeltäjänä ja tove- 
rina on kodilla korvaamaton paikkansa. Saadak- 
semme kasvatustyömme mahdollisimman hedelmälli- 
seksi, pitäisi meidän saada se sopusointuun niin, 
että toinen kasvattaja ei repisi toisen työtä ja siten 
rikkoisi ristiaallokoksi kasvatin sielua^ Vasta kotei- 
hin juurtumisen kautta pääsee nuorisoseura-aatekin 
täyteen tehoisuuteensa. Jos kotona on nuorisoseura- 
työtä tuomitseva henki, joutuvat nuorisoseuraan 
kuuluvat nuoret sekä heidän kotinsa painostavan 
ristiriidan alaiseksi. Se tekee toisista nuorista uh- 
maajia ja toisista lannistuneita »antaa mennä»-eläjiä. 
Jo lapset imevät nuorisoseuroja vastustavista ko- 
deista nuorisoseuraa halveksivan hengen, ja sitten 
nuorukaisina toverikaipuun kannustamina seura- 
taloille tultuaan saattavat olla siellä vaikeita kutsua 
järjestykseen. Jos he »kääntyvät» huomaamaan 
nuorisoseuran merkityksen, silloin tulee ristiriita 
vanheimpam kanssa. 

On siis tärkeätä, että kodit saadaan ymmärtä- 
mään nuorisoseura-aatetta. — Täipän tarkoituksen 

toteuttamiseksi voivat nuorisoseurat ja seuran jäse- 
net toimia m. m. seuraavalla tavalla: 

Vanhemmat ihmiset ovat tavallisesti kiintyneet 
aineellisuuteen. Kun nuorisoseuroissa on käytän- 
nölliseen elämään kasvattava ammatillinen ja yhteis- 
kunnallinen kasvatus tehoisasti järjestetty, silloin 
ne harjoittavat sellaista . kouraantuntuvaa hyöty- 
kasvatusta, jonka vanha väkikin tavallisesti tun- 
nustaa. Että vanhalle väelle oltaisiin tilaisuudessa 
puhua nuorisoseura-asiasta, on nuorisoseurain jär- 
jestettävä yhteisiä esitelmä- ja keskustelukokouksia 
maamiesseurain, osuuskuntain y. m. sellaisten lai- 
tosten kanssa, joihin tavallisesti vanhoillisetkin kuu- 
luvat. Samoin voidaan järjestää juhlatilaisuuksia, 
joihin vanhempia kutsutaan vieraiksi ja joissa muun 
ohella puhutaan nuorisoseuratarkoituksista ja ko- 
tien myötätunnon merkityksestä. 

Seuran toiminnan ohella on yksityisten nuoriso- 
seuralaisten kodeissaan suorittamalla lähetystyöllä 
tärkeä merkitys. He ovat niitä hedelmiä, joiden 
mukaan nuorisoseurapuuta arvostellaan. Kun nuo- 
risoseuraan kuuluvat nuoret ottavat jokapäiväisen 
elämänsä itsekasvatuksen kannalta pyrkien työssä 
ja käytöksessä kunnollisuuteen, silloin vanhemmat 
huomaavat, että nuorisoseura on synnyttänyt nuo- 
rissa jalouteen pyrkimystä ja tämä huomio kaataa 
nuorisoseuraan kohdistuneet epäluulot. 

Kotien nuorisoseuraa viero vain ennakkoluulojen 
kaaduttua voidaan ryhtyä kotoiseen nuorisoseura- 
työhön. Muodot ovat helppoja ja yksinkertaisia. 

Iltaisin y» m. vapaahetkinä järjestetään yhteisiä luku- 
hetkiä ja keskusteluja luetun johdosta. Kasvatus- 
kirjallisuutta luettaessa johdutaan siten esim. pohti- 
maan kysymyksiä vihastumis-, valehtelemis- y. m. 
taipumusten voittamisesta. Kun perhe tekee yh- 
teisiä suunnitelmia ja kukin huomauttaa ja tukee 
toistansa, silloin jos koskaan saadaan työstä tulok- 
sia. Yleistefi kysymysten selvittely on valaisevaa, 
kun siinä yhtyy nuorten mielikuvitus ja tulevai- 
suuden usko, sekä vanhain kokemus ja varovaisuus. 

Tärkeätä on työskentely kasvavan nuorison hy- 
väksi. Luku, laulu, soitto, piirustus y. m. henkinen 
toiminta voidaan vanhempain ja sisarusten vaiku- 
tuksesta esimerkin, kehoitusten, opastuksen ja kil- 
pailujen, kautta saada nousevalle nuorisolle huvitta- 
vaksi kehitystyöksi. Jos nuoret jo myöhäisemmässä 
lapsuudessa voidaan johdattaa omaperäiseen henki- 
seen työhön, silloin niistä nuorukaisiässä tulee myös- 
kin hyviä nuorisoseuralaisia. 

Vanhempain kanssa tapahtuvan yhteiskasvatuk- 
sen ja nuoremmista sisarista huoltamisen ohella tulee 
nuorisoseurain jäsenenä olevain nuorten käyttää 
kotona kaikki itsekasvatustilaisuudet. Tilaisuuksia 
onkin kotielämä kukkurallaan. Työskentely tarjoo 
tilaisuuksia ahkeruuden, huolellisuuden, kestävyy- 
den, kärsivällisyyden, velvollisuuden, tunnollisuuden 
y. m. oppimiseen. Monet tehtävät kasvattavat jär- 
jestyksenpitokykyämme. Sääli, avuliaisuus ja uh- 
rautuvaisuus ovat myöskin kotoisessa elämässä ky- 
syttyjä ominaisuuksia. Seurain kokouksissa me sei- 

vittelemme päämääriä, mahdollisuuksia ja keinoja, 
joita sitten kotoisen elämän vaelluksessa toteu- 
tamme. 

Tärkeätä on, että nuorisoseuralaiset pysyvät nuo- 
risoseuralaisina vielä perhetaipaleita tallustaessaan- 
km. Muuten saattaa nuoruusihanteet maatua ai- 
neellisuuden alle ja jälestämme tulevat nuorisopar- 
vet jäävät ilman peränpitäjää. Perhe-elämä ja leipä- 
huolet vievät meiltä aikaa, niin, että vain harvat 
voivat olla myöhemmällä iällä nuorisoseuroissa j oka- 
hetkisinä tekijöinä. Mutta tykkänään ei mahdolli- 
suudet lopu keltään, kun vain harrastus elää. So- 
piva on vanhenevan nuorisoseuraväen perustaa nuo- 
risoseuroihin erityisiä kotiväenosastoja, eli piirejä, 
jotka kokoontuvat omim keskustelukokouksiinsa 
elämän ongelmam selvittelyyn ja samalla valvovat 
sekä omalta osaltaan ottavat osaa seuran toimintaan. 
Erityisesti on kotiväen osaston huollettava edelli- 
sessä kappaleessa puhutusta nousevan nuorison kas- 
vatuksesta. Jatkuvan osanoton kautta nuorisoseura- 
toimintaan pysyvät itsfekasvatuspyrinnöt meille rak- 
kaina ja nuorison toiminta tuttuna. Siten saatamme 
me oman henkemme vireilläpitämisen ohella pysyä 
lähempänä rinnallamme elettävää nuorta elämää ja 
erityisesti lapsiamme, joten onnistumme paremmin 
kasvatustehtävässämme ja kotimme säilyy ehyem- 
pänä. 

Koti on tärkein kasvatuspesä. Kodin mehevästä 
maaperästä pitää itsekasyatuslaihonkin saada elin- 
voimaisimmat valta juurensa . 



IV. 



ALUEPIIRITOIMINTA. 

Kun nuorisoseuroja muodostui lähekkäin, alkoi- 
vat ne vierailla toistensa luona. Mentiin yksityisinä 
ja seuroina. Oli niin mielenkiintoista sekä opetta- 
vaa ja innostavaa tutustua aatetovereihin ja niiden 
toimiiii. Tämän vuosisadan ensimäisen kymmenen 
puolivälissä sai vierailu Kyrönmailla säännöstellyn 
luonteen. Tämän »ajanmerkin» huomioon ottaen 
E.-P. Nuorisoseura järjesti talvella 1908 aluepiiri- 
jaon koko alueellaan. Jaon jälkeen ovat sitten 
kehittyneet viljelys- ja hoitotavat. — Tässä käsit- 
telemme aluepiiritoimintaa sen kehityshistoriaa seu- 
raamatta, sen nykyisellä asteella. 

Aluepiirin muodostavat lähekkäin olevat, sopi- 
van ' liikeyhteyden ja tuttavuussuhteideu yhteen 
liittämät paikkakunnat, joissa on noin 10 — 20 nuo- 
risoseuraa. Jos sopivalla etäisyydellä ja liikeyhty- 
mällä on alle 10 seuraa, voi luku olla vaikka 5. 
Sensijaan olisi vältettävä suuria piirejä. Vain poik- 
keustapauksessa mentäköön I5*.stä yli. Piirijaon 
toimittaa tavallisesti keskusseura paikallisten nuo- 
risoseurain toivomuksia huomioonottaen. 



127 



Perustettu aluepiiri laatii itselleen säännöt (malli- 
sääntöjä saa keskusseuroilta) sekä valitsee johto- 
kunnan, jonka jäsenistä on yksi puheenjohtaja 
sekä toinen rahastonhoitaja ja sihteeri. Tavallisesti 
valitaan piireille erityiset urheilu- ja kotiseutu- 
toimikunnat. Toimintavuoden alussa syksyllä laadi- 
taan aluepiireille työohjelma, jossa määrätään vuo- 
den kokoontumistilaisuudet ja hiiden paikat sekä 
muu vuoden toiminta. Tavallisesti toimivat piirit 
kolme kokousta vuodessa, nimittäin syys-, joulu- 
ja maalis- tai toukokuulla, Syys- ja toukokuun 
kokoukset pidetään kuun alkupuolella, koska edel- 
lisen kuun lopulla tulee usein kelirikko ja toukokuun 
loppu on kokouksille liian kesäinen. Maaliskuun 
kokouksen yhteydessä tapaa ✓ olla hiihtokilpailut, 
Maalis- tai toukokuun kokouksen yhteydessä pannaan 
toimeen alueen nuorisoseuranäyttely kilpailuineen. 
Kokousten järjestelyssä on hiukan eri tapoja. Toi- 
sissa piireissä on kokousten ohjelmistona yksin- 
omaan keskustelut, joko etukäteen määrätyt tai 
asianharrastajain vapaasti esittämät, kun toisissa 
piireissä taas on tapana hankkia joka kokoukseen 
yksi esitelmä. Yleisesti käytetty aluepiirikökousten 
ohjelmanumero on toimihenkilöiden opastus. Siitä 
puhutaan neuvontatyön yhteydessä. Kokoukset 
pidetään päivisin alkaen klo 2 tai 3, Illalla kokousten 
loputtua on iltama, jossa pääohjelma, usein ohjelma 
kokonaan, on seurain välistä kilpailutuotetta. Kil- 
pailtavat alat ovat lukemattomat. Näytelmät, 
musiikki, luku, ^ kerronta, puhuminen, kotiseutu- 



128 



tiedot j. a. e. ovat tavallisimpia kilpailualoja. Toimi- 
taan myöskin iltamia, joissa ei ohjelma ole kilpailulli- 
nen. 

Kesällä, useimmiten myöhemmin paikallisseuram 
juhlam jälkeen, toimitaan piirin kesäjuhla. Kesä- 
juhlan ohjelmassa on piirin seurain välisillä, ur- 
heilukilpailuilla tärkeä osa. Sekä kilpailu että 
muu ohjelma tavallisesti määrätään etukäteen seu- 
roille. 

Iltamain ja juhlain nettotulo on tapana panna 
tasan piirin ja paikallisen seuran kesken. 

Kokouspaikat on sopiva valita niin, että ne tule- 
vat vuoroin alueen eri puolille; vuosikokous ja kesä- 
juhla tavallisesti keskukseen. . Heikoimpiin piirin 
nuorisoseuroihin ovat piirit joskus toimineet luento- 
kursseja. Varsinaisen piiritoimikunnan ohella ovat 
piirit vaikuttaneet muutenkin alueen nuorisoseurain 
toimintaan. M. m. on pantu toimeen iltama- ja ko- 
kouskilpailuja. Elinvoimansa mukaisesti on seu- 
rat luokiteltu eri ryhmiin, joista kukin ryhmä on 
toiminut erillään. Joissakin piireissä on iltama tai 
kokouskilpailu koskettanut jokaista seuraa samana 
vuotena. Toisissa piireissä on esim. iltamakilpailu 
pantu läpi kahtena, jopa kolmenakin vuotena. 
Tällaisten kilpailujen kautta toimitut mallitilaisuu- 
det ovat erittäin kasvattavia. Samoin ovat piirit 
toimineet seurain välisiä Pyrkijän levitys- y. m. 
kilpailuja. 

Kun löytyy kyvykkäitä nuorisoseuratyölle eläy- 
tyneitä henkilöitä aluepiiritoiminnan johtoon, saa- 

daan aluepiirien toimesta aikaan nuorisoseuroille 
voimakkaita paikallisseuroihin ja niiden toimijoihin 
vaikuttavia yhteistilaisuuksia. Samalla on aluepiiri 
mukava väliaste, jossa kasvaa työntekijöitä maa- 
kuntaliitoille. 



V. 



KESKUSSEURAIN TOIMINTA. 

Keskusseurat eli -liitot ovat maakunnallisia nuo- 
risoseuratyöntekijäin yhdistäjiä ja johtajia. Kes- 
kusseurat vaikuttavat osaksi oman toimintansa 
esim. vuosikokousten ja juhlain, sekä luentojen 
kautta, mutta tärkeämpi on kumminkin niiden vai- 
kutus paikallisseurain ja aluepiirien kautta. Suuri- 
arvoinen tehtävä on keskusseuroilla kerätä, järjes- 
tää ja julkaista alaosastojensa toimintaa koskevat 
tiedot. 

Osaksi on keskusseurain toiminta näkyvää ja 
kaikille tuttua. Vuosikokoukset, juhlat, iuentopäi- 
vät, opastuskurssit, kiertävät neuvojat, kiertokirjeet 
ja vuosikirja — kellekäpä ne eivät olisi tuttuja. 
Mutta johtokunnan kokoukset ja sihteerin suunnit 7 
telut sekä kirjeenvaihto, ne ovat näkymätöntä 
hiljaisuuden työtä. Ja samalla sellaista näkyvän 
työn perustuksen rakentamista, jolla julkinen työs- 
kentely ja saavutukset lepäävät. 

Keskusseuran ja sen kautta maakunnan nuoriso- 
seuratyön elinvoimaisuudelle on tärkeätä millaisista 
henkilöistä seuran johtokunta on pantu kokoon. 

Joskus pidetään keskusseurain johtokunnan jäse- 
nyyttä entisten kansanvalistustyöntekijäin kunnia- 
toimena. Toisinaan tahdotaan johtokuntaan saada 
nimensä kaiulla ulospäin vaikuttavia henkilöitä. 
Joskus kokoontumisen mukavuutta silmällä pitäen 
valitaan johtokunta yhdeltä paikkakunnalta» — 
Näitä näkökohtia voi kumminkin ottaa huomioon 
vain määrääväin näkökohtain rinnalla, jos tahdo- 
taan saada työkuntoisia maakuntahallituksia. Työ- 
kykyisessä keskusseuran johtokunnassa täytyy olla 
valta j oukkona käytän nöllisessä nuorisoseuratyössä 
mukana olevat alueen eri puolia tuntevat nuorisoseu- 
ratyöntekijät. Muuten tulee johtokunnasta kuollut 
virkakoneisto, joka ei kykene tahdosta huolimatta 
elävöittämään seudun nuorisoseuraelämää. 

Jos johtokunnan vaali on tärkeä, on sihteerin 
valinnan onnistuminen vielä täxkeämpii Sillä sih- 
teeri on keskusseurassa sellainen toimitusjohtaja, 
joka toteuttaa johtokunnan päätökset ja alustavasti 
harkitsee useimmat uudet suunnitelmat. Sihteerin 
tehtävästä johtuu, että hänen pitää olla käytännölli- 
nen järjestäjäkyky, joka on syventynyt ja eläytynyt 
nuorisoseuratyöhön. Samalla pitää sihteerillä olla 
aikaa elää maakunnan nuorisoseuratoiminnassa mu- 
kana. Jos sihteeri on vain »virastossa» tehtävänsä 
suorittava henkilö, hän vieraantuu nuorisoseurain 
päivän puuhista ja paikallisista nuorisoseuratyön- 
tekijöistä. Jos näiden lisäksi tulee vielä muita avuja, 
on tietysti aina parempi, mutta nämä ovat välttä- 
mättömiä. 

Kun keskusseuran ja # sen sihteerin varsinaisena 
tehtävänä on maakunnan nuorisoseuratyön johto, 
mainitsemme tässä muutamia siinä tehtävässä huo- 
mioon otettavia seikkoja. 

Kirjeenvaihto on keskusseurain sihteerin 
jokapäiväinen työmuoto. Siinä on otettava tavaksi, 
että kirjeet vastataan heti. Jos kysytty asia ei ole 
selvillä, ei saa odottaa sen selville tuloa, vaan on 
kysyjälle vastattava, mitä voidaan vastata ja luvat- 
tava lisäselvitystä, tahi kokonaankin* asiallinen vas- 
taus jälestä. Mutta vaikka sihteeri itse vastaa 
nopeasti kaikkiin kirjeisiin, ei samaa saa odottaa 
muilta, vaan on opittava kirjoittamaan niin kauan, 
että tulee vastaus. Suurin osa sihteerin kirjeen- 
vaihtoa onkin pyytämättä lähestymistä. Sanoma- 
lehtiuutisten, kuulemainsa y. m. pohjalla saa sih- 
teeri aihetta tehdä tiedusteluja ja ehdotuksia seu- 
roille ja piireille. Samoin saattaa vuosikertomus- 
ten y. m. »saatavain» karhuaminen aiheuttaa lukui- 
sia kenenkään odottamattomien kirjeiden lähetyk- 
siä. Jos viralliset »edessä seisojat» eivät vastaa, 
kirjoittaa sihteeri muille seuran jäsenille tai tunte- 
milleen paikkakuntalaisille, mutta ei koskaan hel- 
litä ennen kuin asia on selvä. 

Yksityiskirjeiden ohella on kiertokirjeillä tärkeä 
tehtävä. Näiden suhteen on vain huomattava, 
että niistä ei tehdä pitkiä. Vain muutama terävästi 
tehty ehdotus kerrallaan. Silloin seuroissa jakse- 
taan niihin syventyä ja toteuttaa ehdotukset. Hyvä 
on muutamalla sanalla muistuttaa tuttujakin teh- 



}33 



täviä, esim. syksyisin vuositilaston ja työohjelmain 
tekoa, että toimet kaikkialla aikanansa muistetaan. 
Henkilökohtainen neuvontatyö on tärkeä. Sen 
suhteen viittaamme edempänä olevaan selontekoon. 
Painostamme tässä vain, että sihteerin tulee ehtiä 
tai olla tilaisuudessa lähettämään muita äkillisesti 
ilmeneviin neuvonnan tarvepaikkoihin, joita silloin 
tällöin esiintyy. 

Neuvonnan rinnalla on tärkeätä huolehtia e s i t e 1- 
märenkaan kunnossa pysymisestä. Esitelmären- 
gas muodostetaan siten, että puhumaan kykeneviä 
kansalaisia pyydetään puhumaan, nuorisoseuroissa 
itse määräämistään aineista puhujaa tarvitsevan 
seuran kanssa sopiminaan aikoina. Lupautuneista 
henkilöistä painatetaan luettelo, joka lähetetään 
seuroille kehoituksella, että seurat järjestävät ren- 
kaan jäsenille puhetilaisuuksia. Keskusseuran sih- 
teerin on huolehdittava, että uusia alueelle tulleita 
tai nousseita puhekykyisiä kansalaisia vedetään 
renkaaseen mukaan ja että kukaan renkaan jäsen 
ei saa toimettomuudesta väsyä. Vuosikirjan yhtey- 
dessä julaistu esitelmärenkaan kertomus pitää, yllä 
harrastusta sekä renkaan jäsenissä että seuroissa. 

Edellä jo viitattiin, että vuositilaston julkaisemi- 
nen on keskusseurain tärkeitä tehtäviä. Sen vaiku- 
tuksen tehostamiseksi olisi tilastoon aina liitettävä 
vertaileva selonteko, sekä esitettävä johtopäätök- 
siä ja ehdotuksia vastaiselle toiminnalle. Jos jälki- 
mäistä puolta ei sisällytetä vuosikertomukseen, on 
se esitettävä seuroille maulla tavalla. 



Seuran vuosikokousten järjestelyssä on otettava 
huomioon kaksi näkökohtaa. Niiden ohjelmistossa 
pitää olla työtä syventäviä ja uusia näkökantoja 
selvittäviä kysymyksiä, mutta samalla niissä pi^ää 
olla helppotajuista ja mielenkiintoista nuoremman 
kokousyleisön ravitsemiseksi. Näin järjestettynä 
vuosikokoukset muodostuvat vaikuttaviksi maa- 
kunnallisiksi valistuspäiviksi. 

Juoksevan toiminnan johtamisen ohella on kes- 
kusseuran johtokunnan ja erityisesti sihteerin val- 
vottava alueellaan esiintyviä nuorisoseuraliikettä 
koskevia ilmiöitä. Jokaiseen ilmenevään epäkoh- 
taan on heti kiinnitettävä huomiota, jokainen 
uusi työmahdollisuus on käytettävä. Kun keskus- 
seuran alueella jossakin seurassa nostaa päätänsä 
lupaava työntekijän alku, on keskusseuran taholta 
häntä huomattava. Luottamustehtävillä on kan- 
nustettava itseluottamusta ja yrittelyhalua. Samalla 
on varattava kursseille kutsumisen y. m. muodossa 

N, 

harjoitustilaisuutta. Vain uusien työntekijäin kas- 
vatuksesta huolehtimisella voidaan taata nuoriso- 
seuratoiminnan jatkuva ripeys. 

Kun toiminta kysyy varoja, on huolehdittava 
myöskin keskusseuran talouden turvaamisesta. Ke- 
räys saattaa joskus olla merkityksellinen. Ratkai- 
seva merkitys on muutamille keskusseuroille kesä- 
juhlan ja iltamain tuloilla. lopullinen tuki kes- 
kusseuroille on kumminkin haaraosastojen kannatus. 
Kun keskusseuran ja paikallisosastojen suhde on 
läheinen ja kannatusvero järjestetään maksukyvyn 

mukaan, silloin seurat tavallisesti suostuvat suorit- 
tamaan sellaisia kannatuseriä, että säästäväisyyttä 
noudattaen niillä voidaan toimintaa harjoittaa. 

Keskusseurain on edustettava myöskin ulospäin 
liikettämme. Maakunnan yhteisissä tilaisuuksissa 
ja valistusyrityksissä pitäisi nuorisoseuraliikkeen 
olla edustettuna. Oppikoulujen ja nuoriso-opistojen 
toverikuntiin pitäisi joka vuosi järjestää nuoriso- 
seuratilaisuus. Samoin on tärkeätä toimittaa päiyä- 
lehtiin nuorisoseurakirjoittiksia. 

Keskusseura on maakunnan nuorisoseuraelämän 
sydän ja sihteeri on sen valtitno. Sydämen ja 
valtimon tulee olla niin voimakkaat, että ne saatta- 
vat koko koneistossa veren vilkkaaseen kiertoon. 



VI. 



SUOMEN NUORISON LIITTO. 

Niinkuin ennen on jo mainittu, toimii Suomen 
nuorisoliikkeen keskuselimenä, liikkeen johtajana ja 
ohjaajana, Suomen Nuorison Liitto (kts. 
Nuorisoseurajärjestö). Se on keskusjärjestö, jonka 
muodostavat keskusseurat paikallisseuroineen. 

Suomen Nuorison Liiton asioita hoitaa johtokunta, 
joka valitaan Liiton vuosikokouksessa keskusseuro- 
jen edustajien toimesta.. Johtokunnan jäseniä vali- 
tessa on tärkeätä ottaa huomioon muutamia seikkoja. 

Liiton johtokunnan tulisi yleensä olla selvillä 
nuorisoseuraelämästä, sen tilasta ja kehitysmahdolli- 
suuksista kautta maan. Sentähden olisikin hyvä, 
että johtokunnan jäsenet tulisivat valituiksi, mikäli 
mahdollista, eri osista maata. Samoin olisi tarpeel- 
lista, että kaikki nuorisoseuratoiminnan eri työmuo- 
tojen (kuten kotiseututyön, kotiopintotyön, näy- 
telmätoiminnan, leikin, laulun j. n. e.) erikoistuntijat 
olisivat Suomen Nuorison ; Liiton johtokunnassa 
edustettuina. Sanomattakin on selvää, että johto- 
kunnan jäsenten pitää olla asiaan innostuneita, 
kokeneita nuorisoseuralaisia. 

i Suomen Nuorison Liiton johtokunta toimeen- 
panee yleisten nuorisoseurapäivien ja Liiton vuosi- 
kokousten päätökset, ohjaa kiertokirjeillä ja sanoma- 
lthtikirjoituksilla sekä neuvontaa järjestämällä kes- 
kusseurojen ja paikallisosastojen toimintaa, toimittaa 
vuosikirjan, julkaisee Liiton äänenkannattajaa »Pyr- 
kijää» sekä seurojen tilaisuuksiin sopivia esitelmiä 
ja muuta nuorisolle sopivaa kirjallisuutta j. n. e. 
Näitä tehtäviä silmälläpitäen järjestää johtokunta 
taipeen mukaan jaostoja, valio- ja toimikuntia sekä 
toimeenpanee erilaisia kursseja nuorisoseuratyön- 
tekijäin kasvattamiseksi. 

Johtokunnan kokoonkutsuu ja sen käytännöllisiä 
asioita hoitaa Suomen Nuorison Liiton 
sihteeri. Sihteerin tehtävänä on huolehtia Lii- 
ton kirjeenvaihdosta, laatia kiertokirjeet ja vuosi- 
kertomus, toimittaa vuosikirja ja muut julkaisut, 
pitää pöytäkirjaa Liiton ja sen johtokunnan tilai- 
suuksissa, hoitaa arkistoa j. n. e. Näitä tarkoituksia 
varten on Liitto perustanut erityisen S. N. L. toimis- 
ton, jonka hoitajana sihteeri on. Kun sihteerin teh- 
tävänä edellämainittujen töiden lisäksi on käydä 
persoonallisestikin eritoten keskuseurojen työtä tar- 
kastamassa ja ohjaamassa sekä johtaa Liiton toi- 
meenpanemia kursseja, vaatii se oikeastaan liian 
paljon yhdeltä henkilöltä. Sentähden asettaakin 
Liiton johtokunta tarpeen ja mahdollisuuksien 
mukaan virkailijoita ja toimihenkilöitä. Mitä moni- 
puolisemmaksi ja syvällisemmäksi nuorisoseuratyö 
muodostuu, sitä enemmän täytyy myöskin keskus- 
järjestöllä olla työvoimia käytettävänä. 

Tärkeintä näissä tehtävissä on se, että kaikki työt i 
tulevat määräaikanaan, oikealla ajalla suoritetuiksi./ 
Kun esim. liiton sihteeri jakaa vuosikertomuskaan 
vakkeet keskusseuroille elokuulla, voivat kes* 
kusseiirojen sihteerit lähettää ne (2 kpl. kullekin) 
paikallisseuroille syyskuun alussa ja paikal- 
lisseurat palauttaa ne lokakuulla, joten aineisto 
Suomen Nuorison liiton vuosikirjaa varten saadaan 
vaimasti aikanaan kokoon. Samoin on asian- 
laita muissakin tehtävissä. Pienikin laimin- 
lyönti saattaa pilata koko asian. 

Johtokunnan muista virkailijoista on mainittava 
Suomen Nuorison I, i i t o n puheen- 
johtaja, joka valitaan erikseen liiton vuosi- 
kokouksessa. Puheenjohtajan on johtokunnan edus- 
tavimpana henkilönä ensi sijassa valvottava, että 
liiton virkailijat täyttävät tehtävänsä kunnollisesti, 
ja autettava heitä neuvoillaan sekä asiantuntemuk- 
sellaan. Mitä suurempi kokemus liiton puheenjoh- 
tajalla on nuorisoseura-asioissa, sen parempi se ori 
liikkeen menestymiselle. Myöskin ulospäin suun- 
tautuvaa vaikutusvaltaa hän voisi käyttää liiton 
tarkoitusten toteuttamiseksi, jos sitä hänellä olisi. 
Tänä moninaisten harrastusten aikana olisi liiton 
ensimäisten miesten kyettävä kohottamaan tämä 
työ kaikkien pikku pyrkimysten yläpuolelle, sillä 
todellisena kansanliikkeenä se sen ansaitsee. 

Puheenjohtaja tietysti johtaa liiton johtokunnan 
kokouksia, samoinkuin neuvottelu- ja vuosikokous- 
takin. 

Rahastonhoitajan tulee huolehtia Liiton 
taloudellisesta hyvinvoinnista ja suorittaa toimen 
edellyttämät tehtävät. Rahastonhoitaja niinkuin 
sihteerikin voidaan ottaa johtokunnan ulkopuolelta 
ja myöskin yhdistää nämä molemmat tehtävät 
saman henkilön hoidettaviksi. 

Sangen huomattava merkitys nuorisoseuratoimin- 
nalle on epäilemättä Liiton järjestämillä yleisillä 
nuorisoseurapäivillä, joita pannaan toi- 
meen tavallisesti joka kesä milloin missäkin osassa 
maata. Näissä tilaisuuksissa saman aatteen elähyt- 
tämät henkilöt yhtyvät yhteen, yhteisistä voitoista 
iloitsemaan, yhteisiin taisteluihin terästymään. Nii- 
den kautta opitaan tuntemaan nuorisoseuratyötä 
eri osissa maata, työn menestymismahdollisuudet 
selvenevät, nähdään puutteet ja pyritään niitä kor- 
jaamaan. Uusia suunnitelmia tehdään, innostu- 
taan ja lämmetään, sytyttävää voimaa ja uskoa 
saadaan. 

Yleisten nuorisoseurapäivien yhteydessä pidetään 
vuosikokous, jossa keskusseurojen edustajat 
käsittelevät kaikki vuosikokoukselle tavallisesti kuu- 
luvat asiat. Niistä on erityisesti mainittava seuraa- 
van vuoden työsuunnitelma. 

Muista Liiton kokouksista huomattakoon neu- 
vottelukokous, joka pidetään elo- tai syys- 
kuulla ja johon keskusseurat ja sen edustajat Liiton 
johtokunnan lisäksi osaa ottavat. Kokouksen tär- 
kein tehtävä on keskusseurojen työsuunnitelmien 
tarkastus. Johtokunnan kokouksissa 



140 

Liiton johtokunta käsittelee sille kuuluvia edellä- 
mainittuja tehtäviä. 

Suomen Nuorison Liitolla ei toistaiseksi ole ollut 
mitään varmaa keskityspaikkaa maassamme. Sih- 
teeritoimisto, joka on ollut sijoitettuna milloin min- 
nekin, on v:sta 1919 ollut Helsingissä. Myöskin 
johtokunnan kokouspaikkana on viime aikoma ollut 
Helsinki. Myöskin »Pyrkijä» on siellä jo jonkun aikaa 
ilmestynyt. 

Toiminta siis näyttää keskittyvän maan pääkau- 
punkiin. Onko pääkaupungin ilmapiiri otollinen 
niille ihanteellisille kasvatusharrastuksille, joita Suo- 
men Nuorison Liitto edustaa, siitä on kyllä lausuttu 
epäilyksiä. Mutta kuten hermolangat ruumiissa 
kulkevat aivoista kaikkialle, niin myöskin johtolan- 
gat maan »päästä» on levitettävä ympäri maata. 
Niin on käynyt muissa liikkeissä, ja niin arvellaan 
olevan välttämätöntä Suomen nuorisoseuraliikkees- 
säkin. Kokemus näyttää, mihin tuloksiin tämän- 
tapainen keskitys johtaa, niin että silloin kun 
Suomen nuoriso kerran keskusjärjestölleen kohottaa 
oman talon, osataan se pystyttää oikeaan paikkaan. 

Vähän on vasta Suomen Nuorison Liitto voinut 
tehdä Suomen nuorison hyväksi. Siihen on siltä 
puuttunut voimia ja varoja. Mutta suuri tulevaisuus 
on sillä edessä, jos se vielä kerran kykenee kohoa- 
maan tärkeimmäksi kasvatustekijäksi varsinaisen 
koulunkäynnin ulkopuolella olevan Suomen nuorison 
keskuudessa. Ja siihen on silla edellytyksiä ole- 
massa, sen täytyy siksi kohota. 



VII. 

TYÖOHJELMAT JA PAIKALLISSEURAIN 
TOIMINTALISTAT. 

Kunkin toimintakauden alussa on nuorisoseurain 
laadittava itselleen työohjelma, jossa määrätään 
mitä ja miten vuoden kuluessa toimitaan. Työ- 
ohjelma on välttämätön, että toiminta tulee suunni- 
teltua, ja että otetaan huomioon eri tehtävät ja työ- 
tavat sekä jaetaan kuorma tasan seuralaisten kan- 
nettavaksi. 

Työohjelma on johtokunnan laadittava. Keskus- 
seuran työohjelman laadintakokoukseen on hyvä 
kutsua aluepiirien, ja paikallisseuran työohjelmain 
luontiin seuran alaosastojen edustajia. Piirien ja 
alaosastojen edustajat ovat oman alueensa ja alansa 
tuntijoita ja samalla he jo työohjelmaa luotaessa 
pääsevät syventymään vuoden tehtäviin. Paikallis- 
seurat voivat tarkistaa johtokunnan työohjelma- 
ehdotuksen kokouksessaan, samoin aluepiirit. Kes- 
kusseuroissa laatii /työohjelman neuvottelukokous. 
Suomen Nuorison Liiton työohjelma on tavattu 
esittää kesäkokouksen tarkastettavaksi. 

Työohjelman ohella tulee paikallisseuroissa olla 

lyhyemmäksi ajaksi, esim. kolmeksi kuukaudeksi 
kerralla laadittu toimintalista, jossa yksityiskohtai- 
sesti määrätään tuon toimintalistan aikana tulevat 
tilaisuudet ja niiden toimeenpanijat. 

Kun työohjelmain ja toimintalistain »tekniikka» 
parhaiten selviää esimerkeistä, otamme tähän muu- 
tamia malleja: 

Karhusaaren nuorisoseuran työohjelma toiminta- 
vuodelle 192»— 23. 

1;. Johtokunnan toiminta. 

Johtokunta kokoontuu määräaikaisiin kokouk- 
siinsa joka kuukauden ensimmäisenä perjantaina 
klo 7 illalla ja tarpeen vaatiessa muulloinkin. 
Kokouksissa järjestetään yleisten kokousten ohjelma 
sekä suunnitellaan ja valmistetaan niille esitettävät 
käytännölliset asiat, tarkastetaan alaosastojen työ- 
ohjelmat ja iltamatoimikuntien suunnitelmat, käsi- 
tellään keskusseuran kiertokirjeet j.n. e. Kokouk- 
sissa on myöskin periaatteellisia keskustelukysy- 
myksiä. Johtokunta toimeenpanee seuran päätökset 
ja huolehtii seuratoiminnan eri puolten johdosta. 
Sitä tarkoitusta varten on johtokunnassa työnjako 
laulun, leikin, liikuntakasvatuksen, näytelmätoi- 
minnan, opintotyön, kotiseututyön, raittiustyön ja 
siveellisyystyön vireillä pitämiseksi ja järjestämi- 
seksi. 

2. Seuran kokoukset. 

Seulan yleinen kokous on joka kuukauden toisena 
sunnuntaina ja esteen sattuessa johtokunnan mää- 
räämänä aikana. Kokouksissa käsitellään johto- 
kunnan ja jäsenten esittämät käytännölliset asiat 
ja suoritetaan henkistä ohjelmaa. Johtokunta huo- 
lehtii, että seuran nuorimmatkin jäsenet saavat 
ohjelmaa esittääkseen. Kpkoukset aletaan klo 8 
illalla. Ohjelman tulee kestää pari tuntia, jonka jäl- 
keen leikinjohtajan johdolla on yksi tunti leikkiä. 

3. Iltamat ja juhlat. 

Maksullisia iltamia toimeenpanee seura rioin ker- 
ran kuukaudessa. Tämän lisäksi annetaan ala- 
osastoille oikeus toimia iltamia erikoistarkoituksia 
varten. Iltamat järjestää niitä varten valitut iltama- 
toimikunnat, joiden on suunnitelmansa esitettävä 
johtokunnalle. 

Perheiltamia järjestää johtokunta kuusijuhlan 
ja juhannusjuhlan lisäksi tilaisuuden sattuessa mah- 
dollisimman arvokkaalla ohjelmalla. 

Varsinaisia juhlia vietetään kesäjuhla, nuoriso- 
seurapäivä, kirjällisuusjuhla,, Kalevalan päivä, ja 
Kotimaisen työn juhla. Juhlat toimeenpanee juhla- 
toimikunnat johtokunnan valvonnan alaisina. 

4. Seuralehti. 

S^uratehti »Touhu» ilmestyy jokaiseen kuukausi- 
kokoukseen. Sen vastaavana toimittajana tulee 
olemaan maanvilj. Jussi Puro. 

5- Luento- ja keskusfdutoiminfa. 

Jokaiseen juhlaan ja iltamaan hankitaan puhujia 
ja esitelmänpitäjiä. Kokouksissa annetaan nuorille 
jäsenille^ harjoitusesitelmiä ja keskustelukysymysten 
alustuksia, joiden johdosta keskustellaan. Puhuja- 
osasto järjestetään opettaja Martti Rantakallion 
johdolla. 

6. Kotiopinnot. 

Tutkintolukuja järjestetään kansakoulun jatko- 
kurssin yhteyteen alueen kummassakin kansakou- 
lussa opettajiston johdon alaisena. Lukukerho 
toimii nuorisoseuramerkkivaatimusten suorittami- 
seksi maanvilj. Jaakko Kankaan johdolla. Kirja- 
kerhoja vanhempia jäseniä varten muodostetaan 
Kankaankylään, Moision kylään ja Kirkonkylään. 

7. Kotiseututyö. 

Jatketaan edellisenä vuotena keskenjäänyttä koti- 
seudun kuvaamista valokuvien ja tushipiirrosten 
avulla. Erityisesti kiinnitetään huomio vanhan 
kansan taiteeseen, mikä käsiteollisuudessa esiintyy. 
Noin viisikymmentä vuotta takaperin eläneen kylä- 
koulun opettaja Matti Peltokankaan elämäkerta 
kirjoitetaan ja kootaan muita muistelmia. Koti- 
seutuilta toimitaan. Työtä johtaa puuseppä Kalle 
Katajisto. 

8. Raittius- ja siveeUisyystyö. 

Toimikunta huolehtii tältä alalta ohjelmaa seuran 
tilaisuuksiin toimien myöskin ainakin yhden iltaman 
näiden aatteiden merkeissä. Raittiusvalistustyötä 
tehdään sitäpaitsi persoonallisen seurustelun, ret- 
keilyjen ja raittiuskirjallisuuden avulla. 'Tämän 
toimikunnan puheenjohtajana on opettajatar Irja 
Rintala. 

9. Laulu ja soitto. 

Seuran laulunjohtajana on neiti Hmi Hela. Yksi- 
äänistä laulua on seuran kaikissa tilaisuuksissa ja 
yksiäänisen laulun harjoitusta kokouksien sekä 
harjoitustilaisuuksien yhteydessä. Kuoroharjoituk- 
set Kirkonkylän koululla saman johtajan johdolla 
ovat joka torstai-ilta. — Seuran soittokuntaa johtaa 
urkuri Jalmari Palo. Soittokunnalle hankitaan 
uudet torvet ja vanhat käytetään uusien soittajien 
harjoittamiseksi. 

10 . Liihuntokasvatu$ . 

Seura työskentelee yhdessä urheiluseura Kunnon 
kanssa aatteen edistämiseksi. Yhteistä voimistelu- 
seuraa johtaa asemakirjuri^Kelpo Kanerva. Seuran 
leikinjohtajana on neiti Selma Kangas. Urheilu- 
kentän hankkiminen seuralle toteutetaan ensi työ- 
vuoden kuluessa. 

ii. Taloudellinen ja yhteiskunnallinen kasvatus. 

Tätä tarkoitusta varten valittu toimikunta hank- 
kii seuran tilaisuuksiin puheita ja esitelmiä omalta 
alaltansa, järjestää retkeilyjä mallitiloille, tehtaisiin 
ja maatalouspäiville j.n. e. Toimikunnan työtä 
johtaa maanvilj. Urho Mäkimaa. 

,12. Käsityöosasto. 

Seuralla toimii ompeluseura neiti Siiri Rinteen 
johdolla. Saman seuran jäsenen johtamana toimi- 
taan kaksikuukautiset kutomakurssit kevättalvella. 
Miesten käsitöitä varten on toimintavuodeksi mää- 
rätty erityinen 5 esinettä sisältävä mallisarja, jotka 
kukin valmistaa kotonaan. Tarvittaessa antaa 
opettaja Rantakallio ohjeita ja neuvoja. Keväällä 
pidetään käsityönäyttely. 

13. Kirjastotoiminta ja kirjallisuuden levitys. 

Seuran käsikirjastoon hankitaan 100 mk kirjat 
ja avustetaan kunnan yhteistä kirjastolaitosta edel- 
leen 200 mk:lla. Kirjallisuusiltoja ja kirjallisuus- 
juhla vietetään. Pyrkijää levitetään. Tehtävistä 
huolehtii toimikunta, jonka johdossa toimii kirjaston- 
hoitaja Veikko Valkama. 

14. Partiotoiminta. 

Seura huolehtii partiotoiminnan vireillä pitämisestä 
alueellaan kouluuttamalla nuorista jäsenistään työn 

johtajia. Partiolaisten tilaisuuksia avustetaan ja 
toimitaan yksi suuri lastenjuhla. Toimintaa joh- 
tavan toimikunnan puheenjohtajana on opettaja 
Lauri Juusola. 

15. Ravintola. 

Ravintolasta huolehtivat seuran tytöt. Emäntänä 
toimii neiti Hanna Penttinen ja ravintola-apulaiset 
valitaan aina kahdeksi kuukaudeksi kerralla eri 
kylistä. 

16. Järjestysmääräyksiä. 

Seuran järjestyssäännöt ovat edelleen asetettavat 
seuran jäsenten ja yleisön nähtäviksi seuratalon 
kaikkien huoneiden seinillä. Niiden noudattamista 
valvoo seuran taloudenhoitajan johtama toimikunta, 
joka pitää myöskin päiväkirjaa järjestysrikoksista. 
— Tilaisuuksien alkamisessa koetetaan päästä yhä 
parempaan täsmällisyyteen. 

17. Taloudellisia uudistuksia. 

Urheilukentän hankkiminen lopullisesti toteute- 
taan. Soittokunnalle hankitaan uudet torvet. Tar- 
vittavista korjauksista huolehditaan. 

18. Suhde järjestöön ja muihin valistusseur öihin. 

Aluepiirin; keskusseuran ja Suomen Nuorison" 
I^iiton avustamana aloittaa Seura uuden toiveista 

rikkaan työvuotensa. Näitä kohtaan tahtoo seura 
siitä syystä kiitollisena täyttää velvollisuutensa suo- 
rittamalla suoritettavansa, lähettämällä edustajia 
näiden seuroille varattuihin tilaisuuksiin ja toteutta- 
malla ne tehtävät, mihin kuuluminen yhteiseen suu- 
reen järjestöön edellyttää. Myöskin muiden hyvää 
tarkoittavain valistusjärjestöjen kanssa pyrkii seura 
yhteisymmärrykseen, mikäli kosketuskohtia niiden 
kanssa ilmenee. 



Savolan Kirkonkylän Nuorisoseuran työohjelma 
toimintakaudeksi 1. 9. 1919—31. 8. 1920. 

1. Juoksevain asiain hoito. 

Juoksevain asiain hoito tapahtuu entiseen tapaan 
johtokunnan ja valittujen toimitsijain kautta. 

Johtokunta pitää määräaikaisia kokouksia seuran 
yleisten kokousten edellä joka kuukauden toisena 
sunnuntaina. 

Säännöissä nimitettyjen toimitsijain lisäksi vali- 
taan erityiset nousevan nuorison kasvatus-, raittius-, 
kirjallisuus- ja kotiopinto-, kotiseutu-, kyläpiiri-, 
musiikki- ja kansanopisto-, sekä yhteiskunnallisten 
ja taloudellisten harrastusten toimikunnat. — 
Kuhunkin toimikuntaan valitaan yksi jäsen johto- 
kunnasta. 

Kaikki seuran luottamustoimet ovat palkattomia. 
Vahtimestariksi otetaan palkattu henkilö. 

2. Toiminnan yleiset puitteet. 

Työn järjestämiseksi laaditaan aina 
kolmeksi kuukaudeksi kerralla työlista, jossa 
määrätään sillä ajalla tulevat kokoonkutsumistilai- 
stiudet ohj elmoitsij öineen . 

Työlistat laatii johtokunta (jossa myöskin ala- 
osastot ovat edustettuina) hyvissä ajoin ennen van- 
han työlistan ajan loppumista ja äsettaa sen nähtä- 
ville kaikkiin seuran ilmoituskaappeihin. ' 

Työlistaa laadittaessa on periaatteina pidettävä, 
että kunkin kuukauden ensimmäisenä ja kolmantena 
sunnuntaina on kotiopintokuulustelu päivällä. 
Ensimmäisen sunnuntain iltana on perheiltama ja 
kolmannen sunnuntain ilta jätetään kotona vietet- 
täväksi. 

Toisena sunnuntaina klo 3:lta on seuran kuukausi- 
kokous. 

Neljäntenä sunnuntaina on eri toimikuntien työ- 
olojensa ajamiseksi järjestämiä kokouksia ja illan- 
viettoja. 

Sopivina juhlina ja paikkakunnalla lepopäivinä 
vietettävinä arkeina toimitaan suurempia iltamia, 
yhteiskokouksia y. m. ja varataan tilaisuutta naapuri- 
seurani vierailuille. 

Kyläpiirien sekä eri osastojen harjoituskokouksia 
saavat asianomaiset järjestää sopiviksi ajoiksi huo- 
mioonottaen, etteivät yhteensatutuksilla häiritse 
tässä määrättyjä tilaisuuksia. 

Ylläolevat säännöt koskevat vain talven aikaa. 

Kesän aikana sisälläolevia tilaisuuksia vähennetään 
ja toimitaan ulkoilmakokouksia ja juhlia sekä opinto- 
ja huviretkiä. 

3. Työjako. 

Kokousten ja iltamain ohjelmat suorittavat osastot 
vuoroon ja yhteisesti johtokunnan määräyksen 
mukaan. 

Säännöissä ja tämän työohjelman ensikohdassa 
mainitut toimikunnat ja toimihenkilöt huolehtivat 
kukin siitä, että heidän velvollisuuksiinsa kuuluvat 
tehtävät tulevat toimitetuiksi ja edustamansa aatteet 
valvotuiksi. Seuralehdelle valitaan koko vuotinen 
toimittaja. 

Nousevan nuorison toimikunta jär- 
jestää opettajiston ja vanhempain johdolla, lasten 
suorittamalla ohjelmalla talven mittaan 2 lasten 
juhlaa ja hiihtokilpailut. Kesällä toimeenpannaan 
kyläryhmittäin useampia urheilukilpailuja sekä syys- 
puoleen yhdistetty henkinen ja ruumiillinen moni- 
ottelu. 

4. Tehtävät eri aloilla. 

Raittiustyötä tehdään raittiustoimikun- 
nan kautta pitäen elossa tupakka- ja kahvilakko- 
osastoa. Ravintola pidetään edelleen kahvin ja 
teen tarjoilusta vapaana. 

Kotiopint o-aineeksi otetaan Puutarhaoppi. 

Lukijoille annetaan kirjain ostoon 50 % avustus. 

Kirjastoa uusitaan noin 200 markan arvosta. 
Kirjastonhoitaja toimitetaan kansanopistolle tule- 
ville opastuskursseille. Lukuhalun herättämiseksi 
toimitaan m. m. vapaita ja kilpailullisia kirj arvos- 
tuksia. 

P y r k i j an levittämisestä pitää seura huolen. 

Samoin levitetään S. N. Liiton kirjastosarjassa 
ilmestyviä kirjoja. 

Kotiseutuasian ajoa toimitetaan siten, 
että S. N. Liiton maanraatajakokoelmaan toimite- 
taan Antti Mäntysaaren elämäkerta ja kuva, kerä- 
tään valokuvia kotiseutuvaliokunnan suunnitelman 
mukaan ottamalla kustakin aiheesta 2 kuvaa, joista 
toinen tulee omalle ja toinen keskusseuralle. Talven 
kuluessa toimitetaan kilpailut maakunnan kansan 
luonnetta kuvaavien kaskujen ja sanasutkausten 
keräilyssä. Kevättalvella toimitaan kotiseutuilta, 
jonka ohjelman kotiseututoimikunnan tulee laatia 
jo ennen joulua. Kesäretkeilyjä toimitaan myöskin 
kotiseututuntemuksen lisäämiseksi. 

Taloudelliselle kasvatukselle omis- 
tetaan aivan erityistä huomiota. Siinä tarkoituksessa 
toimitaan m. m. käsityö- ja kasvitarhanhoito- sekä 
pihamaiden siistimiskilpailut. Kussakin kyläpiirissä 
järjestetään talvella retkeilyjä toistensa taloustöitä 
tarkastamaan. Kesällä toimitaan paikallisia maa- 
talousretkeilyj ä. 

Kansanopiston tukemiseksi lisätään 
maakunnan kansanopiston kannatusosuudet viiteen. 

Kansanopistoasian periaatteellisesta valaisemisesta 
pidetään huolta. Samoin esitetään pitäjän toisille 
edistysseuroille kehoitus kansanopiston tukemis- 
työhön ryhtymisestä. 

5. Talouden järjestäminen. 

Taloudenhoito tapahtuu entiseen tapaan johto- 
kunnan, taloudenhoitajan ja vahtimestarin kautta. 
Varojen keräys tapahtuu kannatusjäsenten kautta, 
jotka kukin suorittavat seuran rahastoon 1 markan 
kuukaudessa eli 12 markkaa vuodessa. Iltamat pide- 
tään maksuttomia muutamaa mahdollista poikkeusta 
lukuunottamatta. 

Tulot ja menot on ^arvioitu seuraavasti: 
Tulot: 



Säästö edellisvuodelta 
Jäsenmaksut ..... 
Kannatusmaksuja 
Vuokria 



449:65- 

173:— 
1,480:— 
300:— 



Noin 2:sta pääsymaksullisesta tilaisuudesta 500: — 

Yhteensä Smk. 2,902:65 

Menot: 

Juoksevat menot (verot, vakuutusmaksut, 

valoon y. m.) i,öoo: — 

Kirjastolle 400: — 

Esitelmätoimintaan 200:— 

Seuran edustajain matkakuluihin 200: — 

Alaosastoille 300: — 

Seuran puutarhan ja urheilukentän kunnos- 
tamiseen 200: — 

Kotiseutukeräyksiin ? 100: — 

Kannatusapua keskusseuralle 100: — 

Kansanopiston avustus 100: — 

Kotiopint okir j ain j a Pyrkij äin tilausten 

maksuosuus 100: — 

Säästö 202:65 



Yhteensä Smk. 2,902:65 

6. Järjestysmääräyksiä. 

Kaikki seuran tilaisuudet aloitetaan syksyllä ja 
talvella klo 7, kesällä klo 8 illalla ja lopetetaan 
viimeistään klo 12 illalla. 

Tupakoiminen ja lakkipäässä-olo on kaikissa seu- 
ran tilaisuuksissa kielletty. 

leikkejä on iltattiain ja kokousten lopussa, kylä- 
piirikokouksissa istumaleikkejä, pienemmissä ilta- 
missa ja kuukausikokouksissa piirileikkejä ja kan- 
sallistansseja ja vain varsinaisissa iltamissa tanssia. 
> — Seuran talon vuokraajille ovat samat järjestys- 
säännöt velvoittavia. 

7. Yhteistyö keskusseuran, aluepiirin ja muiden 
valistusjärjestöjen kanssa. 

Keskusseuran ja aluepiirin päätökset katsoo seura 
itseänsä velvoittaviksi. Samoin lähetetään molem- 

pien yllämainittujen järjestöjen tilaisuuksiin edusta- 
jia. Paikkakunnan toisten seurain ja yhdistysten 
kanssa ollaan yhteistyössä tilaisuuden mukaan. 



Miihiniemen Nuorisoseuran työohjelma 
1. 9. 1919—31. 8. 1920. 

1. Seura toimii ilman kyläpiiri- ja osastojakoa yhte- 
näisenä joukkona johtokunnan johtaessa myös- 
kin erikoisalojen tehtäviä. 

2. Että eri alat tulevat seurassa hyvin edustetuksi, 
on johtokunnan jäsenten jaettava tehtävät niin, 
että jokaiselle tulee joku erikoisala huollettavaksi. 
(Yksi johtaa musiikki-, toinen näytelmä-, kolmas 
voimistelu-, neljäs luku-, viides raittius- ja siveel- 
lisyysharrastuksia j. n. e.) 

3. Seura kokoontuu talven aikana loka- huhtikuulla 
joka kuukauden ensimäisenä ja kolmantena sun- 
nuntaina yhteisiin kokouksiin, joissa on aluksi 
puoli tuntia yhteislauluharjoituksia ja henkisen 
ohjelman välissä puoli tuntia voimisteluharjoi 
tuksia. Kokousten keskustelu- y. m. ohjelma on 
johtokunnan jäsenten vuoroin järjestettävä huo- 
mioon ottaen kukin erikoisalansa ajamista. 

Toinen ja neljäs sunnuntai on ryhmähar joitte 
lua kotiopintoja, näytelmiä y. m. vartein. 

Iltamia toimitaan tapaninpäivänä, laskiaisena 
ja pääsiäisenä. Kesäjuhla ja iltama toimitaan 
juhanpuksena. 

Kesän aikana, kesä- elokuulla, toimitaan joka 
kuukauden ensi sunnuntaina kokous ja kolman- 
tena sunnuntaina retkeily. 

Toukokuulla on vain kuukausi- ja syyskuulla 
vuosikokous. 

4. Isäntäin kyläkokouksessa antaman luvan mukaan 
järjestää johtokunta tilaisuudet vuoroonsa eri 
taloihin. 

Savolan Kirkonkylän Nuorisoseuran toimintalista 
loka- marras- ja joulukuuksi 1919. 

Lokakuulla: 

5 päivänä Kotiopintokuulustelut. ( Illalla klo 7 
iltama i:sen piirin toimesta. 

10 ». Kirjastoiltama kirjastotoimikunnan toi- 
mesta. , 

12 » Kuukausikokous. Ohjelma 2:lta piiriltä. 

Keskustellaan asuntojen ja pihamaiden 
puhtaanapidosta. Puhuu Lauri Louhi. 

19 » Kotiopintokuulustelut. 

21 » Istutuspäivä seuran kentällä. Töiden 
järjestämisessä pyydetään ottamaan huo- 
mioon johtokunnan kutsussa mainitut 
seikat. 

26 . » Raittiuskokous klo 3. Ohjelma Raittius- 
osastolta. 

Marraskuulla: 

2 päivänä Kotiopintokuulustelut. Illalla klo 7 
iltama 4:nen piirin toimesta. 

9 » Kuukausikokous irsen piirin toimesta. 

Keskustellaan pyhien ja joutohetkien 
oikeasta vietosta. Puhuu esitelmären- 
kaan jäsen, pastori Kalle Kajastus. 

16 » Kotiopintokuulustelut. 

23 » Talo tyhjä Haukkalan nuorisoseuran ta- 
lolla olevan edistysseurain yhteiskokouk- 
sen takia. 

30 » Voimisteluosaston iltama. 



Joulukuulla: 

7 päivänä Kotiopintokuulustelut. Illalla klo 7 
iltama 2:sen piirin toimesta. 

14 » Kotiopintokuulustelut klo 1 ja alue- 
piirin kokous klo 3. Illalla klo 7 pääsy- 
maksullinen iltama. 

21 » Joulujuhla johtokunnan järjestämällä oh- 
jelmalla. 

26 ja 27 p:nä klo 3:lta luentokurssit. Ohjelma eri 

ilmoituslapuissa. 

27 p:vän illalla klo 7 on yleinen vapaailtama. 

Huomautuksia: 

Kuukausikokoukset ja kotiopin- 
tokuulustelut alkavat klo 3, ellei muuta aikaa 
ole erityisesti ilmoitettu. Kirkonkylän kotiopinto- 
piiri kokoontuu Kirkonkylän ja Saraniemen piiri 
Saraniemen koululle. 

Iltamat ovat vain seuran jäsenten keskeisiä 
ja heille (sekä heidän seuran alueen ulkopuolelta 

oleville tuttavilleen) vapaita, mikäli ei iltamasta ole 
nimenomaan toisin ilmoitettu. (Missä taasen iltamat 
ovat maksullisia, siellä tietysti tämä määritelmä 
ei käytännössä sovellu.) 

Pihamaiden siistimiskilpailun toi- 
nen tarkastus on tämän toimintalistan ajalla. 

Eri osastojen ja kyläpiirien erikois- 
toiminnan suhteen viitataan näiden omiin ilmoi- 
tuksiin. 

Palosaaren aluepiirin työohjelma toimintakaudeksi 
1. 9. 1919—31. 1. 1920. 

i. Aluepiirin tilaisuudet. 

Piiri pitää vuoden ajalla kolme kokousta, joista 
viimeinen on vuosikokous, sekä kesäjuhlan. Kokous- 
ja juhlapäivän iltoina on iltama. Maaliskuun kokous- 
päivän aamulla on hiihtokilpailut. 

Eri tilaisuudet ovat: 
Maalisk. 15 p. piirikokous Halkosaaren nuorisoseu- 
ran luona. 

Huom. Aamulla hiihtokilpailut. 

Toukok. 10 p:nä piirikokous ja näyttely löylyn nuo- 
risoseuran luona. 

Heinäk. 7 p:nä kesäjuhla Vallin nuorisoseuran luona 
ja 

Syysk. 13 p:nä vuosikokous Hyypän nuorisoseuran 
luona. 

Kokoukset ja kesäjuhla alkavat klo 3 i, p, ja ilta- 
mat klo 8 illalla. Hiihtokilpailu alkaa klo 8 aamulla, 

2, Ohjelmat ja niiden järjestäminen. 

Kunkin piirikokouksen ohjelmaan tulee jonkun 
nuorisoseuratehtävän opastaminen alustuksen ja kes- 
kustelun kautta. Samoin tulee jokaiseen kokouk- 
seen yhteiskunnallista aihetta käsittelevä esitelmä. 
Tämän lisäksi tulee kokoukseen kaksi periaatteel- 
lista kysymystä kuhunkin. Iltamiin tulee näytelmä, 
piirilehti ja erilaisia kilpailuja. Kysymysten alus- 
tajat, näyttelijät ja kilpailijat määrää piirin johto- 
kunta eri seuroista, Piirilehden toimittaja valitaan 
koko vuodeksi, Opastusalustuksen ja esitelmöitsijän 
hankkii piirin johtokunta. 

Kesäjuhlan ja iltaman ohjelman laatii ja "hankkii 
johtokunta ja urheilutoimikunta. Hiihtokilpailut 
toimii urheilutoimikunta, > 

3, Piiriin kuuluvain seurain ^kohottaminen^ 

Piirissä olevain seurain toiminnan kohottamiseksi 
järjestetään kaikkia seuroja käsittävä kokpuskil- 
pailu erityisesti hyväksyttävän kilpailuohjelman 
mukaan. Samoin järjestetään Pyrkijän levitys- 
kilpailu, 

4- Piiritoiminnan johto 
on johtokunnan ja piirisihteerin huolena. 

Sisämaan Nuorisoseurojen Keskusseuran työohjelma 
toimintakautena 1/9 1923—31/8 1928. 

(Hyväksytty Sisämaan Nuorisoseurojen Keskusseuran neuvot- 
telukokouksessa Laajajoella 20/8 1922.) 

1. Johto 

tapahtuu sihteeritoimiston kautta. Johtokunta suun- 
nittelee kokonaisuudessaan toiminnan suuntaviivat. 
Erikoisaloja ajamaan valitsee johtokunta kotiseutu- 
osaston, musiikki-, käsityö-, kotiopirito- ja kirjalli- 
suus-, raittius- ja siveellisyystyö ja urheiluvaiio- 
kunnat, joissa kussakin on vähintäin 1 jäsen Keskus- 
seuran johtokunnasta. Syysneuvottelukokoukseen 
tuovat valiokunnat ja aluepiirit työsuunnitelmansa. 
Vuosikirja ja kiertokirjeitä toimitetaan entiseen 
tapaan. Keskusteluaiheita . selostuksineen lähetetään 
«euroille. Sanomalehdissä valaistaan nuorisoseura- 
rientoja. Pyrkijän hyväksi työskennellään. Kirjalli- 
suutta ja varsinkin N. S. kirjallisuutta levitetään. 



2. Yleiset tilaisuudet. 

Vuosikokous pidetään Laihon nuorisoseuran luona 
tammikuun 6 ja 7 pnä. 

Kesäjuhla vietetään Ylimäen nuorisoseuran luona 
kesä- ja heinäkuun vaihteessa. 

Neuvottelukokous on Peltomaan nuorisoseuran 
luona elokuun lopulla. 

3. Neuvonta-, ja esitelmätyö. 

Syksyn kuluessa lähetetään neuvoja aluepiirin 
vuosikokouksiin ja, jokaisen paikallisosaston luokse. 

Talven kuluessa järjestetään luentokursseja ja 
neuvontatilaisuuksia mahdollisuuksien mukaan . 
Nuorisoseurakursseja toimitaan marraskuun 1 — 7 
p:nä Iyapin kirkolla, marraskuun 8 — 14 p:nä Pärän- 
teellä ja joulukuun 27 p:stä tammikuun 2 p:äan 
Kurejoella. 

.4. Kotiöpinnot. 

Kotiopintotyössä noudatetaan S. N. laiton hyväk- 
symää kotiopinto-ohjelmaa. lukuaineeksi otetaan 
suomensukuiset kansat. 

^Kotiseututyö. 

Kotiseututyön alalla kehoitetaan paikallisseuroja 
järjestämään kotiseututoimikuntia. Päähuomio koh- 
distetaan valokuvain ja puumerkkien sekä aikaisem- 
paa kansanopetusta koskevain tietojen keräykseen. 

Kunkin seuran on talven kuluessa toimittava koti- 
seutuohjelmainen juhlatilaisuus. 

Johtokunnan on kuvastojen järjestelyssä annet- 
tava seuroille yksityiskohtaisia ohjeita. 

6. Nousevan nuorison kasvatus. 

Nousevan (13 — 16 vuotisen) nuorison keskuuteen 
yritetään saada aikaan järjestettyä kasvatustoi- 

mintaa siten, että seurat valitsevat tätä asiaa aja- 
maan etupäässä opettajista ja lasten vanhemmista 
muodostettuja toimikuntia, jotka tukevat paikka- 
kunnan toivonliitto- ja partiotoimintaa tai järjes- 
tävät muuten vastaavaa toimintaa nousevalle nuo- 
risolle. — Maaseudulla olevaa partiotoimintaa ja 
sen kokemuksia tehdään tunnetuksi. Seuroja kefatöi- 
tetaan syksyn kuluessa toimimaan nuorille jäsenil- 
leen valistuskursseja. 

7. Raittiustyö. 

Raittiustyössä kiinnitetään erikoista huomiota 
salapolton ja tupakoimisen vastustamiseen. Syksyn 
kuluessa järjestetään jokaisen paikallisosaston luokse 
raittiusneuvontaa. Kieltolakiliiton avustuksella toi- 
mitaan voimakkaita raittiuskokouksia. Raittius- 
vaatimuksen noudattamista seuran jäsenistön kes- 
kuudessa valvotaan. Samoin seurain tilaisuuksiin 
saapuvan yleisön raittiutta. Muiden raittiustyön- 
tekijäin kanssa yritetään yhteistyöhön. 

Raittiusasian yhteydessä ajetaan muutenkin siveel- 
lisiä harrastuksia. 

8. Asevelvollisten kasvatuksen ohjaaminen. 

Asevelvollisen nuorison kanssa kehoitetaan seu- 
roja olemaan vuorovaikutuksessa, järjestämään 
heille lähtö-iltamia ja kirjeenvaihtoa, levittä- 
mään heidän keskuuteensa Pyrkijää ja kasvatus- 

kirjallisuutta sekä toimimalla lomallaoleville tove- 
reille vierailuiltoja. Sotilaskoteihin tilataan Pyr- 
kijää. 

9. Musjikki. 

Iyäulun ja soiton kehittämiseksi, laulukuorojen 
ja soittokuntien elvyttämiseksi ja perustamiseksi 
toimitaan tämän alan valiokunnan kautta. Jousi- 
soittokuntien perustamiseen kiinnitetään erikois- 
huomio. Yksiäänistä laulutaitoa koetetaan kohot- 
taa. Laulu-, soitto- ja urheilujuhlat vietetään kesällä 
entiseen tapaan. Piirien ja seurojen tilaisuuksiin 
koetetaan saada laulua runsaammin. 



10. Liikuntokasvatus. 

I,iikuntovaliokunta tukee ja opastaa yksityisiä 
seuroja voimistelu- ja urheiluharrastuksen herättä- 
misessä ja edistämisessä. Voimistelu johtajien kas- 
vattamiseksi ja urheilukenttien perustamiseksi koe- 
tetaan päästä yhteistoimintaan urheilujärjestöjen 
kanssa. i 

11. Seuranäyttelijäin kasvattaminen. 

Keskusseura pitää edelleen palveluksessaan näyt- 
telemisen opettajan, joka pitää seuroittain yksi- 
ja kaksiviikkoisia opastuskursseja. 

12. Yhteiskunnallinen ja taloudellinen kasvatus. 

Nuorison herättämiseksi yhteiskunnallisia ja talou- 
dellisia kysymyksiä harrastamaan on paikallisseu- 
rain ja aluepiirien järjestettävä näiltä aloilta esi- 
telmiä ja keskusteluja, sekä seuralehdessä ja kirjalli- 
suuden esittelyssä muistettava yhteiskunnalliset ja 
taloudelliset kysymykset. 

'O 

13. Kirjastoasia. 

Seuroja kehoitetaan järjestämään itselleen tarkoi- 
tustaan vastaava käsikirjasto, jonka muodostami- 
seen antaa ohjeita S. N. Il,, käsikirjasto-opas. Yleis- 
ten kunnallisten kansankirjastojen aikaansaami- 
seksi ja tukemiseksi on nuorisoseurojen myöskin 
työskenneltävä. 

14. Nuorisoseuramerkki. 

Nuorisoseuramerkkivaatimusten suorittamista ja 
merkkiharrastusta edistetään Suomen Nuorison Lii- 
ton antamien ohjeiden mukaan. 

15. Alaosastotyö. 

Alaosastojen muodostumista koettaa Keskus- 
seura edistää antamalla ohjeita niiden järjestelyssä 
ja johdossa. 

i6. Nuorisoseurapäivä. 

Nuorisoseurapäivän vietto järjestetään, entiseen 
tapaan. 

^ 17. Esitelmärengas. 

Nuorisoseuroille lähetetään erityinen luettelo esi- 
telmärenkaan jäsenistä ja pyydetään niitä käyttä- 
mään, renkaan jäsenten tarjoamaa palvelusta puhuja- 
tarpeensa tyydyttämiseksi. 

18. Kansanopiston tukeminen. 

Kansanopistossa käyntiä ja avustusta koetetaan 
edistää. M. m. kehoitetaan paikallisosastoja sään- 
nölliseen kansanopiston kannattamiseen. 

19. Aluepiiritoiminta. 

Aluepiiritoimintaa edistetään lähettämällä näiden 
kokouksiin ja piiripäiville Keskusseuran edustaja, 
avustamalla niiden järjestämiä kursseja ja toimi- 
malla läheisessä vuorovaikutuksessa aluepiirien sih- 
teerien, kanssa. 

20. Suhde Suomen Nuorison Liittoon. 

Iyiiton kokouksiin lähetetään edustajia. Samoin 
huolehditaan Iyiiton päätösten toteuttamisesta ja 
yleensä järjestötoiminnan kehittämisestä. 

2i. Vuorovaikutus toisten järjestöjen kanssa. 

Sisämaan Nuorisoseurojen Keskusseuran alueella 
toimivien toisten valistusjärjestöjen kanssa pyri- 
tään yhteistgimintaan. .Amerikan suomalaisten valis- 
tusjärjestöille lähetetään keskusseuran julkaisut, 
kiertokirjeet sekä selostukset seuran tilaisuuksilta 
y. m. ja toivotaan niiden puolestaan tekevän 
samoin Sisämaan Nuorisoseurojen Keskusseuralle! 



Suomen Nuorison Liiton työohjelma esiintyy vuo- 
sittain julaistavassa Suomen Nuorison Liiton vuosi- 
kirjassa. 

Edelläolevat mallit eivät ole tarkoitetut kopioita- 
viksi kaavoiksi, vaan esimerkeiksi, jotka helpottavat 
työohjelmain laatimista. 



VIII. 



,j NEUVONTATYÖ. 

Kaikkeen työhön tarvitaan oppimista. »Kyllä 
työ tekijänsä neuvoo», sanoo sananlasku, mutta 
kokemuksen kautta saatu oppi on usein liian kallis. 
Kokeillessa kuluu kallista aikaa ja työtarpeita. 
Siksi on perustettu ammattikouluja ihmisten kas- 
vattamiseksi eri työaloilla. 

Nuorisoseuratyö 0£ tärkeätä ja johtohenkilöiden 
kannalta vaikeasti osattavaa työtä. Kyetä innosta- 
maan nuoret vapaaehtoiseen valistustyöhön ja osata 
järjestää heidät sopivasti kehittävään työhön, se ei 
ole pieni eikä vähäpätöinen taito. Mutta kumminkin 
nuorisoseurain johto on pääasiassa jäänyt nuorten 
kasvatustehtävään valmistumattomani ihmisten kä- 
siin. Kun kokemuksen kautta ehditään saada hiukan 
työtaitoa, kutsuvat »elättävät» elinkeino- ja yhteis- 
kuntatehtävät useimmat pois nuorisoseuratyön- 
tekijäin riveistä. — Mutta vaikka muutamat seurat 
ovatkin siinä onnellisessa asemass^, että saavat 
pitemmän ajan pitää vaihtamattomia johtajia, on 
silloinkin työtä opetettava yhä uudelleen, sillä nuo- 
risoseuratyö kehittyy lakkaamatta ja nuorison 

vapaaehtoisen mielenkiinnon yllä- 
pitämiseksi on keksittävä yhä uusia muotoja. 

Näistä syistä on nuorisoseuratyön neuvonta menes- 
tyksellisen nuorisoseuratyön ehto. On muutamia 
paikkakuntia, jotka eivät ole sysäysten tai opetus- 
ten tarpeessa, mutta tuhannesta nuorisoseurastamme 
on tällaisella pohjalla Vain muutama kymmen 
seuraa. Ja sielläkin, missä asiat ovat parhaiten, on 
neuvojilla kotoisilla voimilla tehtyjen suunnitelmain 
ja saavutusten todistajina kannustava merkitys. 

Neuvontatyö onkin alunpitäin käsitetty niin tär- 
keäksi, että se on ollut keskusseurani tärkeimpiä 
tehtäviä. Neuvontaa on harjoitettu monissa eri 
muodoiosa. Kiertokirjeet, sanomalehtikirjoitukset, 
yksityiskirjeet, kiertävät neuvojat, luento- ja opastus- 
kurssit y. m. keinot ovat olleet käytännössä. 

Eri aloilla ovat tavat ja muodot aikain kuluessa 
kehittyneet. Niinpä esim. kiertävä neuvonta on 
nykyään aivan toisenlaista kuin alkuaikoina. Samoin 
ovat opastuskurssit kehittyneet. Seuraamatta neu- 
vontamuotojen kehitystä, esitämme seuraavassa 
muutamin piirtein eri neuvontamuotoja sellaisina, 
kuin ne nyt katsotaan parhaimmiksi. 

Kiertokirjeistä on jo puhuttu keskusseurain sih- 
teerin tehtäviä käsiteltäessä. Samoin viitattiin sano- 
malehtikirjoituksiin. Emme siis iyhdy tässä näiden 
neuvonantomuotojen kertauskäsittelyyn. 

Nuorisoseuraliikkeen äänenkannattaja Pyrkijä on 
säännöllisesti saapuva kotineuvoja, joten neuvontaa 
ajateltaessa sen levittämistä ei saa koskaan unohtaa. 

Persoonallisesta neuvonnasta on etualalle ase- 
tettava kiertävä seuroissa liikkuminen. Siksi pu- 
humme siitä ensiksi. 

Kun keskusseura järjestää haaraosastoihinsa kiel- 
tävää neuvontaa, on ensimäisenä ratkaistava 
neuvonta-aika. Jos vain herran vuodessa järjeste- 
tään neuvontaa, on se silloin yleensä toimitettava 
syksyllä toimintavuoden alussa. Poikkeuksen teke- 
vät vain ne seudut, joissa syksyllä ei voida- kulku- 
neuvojen puutteessa saapua kokouksiin. Jos toinen 
neuvontakierto pannaan toimeen, riippuu sen aika 
neuvonnan tarkoituksesta. Mutta jos ilman erikois- 
tarkoitusta järjestetään kertausneuvontaa, on sille 
sopiva aika talvi, jolloinka on vielä 'tilaisuus vaikut- 
taa jäljellä olevan työkauden toimintaan. » 

Yleensä on neuvontatilaisuudet paras järjestää 
yksipäiväisiksi siten, että iltapäivällä on toimihenki- 
löiden kanssa neuvottelukokous ja illalla esitelmä 
yleisölle. Neuvontatilaisuuteen ei pidä yhdistää 
muita tarkoituksia. Jos on esim. iltama, joutuvat 
toimihenkilöt olemaan sen puuhissa riiin, että huo- 
miota ei ehditä keskittää neuvontahan.. Sen sijaan 
on sopivaa, että neuvojan esitelmän ohella on hiukan 
muutakin ohjelmaa, esim. laulua ja soittoa. 

Neuvontatilaisuudet on etukäteen huolellisesti 
valmistettava. Keskusseuran puolesta on jokaisen 
kierron edellä lähetettävä haaraosastoille ohjeet 
neuvontatilaisuuksien järjestämisestä. Tässä ei saa 
tyytyä toivomuksiin, vaan on monissa kohdin mää- 
rättävä. Siten on esim. määrättävä, ketä toimihen- 

kilöitä pitää neuvotteluihin saapua ja miten aikaisin. 
Samoin mitä asiakirjoja ja suunnitelmaehdotuksia 
on neuvottelutilaisuuteen tuotava. Kokousten pai- 
kallisen ilmoittelun helpottamiseksi painetaan hel- 
posti täydennettäviä seinäilmoituslomakkeita. Nämä 
neuvojan tuloa koskevat 1 tiedot, ohjeet ja pyynnöt 
lähetetään seuroille noin 3 — 2 viikkoa ennen neuvo- 
jan saapumista. On nimittäin sattunut, että aikai- 
semmin lähetetyt kirjelmät, joita ei ole tarvinnut 
heti käydä toteuttamaan, on pantu syrjään ja unoh- 
dettu. Lyhemmässä ajassa ei neuvontatilaisuutta 
taas ehditä järjestää. — Paikallisseurain puolesta 
on neuvontatilaisuuksien valmistelussa edellämai- 
nittujen tehtäväin, toimihenkilöiden ja yleisön 
keräämisen sekä suunnitelmani laatimisen y. m. 
ohella harkittava etukäteen, mitkä kysymykset 
kaipaisivat erikoista selvittelyä. Seuran pöytä- tili- 
y. m. kirjat on varattava neuvojalle asuntoon 
etukäteen tarkastettavaksi. 

I^opuksi muutamia ohjeita neuvojille: 
Neuvojan tulee käyttäytyä vaatimattomasti ja 
ystävällisesti. Jos hän on töykeä ja ylpeän näköinen, 
tulee suhde neuvottavien kanssa vieraaksi. Ja neu- 
vonnan onnistumisen ensi ehto on siinä, että suhteet 
ovat avonaiset, niin että seuran toimihenkilöt kierte- 
lemättä esittävät seuransa ja paikkakunnan elämän 
ilmiöitä. — Seuraan saavuttuaan on neuvojan teh- 
tävä huomioita. Talon siisteys, kaluston eheys ja 
paikoillaan olo y. m. sellaiset on huomattava. Kir- 
janpitokirjät ja kirjasto sekä arkisto ovat erityisesti 

tarkastettavat. Epäkohtiin on esitettävä parannusta. 
Arvosteluissa on oltava niin hienotuntoinen, että 
siitä ei voida loukkaantua. Jos jostakin toiminta- 
puolesta voi lausua tunnustuksen, kestetään arvos- 
telu ja opastus paremmin., t ^ Neuvojan pitää olla 
käytännöllinen. Milloinkaan ei saa tyrkyttää yleis- 
ten kaavain mukaisia paikkakunnan oloihin soveltu- 
mattomia tai toteuttamismahdollisuuksien yläpuo- 
lelle meneviä suunnitelmia. Vain sopivan ja mah- 
dollisen tavotteluun on ohjattava. 

Kun neuvoja neuvottelukokouksen kautta on 
tutustunut seuran ja seudun elämään, voi hän esitel- 
mässään liikkua paikallisissa oloissa arvostellen nii- 
den korjattavia ja selvitellen suunnitelmiin otettuja 
korjauskeinoja. " Tämä »liikkuminen», mitä arvoste- 
luihin tulee, pitää kumminkin tapahtua niin yleis- 
luontoisesti, että nimitetystä paikkakunnasta ei 
anneta mainetodistusta. Paikkakuntalaiset kyllä 
osaavat sovittaa sanat itseensä. 

Neuvonnan ohella on neuvojan oltava opinto- 
matkailija. Jokapäiväisten ilmiöiden ohella voi 
silloin tällöin huomata jotakin erikoistakin. Milloin 
löytää uuden työtavan tai menetelmän, on siitä 
otettava tarkka selvä ja Pyrkijän kautta kerrottava 
se »kaikkeen maailmaan». 

Toimihenkilöiden kasvattamiseksi on toimittava 
erityisiä kursseja. Tässä tulee kysymykseen niin 
monenlaiset alat ja kurssimuodot, että niiden ohjel- 
mamallien esittäminen tulisi liian pitkäksi. Se ylei- 
nen ohje vain sanottakoon, että opastuskurssien 

tekona on harjoittelu. Siten syntyy mielenkiintoa 
ja itse tekemisen taitoa. Iyomahetkinä ei saa unoh- 
taa leikkejä. — Varsinaisten kurssien ohella voi- 
daan toimihenkilöiden kasvattamiseksi, menestyk- 
sellä käyttää muutamia muita keinoja. Tällaisia 
keinoja ovat m. m. toimihenkilöiden neuvottelu- 
kokoukset ja toimihenkilöiden neuvonta aluepiirien 
kokouksissa. Selostamme muutamalla sanalla kum- 
paakin: 

Toimihenkilöiden neuvottelukokouksissa selvitel- 
lään edessä olevia tehtäviä ja niiden tekotapoja. 
Kunakin kesänä pitäisi jokaisessa keskusseurassa 
olla keskusseuran johtokunnan ja aluepiirien edusta- 
jain neuvottelukokous, jossa laadittaisiin keskus- 
seuran työohjelma, ja selvitettäisiin työohjelmaan 
otettujen tehtäväin tekotapoja. Sen jälkeen olisi 
pitäjittäni tai alueittain toimittava paikallisten 
nuorisoseurain neuvottelukokouksia. RuHsaan osan- 
oton saamiseksi olisi, jos kokousten johtoon vain 
voidaan käyttää suuremman joukon voimat, niitä 
toimittava useampia samoina sunnuntaina, jolloinka 
niistä voitaisiin tehdä voimakkaampaa reklaamia. 
Samasta syystä olisi, jos se on henkilötuntemuksen 
vuoksi mahdollista, jokaisesta seurasta kutsuttava 
neuvottelukokouksiin muutamia toimihenkilöitä yk- 
sityisesti. Paikallisseurain edussajain kokouksiin 
on alustukset, ainakin useimmat, pyydettävä pai- 
kallisseurain työntekijöiltä. Se ei haittaa, jos alus- 
tukset joskus tulevatkin heikompia. Sillä kun kes- 
kustelun kautta asiaa kehitetään vähitellen, silloin 

pienemmällä ennakkotuntemuksellakm voidaan pa- 
remmin asiaan syventyä. Keskusseuran puolesta 
tulee kussakin tilaisuudessa olla pari henkilöä, jotka 
keskusteluun osanoton kautta valaisevat asioita ja 
johtavat neuvottelut keskusseuran työohjelman 
kanssa yhtäpitävään lopputulokseen. ■ — Muinakin 
vuoden aikoina tietysti voidaan joitakin erikois- 
kysymyksiä silmällä pitäen toimia samanlaisia neu- 
vottelukokouksia. 

Aluepiirien kokouksissa tapahtuu opastus siten, 
että kussakin kokouksessa esitetään alustus josta- 
kin tehtävästä. (Yhdellä kertaa esimies-, toisella 
kirjuri-, kolmannella järjestysmiestehtävät j.n, e.) 
Alustuksen pohjalla seuraa yleinen keskustelu. 
Kukin seura lähettää piirikokoukseen juuri sen tai 
ne toimihenkilöt, joiden tehtäviä kulloinkin selvitel- 
lään. 

Muutamassa tapauksessa ovat paikalliset harjoit- 
tajat tärkeitä. Erityisesti taiteen harjoittelussa 
ovat ne sopivia. Voidaan tietysti toimia erityisiä 
kursseja soittajille, näyttelijöille j.n. e., joihin eri 
seurain edustajat kokoontuvat. Tämä käy kummin- 
kin suurten ryhmäosastojen kasvattamisessa kal- 
liiksi. Ja kaikilla ei ole toimensa takia tilaisuutta- 
kaan matkustaa kursseille. Mutta jos seura hankkii 
näytelmäin tai soiton johtajan tahi lausunnon opet- 
tajan t. m. s., silloin voi harjoitus tapahtua illoin 
ja pyhisin ja kukin harjoittelija saa olla työssään ja' 
kotonaan. Että myöskin opastajan palkkauskustan- 
nukset tulisivat mahdollisimman pieniksi, voivat 

useammat seurat yhtyä palkkaamaan yhteisiä opas- 
tajia. 

Siinä muutamalla sanalla selvitettynä tärkeimmät 
nuorisoseuratyön neuvonnan ja opastuksen muodot 
tällä hetkellä. , > 



IX. 



NUORISOSEURATYÖ JA MUUT 
EDISTYSLIIKKEET. 

Kun nuorisoseurat työskentelevät jäsentensä kai- 
kinpuoliseksi kasvattamiseksi, joutuvat ne tietysti 
sangen paljon kosketuksiin erikoisia kasvatustehtä- 
viä varten perustettujen yhdistysten ja laitosten 
kanssa. Mainittakoon niistä muutamia. 

Voimistelusta ja urheilusta on jo 
ennen puhuttu ja selvitetty nuorisoseurojen suhdetta 
ruumiilliseen kasvatukseen (kts. Iyiikuntokasva- 
tus). Samassa yhteydessä huomautettiin, miten 
voimailuha rrastukset pyrkivät kulkemaan omia tei- 
tään heikontaen siten sitä yhteistä valistusrintamaa, 
jonka nuorisoseuraliike tahtoo muodostaa. Kehitys 
tähän suuntaan ei ole suinkaan toivottavaa. Epäi- 
lemättä olisi sekä nuorisoseuraliikkeelle että myöskin 
voimistelu- ja urheiluharrastuksille eduksi, että ne 
toimisivat hyvin läheisessä yhteydessä auttaen ja 
tukien toistaan. Nuorisoseura ei kasvatuslaitos 
olekaan, ellei se edistä ruumiillistakin kasvatusta, 
ja voimailuseurat tekisivät varmasti paljon laaja- 
kantoisempaa ja parempaa työtä ollessaan mitä kiin- 



175 



teimmässä yhteydessä nuorisoseuratoiminnan kanssa. 
Jos jompikumpi näistä liikkeistä taisteluhansikkaan 
heittää, ryhtyy se taistelemaan omaa varjoaan vas- 
taan, ja silloin varmasti lihanpala suusta putoaa 
virran vietäväksi. Yhteistoiminta Suomen Nuorison 
Liiton ja Suomen Voimistelu- ja Urheiluliiton 
välillä on välttämätöntä molemminpuoliseksi hyö- 
dyksi. 

Raittiusaate on aina myöskin elähyttänyt 
nuorisoseurojen toimihenkilöitä. Mitenkä muuten 
voisi ollakaan, sillä eihän todellisesta sivistyksestä 
ja itsekasvatuksesta voida puhuakaan ilman rait- 
tiutta. Raittius nuorisoseuroissa on aina ollut ihan- 
teena, mutta vasta 1919 Laihian kokouksessa mää- 
räsi S. N.' L. ehdottoman raittiuden nuorisoseuroille 
jäsenvaatimukseksi. Vielä silloinkin pelkäsivät jot- 
kut sen tuottavan haittaa nuorisoseurojen muille 
kasvatuspyrkimyksille. • Kieltolakimaassa täytyy 
tuollaiset ennakkoluulot voittaa, joten nuorisoseura- 
työ on tästä lähtien myöskin raittiustyötä sanan 
täydessä merkityksessä. 

Tästä on luonnollisena seurauksena, että raittius- 
seurojen ja nuorisoseurojen työ saa entistä kiin- 
teämpiä kosketuskohtia. Nuorisoseurat ovat, oikeas- 
taan raittiusseuroja, ja raittiusseurojen, jos ne mie- 
livät tarkoituksensa toteuttaa, täytyy omaksua 
samat harrastukset ja toimintamuodot, jotka nuo- 
risoseuraliike on valinnut. Siitä johtuu, että näiden 
liikkeiden keskusjärjestöt tulevat myöskin olemaan 
läheisessä yhteydessä keskenään. 

Myöskin maatalousharrastukset vaa- 
tivat nuorisoseurojen huomiota ainakin maaseudulla. 
Useissa nuorisoseuroissa onkin valittu erityinen 
maataloustoimikunta pitämään vireillä 
maatalouskysymyksiä seurojen tilaisuuksissa. Toi- 
mikunta hankkii omalta alaltaan esitelmiä ja kes- 
kustelukysymyksiä sekä kirjoituksia seuralehteen. 
Täten tulee se tehneeksi samaa työtä, jota maa- 
mies- ja maanviljelysseurat maaseu- 
dulla tekevät. Hyvin usein toimitaan myöskin maa- 
miesseurojen kanssa yhteisiä tilaisuuksia, kuten 
kesäjuhlia, iltamia, luentoja j. n. e. Ja auliisti aina 
luovutetaan seuratalot maamiesseurojen käytettä- 
viksi. Myöskin syvempää maatalouskasvatusta on 
koetettu edistää järjestämällä maatalousaineita koti- 
opintotehtäviksi. 

. Maatalouselämän kohottaminen ja kehittäminen 
on ala, josta yksikään edistysliike ei saa pysyä 
syrjässä. Maataloustuotannon ja maalaissivistyksen 
kohoaminen on suorastaan kansamme elinehto. 
Mutta näiden asiain esiinvetäminen nuorisoseuratoi- 
mintaan on senkin vuoksi tärkeää, että ne pitävät 
sivistysharrastukset terveellä pohjalla. Maanvilje- 
lysseurat luonnollisesti ymmärtävät nuorisoseurojen 
niiden työlle tarjooman avun eivätkä sitä halveksi. 

Mitä muita puhtaasti kasvatuksellisia edistys- 
liikkeitä Suomessa onkin, on nuorisoseuratoiminnan 
asetuttava niiden kanssa yhteisymmärrykseen. Kun 
nuorisoseurat tahtovat kasvattaa jäseniään kaikin 
puolin kunnon kansalaisiksi, eivät ne tietysti voi 

hylätä erikoisia kasvatustarkoituksia varten perus- 
tettujen yhdistysten niille suomaa apua. Muttä 
myöskin viimemainittujen etujen mukaista on käydä 
yhteistyöhön Suomen Nuorison Iviiton kanssa. 

Tämän ohessa on kuitenkin painostettava sitä, 
että nuorisoseurat pysyvät, erillään kaikesta puolue- 
toiminnasta . N aorisoseuraty ön kas vatusliikkefenä 
täytyy kohota puolueiden yläpuolelle. Minkään- 
laiset puoluetarkoituksissa perustetut nuorisoyhdis- 
tykset ja muut puolueiden päämääriä palvelevat 
seurat eivät saa päästä nuorisoseuratoimintaan 
vaikuttamaan. Nuorisoseurat tahtovat kasvattaa 
ihmistä ja kansalaista ihmisessä, eikä 
suinkaan sokeaa puolueihmistä. ■ 

Kaikki taikka ainakin useimmat yhteisistä har- 
rastuksista tarkoittavat hyvää ja pyrkivät parem- 
muuteen. Mi;tta käsitys hyvästä saattaa olla 
niin erilainen. Nuorisoseuraliike koettaa kasvattaa 
jäseniään erottamaan hyvän pahasta ja pitämään 
sen, mikä hyvä on. 



X. 



NUORISOSEURALIIKKEEN VASTAISET 
TEHTÄVÄT. 

Hyvin usein on kirjallisuudessa kuvauksia nuoriso- 
seuratoiminnasta, kuvauksia, jotka eivät suinkaan 
ole innostavia eikä kehottavia. Ja mikä pahinta: 
tämäntapaiset * kuvaukset ovat usein totuudenmu- 
kaisia. Kun nuorisoseura jää kokemattomien nuorten 
haltuun, pääsevät siinä helposti kaikenmoiset huli- 
kaaniäinekset vältaan, ja sanomattakin on selvää, mi- 
hin silloin mennään. Tanssitilaisuus toisensa perästä 
järjestetään seurahuoneelle, seuran kalusto särjetään, 
seuratalo jää siistimättä ja saukassa tomupilvessä 
survovat parit kuin sääsket ilta-auringon valossa. 
Silloin nuorisoseuralla ei enää ole minkäänlaista kas- 
vatuksellista arvoa, ja keskusseurojen, vieläpä viran- 
omaistenkin, olisi sekaannuttava seulan asioihin. 

Keskusseurojen — kunpa ne siihen kykenisi vät- 
kin! Mutta onnettomuutemme on juuri siinä, että 
järjestömme on aivan liian höllä. Nuorisoseura- 
liikkeen vastaisista tehtävistä kaikkein ensimmäinen 
on saada järjestö voimakkaammaksi ja lujemmaksi 
— kiinteämmäksi. 

Toistaiseksi ei ole liikkeen keskusjärjestöihinkään, 

Suomen Nuorison Liittoon ja sen keskusseuroihin, 
voitu kiinnittää vakinaisia työntekijöitä. Vapaan 
harrastuksen varassa ei työ kuitenkaan tänä mate- 
rialistisena aikana menesty, se vaatii liian paljon 
aikaa ja voimia, vaikka olisi siihen haluakin. Täl- 
laisiä työntekijöitä ei voida velvoittaakaan siinä 
määränsä kuin olisi tarpeellista. " ' 

Nuorisoseuraliikettä täytyy yhteiskunnan käydä 
aineellisesti tukemaan siinä määrässä, että ei ainoas- 
taan johtava järjestö, Suomen Nuorison Liitto, 
mutta myöskin kaikki maakuntaliitot eli keskusseu- 
rat saavat omat vakinaiset työntekijänsä. Liiton 
palvelukseen aiotaankin ensi tilassa saada kaksi 
henkilöä kirjallisia ja kansliatehtäviä sekä neuvontaa 
ja tarkastusta varten. Jokaiseen keskusseuraan on 
lähimmässä tulevaisuudessa saatava myöskin vaki- 
naista palkkaa nauttiva, asiaan innostunut ja työ- 
hön perehtynyt sihteeri, joka johtaa oman maa- 
kuntaliittonsa asioita Suomen Nuorison Liiton anta- 
mien ohjeiden mukaisesti, jolle hän on myöskin 
vastuuvelvollinen. Keskusseurojen sihteerien apu- 
laisina pitäisi ainakin suuremmissa maakuntaliitoissa 
olla lisäksi aluepiirien sihteerit, jotka toimisivat 
samalla neuvojina ja tarkastajina kukin alueellaan. 
Jos niin pitkälle päästäisiin, kuten monet valistus- 
työntekijät ovat uneksineet, että jokaiseen kuntaan 
saataisiin erityinen valistuspäällikkö, kuten suoje- 
luskunnilla on paikallispäällikkö, olisi aluepiirien 
sihteerien tehtävä verrattain helppo, he kun monissa 
asioissa voisivat kääntyä paikallisten valistuspääl- 

likkojen puoleen. Jonkinlainen palkkio ja korvaus 
matkakuluista ja neuvontapäiviltä olisi aluepiirien 
sihteereillekin maksettava. , 

Tämä järjestelmä edellyttäisi, että laiton palve- 
luksessa pitäisi olla verrattain paljon tehtäväänsä 
perehtyneitä voimia. Näitä täytyisi kasvattaa. 
Kysymyksenalaiseksi tulisi jonkinlaisen nuoriso- 
seuraopiston perustaminen. Se voisi olla yksivuo- 
tinen oppilaitos, mutta määrätty pohjasivistys ja 
todistus perehtymisestä käytännölliseen nuorisoseura- 
työhön siihen pyrkiviltä olisi vaadittava. 1 

Jos mielitään nuorisoseuratyössä eteenpäin päästä 
ja parempia tuloksia saavuttaa, olisi edellä viitat- 
tuun suuntaan nuorisoseurajärjestöä kehitettävä. 

Mitä taas paikalliseen nuorisoseuratoimintaan 
tulee, asettaa tulevaisuus sillekin verrattain suuria 
vaatimuksia. Ellei se kykene näitä vaatimuksia 
täyttämään, häviää se luonnonlain välttämättö- 
myydellä pois ja joku toinen liike täyttää sen paikan. 
Mutta jos liikkeemme vain tajuaa etsikkoaikansa, 
tekee sen sopeutumis- ja mukautumiskyky kunkin 
aikakauden ' erikoisharrastuksiin sen ikuiseksi. 

Tässä kirjassa on useassa kohdassa osoitettu, 
miten välttämätöntä on saada jokaiseen nuoriso- 
seuraan johtajia eri tehtäviä varten. Nuorisoseuran 
pitää olla kuin komppania, joka on jaettu ryhmiin 
ja joukkueihin. Kullakin alaosastolla täytyy olla 
päällikkö, joka on tehtävänsä tasalla. Minkään- 
lainen joukkoja koskeva kasvatustoiminta ei ole 

1 Nuoriso-opisto onkin jo aloittanut toimintansa. 

mahdollinen ilman ohjausta ja johtoa. Sitä tarvit T . 
see myöskin itsekasvatus. 

Ennen on jo myöskin mainittu, mikä ainoa keino 
on olemassa johtajien hankkimiseksi eri tehtäviä 
varten nuorisoseuroissa:, niitä täytyy kasvattaa. 
Samoinkuin suojeluskunta järjestää kursseja ryhmä- 
ja joukkuepäällikköiden kasvattamiseksi, samoin- 
kuin Voimistelu- ja Urheiluliitto järjestää kursseja 
voimistelun ja leikin johtajia varten, samoinkuin 
Raittiuden Ystävät järjestävät kursseja Toivon- 
liiton työtä varten j. n. e., samoin täytyy Suomen 
Nuorison Liitonkin ryhtyä kasvattamaan työmie- 
hiä viinimäkeensä. Työ kyllä kysyy varoja ja voi- 
mia, mutta molempia niitä liike kykenee hankki- 
maankin vam perusteellisen toiminnan kautta. 

Huomioon on otettava, että tämä johtajien 
kasvattamiskysymys täytyy olla ama vireillä t. s., 
että tämä kurssien pitäminen täytyy muuttua 
säännölliseksi, järjestelmälliseksi työmuodoksi. Sa- 
moinkuin yhteiskunta kasvattaa itselleen yhä uusia 
työvoimia, samoin täytyy nuorisoseurojenkin tehdä. 

Nuorisoseurojen tulevaisuudenkysymys ei kui- 
tenkaan tule ratkaistuksi, jos johtajakysymys voi- 
taisiinkin onnellisesti järjestää. Täytyy olla myös- 
kin johdettavia. 

Nuorisoseuraan liittymistä ei voida tehdä pakol- 
liseksi siinä merkityksessä kum esim. lapsille ase- 
tettu oppivelvollisuus, sotapalvelus j . n. e. Nuoriso- 
seuraliikkeen täytyy olla vastedes, niinkuin se on 
ollut tähänkin asti, vapaa valistusliike. 

Vapaa se ei kuitenkaan ole eikä saa olla sillä tavalla, 
että se suo jäsenilleen kaikki mahdolliset vapaudet, 
mitä yleensä taivaan ja maan välillä saattaa olla. 
Sellaiseksi vapaa valistusliike kuitenkin monesti 
käsitetään. 

Vapaus ei koskaan ole vallattomuutta. Yhteis- 
kuntakin voi todellisen vapauden jäsenilleen taata 
vain viisaasti harkittujen lakien avulla, ja yhteis- 
kunnan jäsenet vapauden omistaa näitä lakeja 
noudattamalla. Obedience to law is liberty (kuu- 
liaisuus laille on vapaus). 

Samoinkuin suojeluskunta asettaa jäsenilleen mää- 
rättyjä ehdottomasti noudatettavia velvolli- 
suuksia, tulisi nuorisoseurojenkin tehdä. Useimmat 
ulkomaalaiset jäsentensä kasvatusta tarkoittavat yh- 
distykset ovat perustetut juuri tälle pohjalle. Niinpä 
meilläkin koteutuneessa partioliikkeessä nuorten 
pyrkijäin on suoritettava ensiksikin jäseneksipääsy- 
vaatimukset ja sitten kaikki ne velvollisuudet, jotka 
jäsenille asetetaan ja jotka johtajat määräävät. 

Kysymys nuorisoseura vaatimuksista tulee var- 
masti lähimmän tulevaisuuden kysymykseksi. Ei 
voitane olla eri mieltä siitä, että nuorisoseuran 
jäsenten raittiuteen nähden keiltolakimaassa voi 
olla ainoastaan yksi määräys: ehdottomuus. Yhtä 
jyrkkä vaatimus voidaan asettaa jäsenten siveelli- 
seen elämään nähden, sillä eihän todistettavasti 
epäsi veellisyyteen vaipuneella voine olla nuoriso- 
seuran jäsenen oikeuksia ennenkuin hän on osoit- 1 
tanut nousseensa ja parantaneensa elämänsä. 

Voidaanko ja missä määrin varsinaisia opiskelu- 
ja tehtävävelvollisuuksia seurojen jäsenille asettaa,* 
siihen on vaikea tällä hetkellä varmaa vastausta 
antaa. Mahdolliselta kuitenkin näyttäisi esim. seu- 
raava järjestelmä: 

Kun nuoret siinä 16—17 tietämissä ilmoittautu- 
vat nuorisoseuran jäseniksi, määrätään heidät työs- 
kentelemään johonkin alaosastoon nimitetyn johta- 
jan johdon alaisiksi. Sen työkauden siinä harjoitel- 
tuaan pääsisivät he seuraavana vuonna jofakia 
toista tehtävää suorittamaan. Tehtäviä määrätessä 
olisi myösl^in pyrkijäin oma halu ja taipumukset 
huomioon otettava ja useampaa kuin kaksi tehtä- 
vää rinnakkain ei samalle henkilölle saisi antar. 
Vaatimukset kussakin toimessa eivät luonnollisesti 
saisi olla suurempia kuin että kuka tahansa voisi 
ne helposti täyttää. Kun sitten nuori jäsen esim. 
kahtena vuotena tällä tavalla on mukana seuran 
toiminnassa, saa hän t ä y det jäsenoikeu- 
det. Senjälkeen saa hän vapaasti työskennellä 
missä joukossa tahansa. Kuitenkin tulee seuran 
johtokunnan katsoa, että hän toiminnassa mukana 
on, kunnes elämän muut velvollisuudet vievät hänet 
toisia tehtäviä suorittamaan. 

Että tämäntapainen toiminta johtaisi vakavaan, 
tarkoituksenmukaiseen kasvatustyöhön, sitä tuskin 
kukaan vastaan väittänee. Epäilemättä se myös- 
kin kohottaisi nuorisoseuraliikkeen arvoa sivullis- 
tenkin silmissä. Epäilyksiä sensijaan saattaisi olla 
toiniinnan onnistumisesta tällä tavalla. Mutta jos 

se kerran onnistuu partioliikkeessä y. m., miksei 
4e menisi nuorisoseuratoiminnassakin. Seurojen 
jäsenluku kyllä kaiketi Supistuisi jonjom verran, 
mutta parempi on pyy pivossa kuin kymmenen 
oksalla. Suureen yleisöön voisivat seurat vaikuttaa 
aiv^r samaan tapaan kuin ennenkin julkisten tilai- 
suuksiensa, kuten kokoustensa, iltamiensa, luento- 
jen y. m. avulla. 

Kiinteämmän, järjestelmällisen toiminnan kautta 
Voitaisiin epäilemättä jonkun verran vähentää sitä 
surkeaa velvollisuudentunnon ja täsmällisyyden puu- 
tetta, joka kaiken yhteistoiminnan nykyään pilaa. 
Se tarttuu kuin rutto toisesta toiseen. Vanhat vete- 
lehtimään tottuneet seuralaiset pilaavat ama heti 
nuoret Jäsenet. Vain työ, josta tietää olevansa 
vastuunalainen, tehdään huolella ja täsmällisesti. 

Kuitenkin kaikitenkin olisi kartettava äkkikään- 
teitä nuorisoseuratoiminnassa. Mutta niinkuin koe- 
viljelyksen avulla päästään parhaiten selville par- 
haista viljelystavoista, niin olisi kasvatustoiminnas- 
sakin kokeiluja tehtävä. Silmät ummessa ei saa 
omistaa sitä taikka tätä teoriaa, vaan täytyy se 
tehdä tarkan harkinnan, kokemusten ja kokeilujen 
perusteella. 

Itsenäisen, vapaan Suomen kanga tarvitsee kun- 
nollisia kansalaisia ja kunnollisia ihmisiä. Sellaisia 
pyrkii Suomen nuorisoseuraliikekin osaltansa tähän 
maahan kasvattamaan. 

NUORISOSEURAMERKKI. 

Jo aivan nuorisoseuraliikkeen alkuaikoina herä- 
tettiin kysymys yhteisöstä nuorisoseuramerkistä, 
joka olisi ollut yhdyssiteenä maan kaikkien nuoriso- 
seuralaisten välillä. Kerta toisensa perästä kysymys 
kuitenkin raukesi, kun epäiltiin, ettei merkki aina 
tuottaisi liikkeelle arvonantoa eikä kunniaa. 

Tästä syystä tyhdyttiin suunnittelemaan erityistä 
nuorisoseuratyön harrastusmerkkiä, 
jonka saamiseen vaadittaisiin määrättyjä ehtöja. Ja 
v. 1922 Harjavallassa pidetyt Suomen yleiset nuoriso- 
seurapäivät päättivätkin ottaa tällaisen nuoriso- 
seuramerkki j är j estelmän käytäntöön . 

Tällaisen merkin tarkoitus on kahtalainen. Se 
on ensinnäkin tunnusmerkki, lippu, joka osoittaa 
kantajansa kuuluvan — ainakin jonkinlaisena teki- 
jänä — Suomen suurimpaan valistusjärjestöön, nuo- 
risoseuraliikkeeseen. Sen toinen tarkoitus on syven- 
tää nuorissa nuorisoseuralaisissa nuorisoseuratietoi- 
suutta ja siten herättää heissä nuorisoseuraharras- 
tusta. Näiii tulisi se osaltaan elvyttämään ja vir- 
kistämään nuorisoseuratyötä. 

Nuorisoseuramerkkivaatimuksia ja niiden suori- 
tuksia varten on S. N. 1,. laatinut seuraavat ehdot 
ja ohjeet: 

Ehdot. 

1. Nuorisoseuramerkki annetaan vanhemmille ja 
muuten n. seuratyössä ansioituneille jäsenille ilman 
minkäänlaisia ehtoja, mutta nuoremmat ja nuhteet- 
tomasti käyttäytyneet jäsenet saavat sen suoritet- 
tuaan seuraavat ehdot: 

a. on luettava kotiopintolukuina »Nuorisoseura- 
työn opas»; 

b. on kerättävä seuran kotiseutukokoelmiin yh- 
teensä 6 keräilytuotetta; 

c. on kirjoitettava seuran sanomalehteen 2 eri 
kirjoitusta; 

d. on suoritettava 2 ohjelmanumeroa. 

2. Merkin antaa paikallisseufan johtokunta yh- 
dessä Keskusseuran johtokunnan kanssa. 

3. Henkilö, joka käyttäytyy n.seuratoimintaa 
alentavasti, menettää merkin kantamisoikeuden joko 
lyhemmäksi ajaksi tai ainiaaksi paikallisseuran ja 
Keskusseuran johtokunnan harkinnan mukaan. 

Ohjeet. 

1. Jokaisen n.seuran jäsenen on, sen jälkeen kuin 
hän vähin erin on suorittanut merkin saamiseksi 
vaaditut ehdot saatava todistus: 

a. seuran k o t i o p i nt o j e n ohjaajalta^ 
siitä, että hän on suorittanut vaaditut opinnot, 

b. seuran arkiston- ja kotiseutu- 
kokoelmien hoitajalta siitä, että hän 
on- koonnut seuran kokoelmiin vaaditut keräily- 
tuotteet, 

e. seuralehden toimittajalta siitä, 
että hän on kirjoittanut vaaditut kirjoitukset, ja 

d. seuran puheenjohtajalta tai 
kirjurilta siitä, että hän on suorittanut vaa- 
ditut ohjelmanumerot. 

2. Saamansa todistukset on hänen jätettävä seu- 
san johtokunnalle, joka tekee Keskusseuran johto- 
kunnalle esityksen merkin antamisesta. 

3. Keskusseuran johtokunnan tulee, hankittuaan 
varmuuden todistusten luotettavaisuudesta, myön- 
tää merkit, merkitä niiden saajat ja heidän suorituk- 
sensa luetteloihinsa ja lähettää merkit seuran väli- 
tyksellä suorittajille. 

4. Sellaisista n.seuran jäsenistä, joille merkki voi- 
daan antaa ilman ehtojen suoritusta, tulee seurojen 
johtokuntien lähettää Keskusseuran johtokunnalle 
mahdollisimman tarkat selostukset niistä seikoista, 
jotka vaikuttavat merkin saamiseen. 

5. Keskusseuran johtokunnan on nämä ehdotukset 
saatuaan meneteltävä kuin 3 kohdassa on sanottu. 

6. Ne toimihenkilöt, joiden tehtäviin I kohdassa 
mainittujen todistusten antaminen kuuluu, on va- 
littava seuran vuosikokouksessa. 

7. Seuran johtokunnan on valvottava jäsentensä 

käyttäytymistä ja tarpeen vaatiessa tehtävä Keskus- 
seuran johtokunnalle esityksiä niistä jäsenistä, jotka 
sen mielestä ovat kadottaneet oikeuden merkin käyt- 
tämiseen. 

8. Keskusseuran johtokunnan on tutkittava tar- 
koin asia ja tehtävä sen nojalla päätöksensä, jonka 
toimeenpano jätetään paikallisen seuran johtokun- 
nalle. 

Merkkiehtojen suorituksen hyväksyjäin on otet- 
tava huomioon seuraavaa: 

Kotiopinnoissa ön suoritettava »Nuoriso- 
seuratyön opas» vähin erin tai yhdellä kertaa niin 
hyvin, että suoritus voidaan vähintään tyydyttä- 
västi arvostella. 

Kotiseutukeräilyssä pidetään erillisenä 
(yhtenä) keräilytuotteena: 

1. Valokuvaa, joka esittää määrättyä paik- 
kaa (paikkakunnalta) rakennusta, henkilöä tai ta- 
pausta. 

2. Henkilön tai talon puumerkkiä laadittuna 
sellaiseen kokoon ja asuun, että se voidaan arkistoon 
antaa. 

3. Sananlaskua, sanansutkausta, sa- 
nontatapaa (hokemaa), joita paikkakunnalla 
esiintyy. Niihin on liitettävä selitys niiden synnystä 
ja yhteydestä. 

4. Kansanrunoa, laulua tai sävel- 
mää. 

5. Kertomusta tai kuvausta sekä enti- 
sistä että nykyisistä tavoista. 



189 

6. Jonkun huomattavamman henkilön elämä- 
kerta a. 

7. Asutus- ja viljelyshistoriaa esit- 
täviä kertomuksia tai kuvauksia. 

8. Historiallista tajpausta tai aikakausi- 
kuvausta. 

Hu o m.! 5, 6, 7, 8 kohdan keräilyjen voidaan 
katsoa vastaavan useampia kuin yhtä numeroa, jos 
ovat laajempia ja suuritöisempiä. 

Seuralehtikirjoituksena pidetään it- 
senäistä kertomusta tai sen huomattavan erillistä 
osaa, kuvausta tai runoa. 

Ohjelmanumerona pidetään puheen, esi- 
telmän, keskustelukysymyksen alustuksen, runon, 
kertomuksen, selostuksen (teoksen, retkeilyn tai 
kokouksen) yksinlaulun, soiton ja näytelmäosan 
(huomattavamman) esittämistä. 

Merkkisuoritukset todistetaan kaavakkeilla, joita 
on saatavana keskusseurojen sihteereiltä. 



XII. 



MUUTAMIA ERI KUUKAUSINA MUI& 
TETTAVIA NUORISOSEURATEHTÄVIÄ. 

Tammikuulla. 

Keskusseurain vuosikokoukset. 
Paikallisseuroissa tarkastetaan Pyrkijän levityK- 
sen tulos. 

Helmikuulla. 
Paikallisseurain hiihtokilpailuja. 

Maaliskuulla. 
Keskusseurat lähettävät vuosikertomuksensa S.N. 
Liitolle. Paikallisseurain kotiseutuiltama, huhti-f 
touko-, kesä- ja heinäkuun toimintalistan laati- 
minen, sekä Nuorisoseurapäivä 25 p:nä. 
Aluepiirit jakavat paikallisseuroille paikallisseu- 
rain kesäjuhla-aikataulun sekä toimivat talvikisat 
ja piirin nuorisoseurapäivän. 

Huhtikuulla. 

Pääsiäisen pyhät sopivia luento- ja edistysseurani 
yhteiskokouspäiviä . Kotiopinto j en lopputentit . 



igi 

Toukokuulla. 
Paikallisseuroilla kotiopintoiltama ja isänmaalli- 
nen juhla (sopiva pitäjän nuorisoseuroille yhtei- 
sesti) 12 tai 16 p:vän tienoille sattuvana pyhänä, 
sekä kesäjuhlan ja kesäretkeilyjen valmistelut 
aletaan. 

Aluepiirien kevätkokoukset ja piiripäivät. 

i 

Kesä-, heinäkuulla. 
PaikalHsseurain, ahiepiirien ja keskusseurani kesä- 
juhlat. 

PaikalHsseurain kesäretkeilyt ja elo-, syyskuun 
toimintalistain laatiminen. 

Suomen Nuorison Liiton yleinen kokous ja työ- 
ohjelman laatiminen. 

Elokuulla. 
Keskusseurain ja Suomen Nuorison Liiton neu- 
vottelukokoukset. Keskusseurat laativat seuraa- 
van vuoden työohjelman. — Suomen Nuorison 
Iyiitto jakaa vuosikertomuskaavakkeet keskus- 
seuroille. 

Keskusseurat jakavat paikallisosastoille vuosi- 
päätöstä ja alkavaa toimintakautta selvittävät 
kiertokirjeensä sekä vuosikertomuskaavakkeet. 

Syyskuulla. 

PaikalHsseurain ja aluepiirien vuosikokoukset ja 
työohjelmain laatiminen sekä vuosikertomuksen 
ja kannatusveron lähettäminen keskusseuroille. 



Samoin paikalKsseurain loka-, marras- ja jould- 
kuun toimintalistan laatiminen. 
Keskusseurat aloittavat syysneuvontansa. 

Lokakuulla. 

Paikallisseurain kotiopintojen valmistelut, kirja- 
kerhojen järjestely, kirjastopäivän toimiminen 
io:nen päivän lähimpänä pyhänä sekä kirjaston 
uusiminen. 

Keskusseurani syysneuvojat liikkeellä. 

Marraskuulla. 

Paikallisseurat järjestävät joulunaikaiset luento- 
kurssit sekä Pyrkijän ja joulukirjallisuuden levi- 
tyksen ja ilmoittavat esittämänsä kysymykset 
keskusseuran vuosikokoukseen. 

Joulukuulla. 
PaikalHsseuroilla luentokursseja sekä tammi-, hel- 
mi- ja maaliskuun toimintalistan laatiminen. 

Huomautus! 

Muutamain tehtäväin, kuten kotiseutu- ja koti- 
opintojuhlan ei tarvitse ehdottomasti olla sillä kuu- 
kaudella, jonka , »muistettavissa» ne yllä esitetään, 
mutta kun nämä ajat ovat tavallisimpia ja yleensä 
sopivimpia, ovat ne edellämainittujen kuukausien 
tehtäväluetteloissa mainitut. Toisia asioita, kuten 
esim. nuorisoseurakursseja ei taas ole ollenkaan mai- 
nittu, koska niitä toimitaan pitkin talvikautta. 



NUORISOSEURAKIRJALLISUUTTA. 



Santeri Alkion Kootut Teokset 13 osana (0 osaa jo 
ilmestynyt). Ylitcensä sidottuna vaatekans 360: 

Nuoriso ja elämä, Santeri Alkion voimakashenkisiä 
ja jalotyylisiä kirjoitelmia kansamme nuorison korkeimpien 
henkisten tarpeiden ja harrastusten alalta. 17: — , sid. 27: — . 

Johannes Linnankoski nuorisoseuramiehenä Uuden- 
maan nuorisoseuran julkaisu, toim. maisteri Tyyne S a 1- 
lii i n c n. Kuvitettu. Sisältää myöskin ennen julkaisematto- 
man Linnankosken novellin „Rippinjuttu". Uutuus. 10: — 

Juhana Henrikki Erkko. Nuoriso-opistonjoht. Aukusti 
Ripsaluoman piirrelmiä Erkon runouden merkitykses- 
tä 3:50 

Kansalaiselämäkertoja I: Maanraivaajia. Kirjai- 
lija Jaakko Mikkisen toimittama elämäkerta kokoel- 
ma Suomen korpien perkaajista muotokuvineen 7:70. 



Nuorten Liitto XIV— XV. Suomen Nuorison Liiton vuo- 
sikirja v.v. 1921 -1922. Runsaasti kuvitettu. Uutuus. 21: — . 

Alku III. Pohjanmaan Nuorisoseuran kirjallisia kokeita. 
20: — , sid. 30: — . 

Nuori Keski-Suomi. Keski-Suomen Nuorisoseuran 25-vuo- 
tisjulkaisu. Runsaasti kuvitettu 15: — , sid. 25: — . 

Karjalohja I. Karjalohjan Nuorisoseuran toimittama arvo- 
kas kotiseutujulkaisu. Runsaasti kuvitettu 10: — . 

40 vuotta nuorisoseuraelämää. Muistojulkaisu Suomen 
nuorisoseurojen 40-vuotisen toiminnan johdosta v.v. 1881- 
1921 12:-. sid. 20:—. 

Kansanopisto ja vapaustaistelu. Johtaja Rope Ko- 
josen toimittama esitys kansanopisto-nuorisomme osano- 
tosta Suomen vapaustaisteluun. Kuvitettu. 12:50, sid. 25: — 

Olympia. Urheilijan säkeitä. Klaus U. Suomelan 
reippaita runoja " 10: — , sid. 18: — . 

Suomen Nuorison Laulukirja. Nuorisoseuramiesten P. 
Puhakan, J. Laineen ja J. H. Hakulisen toi- 
mittama isokokoinen, suosittu laulukirja. 6:s, uudistettu 
sana- ja nuottipainos sid. 12: — . 

Edistysseurojen laulukirja. Toim. op. Eemeli Kun- 
nas sid. 5: — . 

WERNER SÖDERSTRÖM OSAKEYHTIÖ. 

